Vijay Babu, വിജയ് ബാബു കേരളത്തിലേക്ക്; ജോർജിയയിൽ നിന്നും ദുബായിൽ മടങ്ങിയെത്തി - actor vijay babu would be brought back to kerala - Samayam Malayalam\nactor vijay babu would be brought back to kerala\nവിജയ് ബാബു കേരളത്തിലേക്ക്; ജോർജിയയിൽ നിന്നും ദുബായിൽ മടങ്ങിയെത്തി\nAuthored by Samayam Desk | Samayam Malayalam | Updated: May 23, 2022, 10:08 PM\nവിജയ് ബാബുവിനെ ചൊവ്വാഴ്ച വൈകുന്നേരത്തിനകം കൊച്ചിയിൽ മടക്കിയെത്തിക്കാനുള്ള നീക്കം ആരംഭിച്ചു. ദുബായിലെ ഇന്ത്യൻ എംബസിയുമായി കൊച്ചി പോലീസ് ബന്ധപ്പെട്ടിട്ടുണ്ട്.\nവിജയ് ബാബു | Image: TOI\nജോർജിയയിൽ നിന്നും ദുബായിൽ മടങ്ങിയെത്തി\nപ്രത്യേക യാത്രാ രേഖ നൽകും\nപാസ്പോർട്ട് റദ്ദാക്കിയ സാഹചര്യത്തിലാണ് നീക്കം\nകൊച്ചി: നടിയെ പീഡിപ്പിച്ച കേസിൽ കുറ്റാരോപിതനായ നടനും നിർമ്മാതാവുമായ വിജയ് ബാബു ജോർജിയയിൽ നിന്നും ദുബായിൽ തിരിച്ചെത്തി. പാസ്പോർട്ട് റദ്ദാക്കിയ സാഹചര്യത്തിൽ ഇദ്ദേഹത്തെ പ്രത്യേക യാത്രാ രേഖ നൽകി കേരളത്തിലേക്ക് മടക്കി കൊണ്ടുവരും. ഇതിനുള്ള നടപടികൾ കൊച്ചി പോലീസ് ആരംഭിച്ചു.\nവിജയ് ബാബുവിനെ ചൊവ്വാഴ്ച വൈകുന്നേരത്തിനകം കൊച്ചിയിൽ മടക്കിയെത്തിക്കാനുള്ള നീക്കം ആരംഭിച്ചു. കൊച്ചി പോലീസ് ദുബായിലെ ഇന്ത്യൻ എംബസിയുമായി ബന്ധപ്പെട്ടിട്ടുണ്ട്.\nഏത് ദിവസം വേണമെങ്കിലും അന്വേഷണ ഉദ്യോഗസ്ഥർക്കു മുന്നിലോ കോടതിയിലോ ഹാജരാകാൻ തയ്യാറാണെന്ന് വിജയ് ബാബു ഹൈക്കോടതിയെ അറിയിച്ചു. മുൻകൂർ ജാമ്യാപേക്ഷ പരിഗണിക്കവെയാണ് അവസരം ലഭിച്ചാൽ ഹാജരാകാൻ തയ്യാറാണെന്ന് നടൻ ഹൈക്കോടതിയെ അറിയിച്ചത്. എന്നാൽ ജാമ്യാപേക്ഷ നൽകിയ ആൾ ഇവിടെ ഉണ്ടോയെന്നായിരുന്നു കോടതിയുടെ ചോദ്യം.\nഅന്വേഷണം ആരംഭിക്കുമ്പോൾ താൻ വിദേശത്തായിരുന്നുവെന്നും ഇപ്പോൾ പാസ്പോർട്ട് റദ്ദാക്കാൻ നിർദ്ദേശം നൽകിയിരിക്കുകയാണെന്നും വിജയ് ബാബുവിനു വേണ്ടി ഹാജരായ അഭിഭാഷകൻ പറഞ്ഞു. താൻ ലൈംഗിക പീഡനം നടത്തിയിട്ടില്ലെന്നാണ് വിജയ് ബാബുവിന്റെ വാദം. പ്രതി അധികാര പരിധിയിൽ വരട്ടേയെന്നും ഇന്ത്യയിലേക്കുള്ള ടിക്കറ്റ് ഹാജരാക്കിയാൽ കേസ് പരിഗണിക്കാമെന്നും കോടതി വ്യക്തമാക്കി. കേസ് വ്യാഴാഴ്ച പരിഗണിക്കാമെന്നു വ്യക്തമാക്കിയ കോടതി അതിനു മുമ്പ് ഇന്ത്യയിലേക്കുള്ള ടിക്കറ്റ് ഹാജരാക്കണമെന്ന് ആവശ്യപ്പെട്ടു.\nഎല്ലാം വാർത്തകൾക്കു വേണ്ടിയാണ് നടക്കുന്നതെന്നാണ് നടന്റെ വാദം. തന്റെ ഭാഗം വിശദീകരിക്കാൻ അവസരം കിട്ടിയില്ല. ഇപ്പോൾ അറസ്റ്റിനു ശേഷം മാത്രമേ തന്റെ ഭാഗം വിശദീകരിക്കാൻ അവസരം ലഭിക്കുന്നുള്ളൂ. ഇത് എങ്ങനെ സംഭവിച്ചെന്ന കാര്യത്തിൽ വിശദീകരണം നൽകാൻ അവസരം വേണമെന്നും നടൻ ആവശ്യപ്പെട്ടു.\nബസിനുള്ളിൽ നഗ്നതാ പ്രദർശനവുമായി കോൺഗ്രസ് മുൻ പഞ്ചായത്തംഗം; ഇറക്കി വിട്ടപ്പോൾ ബൈക്കിലെത്തി കല്ലേറ്\nആര്‍ട്ടിക്കിള് ഷോഓരോ 'മതേതര' നിശബ്ദതയും താലിബാൻ കുഞ്ഞുങ്ങൾക്കുള്ള പാലൂട്ടാണ്: സന്ദീപ് വചസ്പതി\nWeb Title : actor vijay babu would be brought back to kerala\nസോഷ്യൽ വൈബ്സ് രണ്ടര വർഷത്തിനിടെ ഒരു കൊവിഡ് കേസ് പോലുമില്ല; അത്ഭുത ദ്വീപ്!\nതിരുവനന്തപുരം6ജില്ലകളിൽ ഓറഞ്ച് അലർട്ട്,6ജില്ലകളിൽ യെല്ലോ അലർട്ട്; ഇടുക്കിയിൽ മണ്ണിടിച്ചിൽ, ഒരു മരണം


Second Show, Mammootty, Dulquar salman, മമ്മൂട്ടി, ദുല്‍ഖര് സല്‍മാന്, സെക്കന്റ് ഷോ, - Malayalam Filmibeat\nആരാണ് മിടുക്കന്-ദുല്‍ഖറോ മമ്മൂട്ടിയോ?\n| Published: Thursday, February 23, 2012, 13:09 [IST]\nഗ്ലാമറും ഭാഗ്യവുമല്ല, ബുദ്ധി തന്നെയാണ് മമ്മൂട്ടിയുടെ ധനം. മൂന്ന് പതിറ്റാണ്ട് പിന്നിട്ടിട്ടും വെള്ളിത്തിരയില് സൂപ്പര്‍താരമായി തുടരാന് മമ്മൂട്ടിയെ സഹായിക്കുന്നത് ഈ ബുദ്ധി തന്നെ. തനിയ്‌ക്കൊപ്പമോ അതിന് ശേഷമോ എത്തിയവരില് പലരും കെണികള് ചെന്നുചാടി കരിയര് തുലച്ചപ്പോള് മമ്മൂട്ടി മുന്നോട്ടുപോയി. ഇന്ന് ഒരു നടനെന്നതിനപ്പുറം മലയാള സിനിമയിലെ പ്രസ്ഥാനമായി ഈ താരം തലയുയര്‍ത്തി നിലനില്‍ക്കുന്നു.\nഇപ്പോള് മകന് ദുല്‍ഖര് സല്‍മാനെ കളത്തിലിറക്കുന്നതിന് പിന്നില് പ്രവര്‍ത്തിച്ചതും ഈ പിതാവിന്റെ തലച്ചോര് തന്നെ. ഒരുപക്ഷേ പുത്രസ്‌നേഹത്തില് കേരള രാഷ്ട്രീയത്തിലെ കെ കരുണാകരനോട് വേണമെങ്കില് മമ്മൂട്ടിയെ ഉപമിയ്ക്കാം. പലകാര്യങ്ങളിലും അജഗജാന്തര വ്യത്യാസമുണ്ടെങ്കിലും പുത്ര സ്‌നേഹത്തില് രണ്ട് പേരും ഒരുപോലെ തന്നെയാണ്.\nനവാഗതരായ ഒരു സംഘത്തിനൊപ്പം മകനെ സിനിമയിലേക്ക് ഇറക്കിവിടുമ്പോള് മമ്മൂട്ടിയ്ക്ക് ചില കണക്കുക്കൂട്ടലുകളുണ്ടായിരുന്നു. അതെല്ലാം ലക്ഷ്യം കണ്ടുവെന്ന് സെക്കന്റ് ഷോ ഹൗസ്ഫുള് ആയതോടെ വ്യക്തമായി. വമ്പന് സെറ്റപ്പില് ലോഞ്ചിങ് നടത്താതെ ചെറിയ ടീമിനൊപ്പം നല്ലൊരു സിനിമയുടെ ഭാഗമായാണ് ദുല്‍ഖര് വാപ്പച്ചിയുടെ പാതയിലേക്ക് ചുവടുവച്ചിരിയ്ക്കുന്നത്. വേണമെങ്കില് മലയാളത്തിലെ സൂപ്പര് സംവിധായകന്റെ ചിത്രത്തിലൂടെ തന്നെ ദുല്‍ഖറിന് അരങ്ങേറാമായിരുന്നു. എന്നാലിത് ബുദ്ധിപൂര്‍വം ഒഴിവാക്കിയത് മെഗാസ്റ്റാറിന്റെ ബുദ്ധി തന്നെയായിരുന്നു.\nആദ്യ സിനിമയിലൂടെ തന്നെ മലയാള സിനിമയ്ക്ക് ഒരു വാഗ്ദാനമാണെന്ന് പ്രേക്ഷകരെ ബോധ്യപ്പെടുത്താന് ദുല്‍ഖറിന് കഴിഞ്ഞു. താരുപുത്രനെ സംബന്ധിച്ചിടത്തോളം സെക്കന്റ് ഷോ വെറുമൊരു സാമ്പിള് വെടിക്കെട്ടാണ്. ശരിയ്ക്കുള്ള വെടിക്കെട്ട് കാണാനിരിയ്ക്കുന്നതേയുള്ളൂ. അന്‍വര് റഷീദിന്റെയും വൈശാഖിന്റെയും സിനിമകളൊക്കെ ഇതിന്റെ സൂചനകളാണ്. ഇനി നിങ്ങള് പറയൂ.....മമ്മൂട്ടിയാണോ ദുല്‍ഖറാണോ മിടുക്കന്\nRead more about: second show mammootty dulquar salman മമ്മൂട്ടി ദുല്‍ഖര് സല്‍മാന് സെക്കന്റ് ഷോ\nDulquer is set to follow the footsteps that his dad has marked out for him and that is evident from his acting in Second Show\nStory first published: Thursday, February 23, 2012, 13:09 [IST]


ദാസന്റെ ലോകം- മലയാളം കഥകൾ, കവിതകൾ.: കഥകള് അതിസാഗരം\nഏറെ നേരം ആലോചിച്ചിട്ടും എന്തെഴുതണമെന്നു അറിയാതെ പേനയില് തന്നെ നോക്കി ഇരിക്കേണ്ഡിവന്ന ഒരു എഴുത്തുകാരനെ പറ്റി എവിടൊയൊ വായിച്ചതായ് ഓര്‍ക്കുന്നു. എഴുത്തു ഒരു നദി പോലെയാണെന്നും അത് ഒഴുകി തുടങിയാല് പിന്നെ ആശയ ദാരിദ്രമൊക്കെ അതിലലിഞ്ഞില്ലാതാകുമെന്നും പ്രേം ഒരിക്കല് പറഞ്ഞിരുന്നു. പ്രേമിന്റെ കഥകള് വായിക്കുമ്പോള് എനിക്കും അങനെ തൊന്നിയിട്ടുണ്ഡ്. പക്ഷെ എന്നെ കുറിച്ചു അതൊരിക്കലും പറയാന് പറ്റില്ല.എന്റെ എഴുത്തു ഒരു അടൂക്കും ചിട്ടയുമൊന്നുമില്ലാതെയാണു. ജീവിതവും അങനെ തന്നെയാണെന്നു പറയുന്നതാവും ശരി. ഇന്നലെ എഴുതണമെന്നു വിചാരിച്ചതിനെ പറ്റിയാവില്ല ഇന്നെഴുതുന്നതു. ഒരിക്കല് അലെക്സ് എന്റെ എഴുത്തുകള് നോക്കിയിട്ടു പരാതിപെട്ടതും അങനെയാണു.ഒന്നു പോലും മുഴുവിപ്പിചിട്ടില്ലാത്ത ഒരെഴുത്തു. പാതിയില് വച്ചു പേനയുടെ മഷി തീര്‍ന്നതുപോലെ.\nവായനക്കാരന്റെ മനോഭാവം അല്ലല്ലോ എഴുതുന്നവന്റെതു. ഹ്രുദയവ്യധ അസഹ്യമാകുംപോള് മാത്രമെ എനിക്ക് എഴുതാന് കഴിയൂ എന്നു പറയേണ്ടിവരുന്നു. കുറച്ചെഴുതികഴിയുമ്പോള് വേദന മാറുന്നു. അപ്പോള് അവിടെ കൊണ്ടു നിര്‍ത്തുന്നു എല്ലാം കഥകളും കഥ പാത്രങളും സന്ദര്‍ഭങളും എല്ലാം. ആ വേദനയുടെ കൂടെ അലിഞ്ഞില്ലാതാവുന്നു. ആ അവസ്ധ എത്രയോ തവണ ഞാന് അസ്വദിച്ചിട്ടുണ്ട്. അതിന്റെ സുഘം വായിക്കുന്ന സ്വര്‍തന്മാര്‍ക്കു പറഞ്ഞാല് മനസ്സിലാകുമോ??. ഒരു തരത്തില് എഴുതുന്നവന്റെ സ്വാര്‍ദ്ധ്ത മനസ്സിലാക്കാനുള്ള ധാര്‍മ്മീകതയൊന്നും വായനക്കാരനു ആവശ്യമില്ല. ലോകം തന്നെ സ്വാര്‍ദ്ദമാണെന്നാണു പറയപെടുന്നതു. എന്റെ അഭിപ്രായതിലും അതു ശരിയാണു. സ്നേഹത്തെക്കാളും ലോകത്തില് സ്വാര്‍ദ്തതയാണുള്ളതു.\nകഥകള് മനസ്സില് സാഗരം പോലെയാണു. പക്ഷെ ഒരു തുള്ളി പോലും കോരിയെടുക്കുവാന് കഴിയുന്നില്ല. വികാര വിചാരങളുടെ വേലിയേറ്റം അനുഭവിക്കുവാന് ത്രാണിയില്ലാത്ത പാവം കരയാണു മനസ്സു. പൂഴിമണ്ണിലെഴുതിയ വാക്കുകള് പോലെ ഭാവിയെ കുറിച്ചുള്ള സ്വപ്നങള് കലുശമായ കടല് മായിച്ചുകളയുന്നു. നിനക്കു സ്വപ്നം കാണാന് മാത്രമേ അവകാശമുള്ളൂ എന്ന ഓര്‍മ്മപ്പെടുത്തലോ അതോ മുറിവേറ്റു പിടയുന്ന വികാരബ്ന്ദനത്തെ ഭേദിക്കുവാന് നിന്റെ സ്വപ്നങള്‍ക്ക് ശക്തിയില്ല എന്നു ബോധ്യപ്പെദുത്തുകയാണോ?? അറിയില്ല.\nകര്‍മ്മം ചെയ്തുകൊണ്ടിരിക്കുക എന്നാണല്ലോ, സ്വപ്നം കാണുന്നതു കര്‍മ്മം ആകുമോ? അറിയില്ല. സര്‍വ്വവും സ്രിഷ്ട്ടിച്ച് പരിപാലിക്കുന്ന എല്ലാ വിഷേഷണങള്‍ക്കും അദീതമായ പ്രപജ്ജ സ്രിഷ്ട്ടിക്കുമുന്നില് എന്താണു കര്‍മ്മം എന്ന് വിഷദീകരിക്കാനുള്ള അര്‍ഹത എനിക്കില്ല.\nഎങ്കിലും മാഞ്ഞുപോകുന്ന ഓരോ അനര്‍ഹമായ സ്വപ്നത്തിലും ഞാന് കാണുന്നു അതിവിദൂരമല്ലാത്ത ഒരു ലോകം. അന്യഗ്രഹങളിലാണോ?അതോ ശൂന്യാകാശമണ്ടലത്തിലോ?പാതാളഗര്‍ത്തത്തിലോ?ഇനിയും കണ്ടുപിടിച്ചിട്ടില്ലാത്ത ഭൂമിയുടെ നിഘൂടരഹസ്യങളിലൊന്നായ് അതെനിക്കു തോന്നുന്നു. മനുഷ്യനെ അപൂര്‍ണ്ണനായ് സ്രിഷ്ട്ടിച്ച പ്രപജ്ജ ശ്ക്ത്തി പൂര്‍ണ്ണമായത് അവനില് നിന്നും ഒളിച്ചുവച്ചത് ഇവിടെയാണോ?. ആ പൂര്‍ണ്ണമായ ലോകത്ത് എന്താണുള്ളത് എന്നറിയാന് ഞാന് വാതില് തുറക്കുമ്പോള് ഞാന് തിരിച്ചറിയുന്നു എനിക്കു സ്വപ്നം കാണുവാന് മത്രമാണു അവകാശം. സര്‍വ്വേശ്വരന്റെ ഈ നെറികേടിനെ ഞാന് എങനെ വിശദീകരിക്കും?\nന്യായീകരണത്തിനും വിശദീകരണത്തിനും ഉള്ള കഴിവ് ദൈവത്തെക്കാള് കൂടുതല് മനുഷ്യനാണുള്ളത് എന്നതല്ലേ സത്യം. ദൈവത്തിന്റെ ന്യായീകരണം ക്രൂരമാണ്. അഹങ്കാരത്തിന്റെ ഒളിമുഘം അതില് തെളിയുന്നു. എന്റെ സ്വത്ത് എനിക്കു തോന്നുന്ന വിധത്തില് ഞാന് ഉപയോഗിക്കും എന്നു പറഞ്ഞ ദൈവത്തില് സ്നേഹനിധിയായ പിതാവിന്റെ കരുണ നിറഞ്ഞ മുഘം ഞാന് കാണുന്നില്ല. എന്നാല് മനുഷ്യന്റെ വ്യാഖ്യാങള് തെരുവിലെ കൂലിതൊഴിലാളിയായ എനിക്കു സര്‍വ്വചരാചരങളുടേയും ഉടയതമ്പുരാന്റെ കരവേലകളെ ചൊദ്യം ചെയ്യുവാനോ സംശിയിക്കുവാനോ അവകാശമില്ല എന്ന് സാന്ത്വനത്തിന്റെ ഭാശയില് മനസ്സിലാക്കിതരുന്നു.ഭയഭക്തി ബഹുമാനത്തോടുകൂടി അവുടുത്തെ വാക്കുകള് അനുസ്സരിച്ചുജീവിക്കുന്നനെ അവിടുന്നു കുടിലില് നിന്നും കൊട്ടാരത്തിലേക്കുയര്‍ത്തുന്നു. മറിച്ചാണങ്കിലോ കൊട്ടാരത്തിന്റെ ഉള്ളറകളില് നിന്നും തേടിപിടിച്ച് കടലിന്റെ അഗാതഗര്‍ത്തത്തിലേക്കു ചവുട്ടിതാഴ്ത്തുന്നു. നരകതീയിലേക്കു അവനെ തള്ളിവിടുന്നു. അടിയനു ഈ ഗതി വരുത്തരുതേ എന്നു ഉള്ളൂരുകി പ്രാര്‍ത്തിച്ചുകൊണ്ടും എന്റെ അനര്‍ഹതയെ ചോദ്യം ചെയ്യുവാന് കാണിച്ച ബുദ്ദിമോശത്തിന് മാപ്പപേക്ഷിക്കുന്നു.\nPosted by binoj joseph at 11:42 PM


KARIKKAMPALLIL FAMILY കരിക്കംപള്ളില് ഫാമിലി: August 2011\nPosted by KARIKKAMPALLIL FAMILY കരിക്കംപള്ളില് ഫാമിലി at 11:49 AM No comments:\nമാത്യൂസും ഷെറിനും 'റൗണ്ട് ടേബിള്' ഉത്തമ ദമ്പതികള്\nകൊച്ചിന് ബാക്ക്‌വാട്ടര് റൗണ്ട് ടേബിള് 131, മാത്യൂസ് ജോസിനേയും ഷെറിന് മാത്യൂസിനെയും ബെസ്റ്റ് കപ്പിളായി (ഉത്തമ ദമ്പതികള്) അംഗീകരിച്ചു. ചെയര്‍മാന് 2010-11 തോമസ് ചാക്കോ ഇതു സംബന്ധിച്ച സര്‍ട്ടിഫിക്കറ്റ് സമ്മാനിച്ചു.\nവോഡക്‌സ് സൊല്യൂഷന്‍സ് പ്രൈവറ്റ് ലിമിറ്റഡ് (33/316 ബി 5, കോസേരില് ബില്‍ഡിംഗ്‌സ്, അംബേദ്കര് റോഡ്, വെണ്ണല, കൊച്ചി-682028, കേരളം, ഇന്ത്യ. വെബ്‌സൈറ്റ്: http://wodux.com) സിഇഒ ആണ് മാത്യൂസ്. മകള് മിയ. ഫെഡറല് ബാങ്ക് റിട്ടയേഡ് മാനേജര് കൊഴുവനാല് തെക്കേമുറി ജോസഫുകുഞ്ഞിന്റേയും എടത്വ ചെക്കിടിക്കാട് കരിക്കംപള്ളില് നന്നാട്ടുമാലില് ലില്ലിക്കുട്ടിയുടേയും മകനാണ് മാത്യൂസ്.\nPosted by KARIKKAMPALLIL FAMILY കരിക്കംപള്ളില് ഫാമിലി at 10:10 PM No comments:\nPosted by KARIKKAMPALLIL FAMILY കരിക്കംപള്ളില് ഫാമിലി at 9:37 PM No comments:\nPosted by KARIKKAMPALLIL FAMILY കരിക്കംപള്ളില് ഫാമിലി at 10:53 PM No comments:


മാളയില് പത്മജ വിളിച്ച യോഗം അലങ്കോലപ്പെട്ടു | Chaos in Padmajas Election meeting in Mala - Malayalam Oneindia\nമാളയില് പത്മജ വിളിച്ച യോഗം അലങ്കോലപ്പെട്ടു\nമാള: ലീഡറുടെ തട്ടകത്തില് തന്നെ മകള് പത്മജയ്ക്ക് തിരിച്ചടി. പല തവണ കെ. കരുണാകരന് മത്സരിച്ച് ജയിച്ച മാള നിയോജക മണ്ഡലത്തില് പത്മജ വിളിച്ച യോഗം അലങ്കോലപ്പെട്ടു.\nമുകുന്ദപുരത്ത് നിന്ന് മത്സരിയ്ക്കുന്ന പത്മജ തിരഞ്ഞെടുപ്പ് കാര്യങ്ങള് വിശദീകരിയ്ക്കാനായാണ് മാളയില് യോഗം വിളിച്ചത്. മാളയില് ഇത് ആദ്യമായാണ് പത്മജ യോഗം വിളിയ്ക്കുന്നത്. മാര്‍ച്ച് 24 ബുധനാഴ്ച രാവിലെയാണ് കോണ്‍ഗ്രസ് ഭാരവാഹികളുടെ യോഗം പത്മജ വിളിച്ച് ചേര്‍ത്തത്. ഐ വിഭാഗക്കാരും ഐ വിരുദ്ധരും തമ്മിലുള്ള വഴക്കാണ് യോഗം കലങ്ങാന് കാരണമായത്. വാക്കേറ്റത്തില് തുടങ്ങി അത് ഉന്തിലും തള്ളിലുമാണ് അവസാനിച്ചത്.\nമാളയില് പത്മജയുടെ തിരഞ്ഞെടുപ്പ് യോഗം നടത്തുന്നതിനെതിരെ നേരത്തേ തന്നെ ഐ വിരുദ്ധ വിഭാഗം തിരിഞ്ഞിരുന്നു. ഇതറിഞ്ഞ് യോഗം ഭംഗിയായി നടത്തുക എന്ന ലക്ഷ്യത്തോടെ നേരത്തേ തന്നെ എം.എല്.എ. ആയ ടി.യു. രാധാകൃഷ്ണനും പത്മജയും സ്ഥലത്ത് എത്തി. യോഗം നടത്താനുള്ള തയാറെടുപ്പുകള്‍ക്ക് നേതൃത്ത്വം നല്‍കി. തുടര്‍ന്ന് പത്മജ പ്രസംഗം തുടങ്ങിയപ്പോഴാണ് 50 ലേറെ വരുന്ന ഐ വിരുദ്ധര് സ്ഥലത്ത് എത്തിയത്. പത്മജയുടെ പ്രസംഗ ശേഷം തങ്ങള്‍ക്ക് ചില കാര്യങ്ങള് അറിയിയ്ക്കാനുണ്ടെന്ന് അവര് പറഞ്ഞു. പത്മജ അത് സമ്മതിച്ചു.\nമാള നിയോജക മണ്ഡലത്തില് ഭരണതലത്തിലും നേതൃത്വ-സംഘടനാ തലത്തിലുമുള്ള പ്രശ്നങ്ങള് പരിഹരിക്കുകയും കരാറുകളും ധാരണകളും നടപ്പിലാക്കുകയും ചെയ്യണമെന്ന് വിരുദ്ധപക്ഷം ആവശ്യപ്പെട്ടു. ശാരീരികാസ്വാസ്ഥ്യവും പ്രായാധിക്യവുംമൂലം പ്രവര്‍ത്തനങ്ങള്‍ക്ക് നേതൃത്വം കൊടുക്കാന് സാധിക്കാത്ത മാള, ആളൂര് ബ്ലോക്ക് കോണ്‍ഗ്രസ് പ്രസിഡന്റുമാരായ വര്‍ഗീസ് പെരേപ്പാടന്, ജോസ് പി.കളത്തിങ്കല് എന്നിവരെ തല്‍സ്ഥാനത്തുനിന്നും നീക്കം ചെയ്യുക, എംഎല്‍എ ടി.യു.രാധാകൃഷ്ണന്റെ പാര്‍ട്ടിക്കു ഗുണം ചെയ്യാത്ത ഏകാധിപത്യ നടപടി അവസാനിപ്പിക്കുന്നതിനുള്ള ശ്രമം നടത്തുക, എറണാകുളം ഉപതെരഞ്ഞെടുപ്പിന് യു.ഡി.എഫ് സ്ഥാനാര്‍ഥി തോറ്റപ്പോള് പടക്കം പൊട്ടിച്ച് ആഹ്ലാദിച്ച തെരഞ്ഞെടുപ്പ് കമ്മിറ്റി ഓഫീസ് സെക്രട്ടറിയെ തല്‍സ്ഥാനത്തുനിന്നു നീക്കുക തുടങ്ങിയ ആവശ്യങ്ങളാണ് വിരുദ്ധപക്ഷം ഉയിച്ചത്.\nകരുണാകര വിരുദ്ധര് സംസാരിച്ചുകഴിഞ്ഞയുടനെ ഐ ഗ്രൂപ്പുകാരനായ ഒരാള് വിരുദ്ധരെ അസഭ്യം പറയുകയും ഓഫീസില്‍നിന്നും ഇറങ്ങിപ്പോകാന് ആവശ്യപ്പെടുകയും ചെയ്തു. ഇതാണ് പ്രശ്നങ്ങള്‍ക്കിടയാക്കിയത്. അസഭ്യം പറഞ്ഞയാളെ ചോദ്യം ചെയ്യാന് ഐ വിരുദ്ധ പക്ഷക്കാര് തുനിഞ്ഞതോടെ ഐ ഗ്രൂപ്പിലെ മറ്റു പലരും രംഗത്തുവന്നു. തുടര്‍ന്നാണ് വാക്ക് കൊണ്ടുള്ള കളി കൈകൊണ്ടുള്ള കളിയായി മാറിയത്.


ധീരജ് വധക്കേസ്: പ്രധാന പ്രതി നിഖില് പൈലിക്ക് ജാമ്യം | www.vyganews.com\nധീരജ് വധക്കേസ്: പ്രധാന പ്രതി നിഖില് പൈലിക്ക് ജാമ്യം\nഇടുക്കി: എന്‍ജിനീയറിങ് കോളേജ് വിദ്യാര്‍ത്ഥി ധീരജ് വധക്കേസിലെ പ്രധാന പ്രതി നിഖില് പൈലിക്ക് ജാമ്യം. ഇടുക്കി സെഷന്‍സ് കോടതിയാണ് ജാമ്യം അനുവദിച്ചത്.\nകേസിലെ മറ്റ് പ്രതികള്‍ക്ക് നേരത്തെ ജാമ്യം ലഭിച്ചിരുന്നു. കേസില് കുറ്റപത്രം സമര്‍പ്പിച്ച സാഹചര്യത്തിലാണ് നിഖില് പൈലിക്ക് കോടതി ജാമ്യം അനുവദിച്ചത്.\nKeywords: Dheeraj murder case, Bail, Nikhil Paili\nwww.vyganews.com: ധീരജ് വധക്കേസ്: പ്രധാന പ്രതി നിഖില് പൈലിക്ക് ജാമ്യം


"ആൽഫ്രെഡ് ലോർഡ് ടെനിസൺ" എന്ന താളിന്റെ പതിപ്പുകൾ തമ്മിലുള്ള വ്യത്യാസം - വിക്കിപീഡിയ\n"ആൽഫ്രെഡ് ലോർഡ് ടെനിസൺ" എന്ന താളിന്റെ പതിപ്പുകൾ തമ്മിലുള്ള വ്യത്യാസം\nആൽഫ്രെഡ് ലോർഡ് ടെനിസൺ (തിരുത്തുക)\n07:00, 28 ഫെബ്രുവരി 2018-നു നിലവിലുണ്ടായിരുന്ന രൂപം\n66 ബൈറ്റുകൾ കൂട്ടിച്ചേർത്തിരിക്കുന്നു ,3വർഷം മുമ്പ്\n13:56,2ഡിസംബർ 2015-നു നിലവിലുണ്ടായിരുന്ന രൂപം (തിരുത്തുക)\nMadPrav (സംവാദം | സംഭാവനകൾ)\n(ചെ.) (യന്ത്രം - അക്ഷരപിശകുകൾ)\n07:00, 28 ഫെബ്രുവരി 2018-നു നിലവിലുള്ള രൂപം (തിരുത്തുക) (മാറ്റം തിരസ്ക്കരിക്കുക)\nMalikaveedu (സംവാദം | സംഭാവനകൾ)\nറ്റാഗ്: കണ്ടുതിരുത്തൽ സൗകര്യം\n1809 ഓഗസ്ത് 6-ന് [[ഇംഗ്ലണ്ട്|ഇംഗ്ലണ്ടിലെ]] ലിങ്കൻഷയറിലുള്ള സമെർസ്ബിയിൽ ജനിച്ചു. പിതാവ് ക്രൈസ്തവ പുരോഹിതനായിരുന്നു. പതിനൊന്നു കുട്ടികളുള്ള കുടുംബത്തിലെ മൂന്നാമത്തെ അംഗമായാണ് ഇദ്ദേഹം പിറന്നത്. വളരെ ചെറുപ്പത്തിലേ കവിതകൾ എഴുതിത്തുടങ്ങി. 1827-ൽ ഇദ്ദേഹത്തിന്റെയും സഹോദരങ്ങളായ ഫ്രെഡറിക്, ചാൾസ് എന്നിവരുടെയും കവിതകൾ അടങ്ങിയ സമാഹാരം പുറത്തിറങ്ങി. മൂന്നുപേരുടെയും കവിതകൾ അതിൽ ചേർത്തിരുന്നുവെങ്കിലും പോയെംസ് ബൈ ടു ബ്രദേഴ്സ് (Poems by Two Brothers) എന്നായിരുന്നു അതിന്റെ ശീർഷകം.\n1827-ൽ ടെനിസൺ [[കേംബ്രിഡ്ജ് സർവകലാശാല|കേംബ്രിഡ്ജ് യൂണിവേഴ്സിറ്റിയിലെ]] ട്രിനിറ്റി കോളജിൽ ചേർന്നു. ചരിത്രകാരനായ ഹെന്റി ഹാലമിന്റെ പുത്രനായ ആർതർ ഹാലമുമായി ഇവിടെ വച്ച് സൗഹാർദത്തിലായി. ടെനിസന്റെ ജീവിതത്തിലെ ഏറ്റവും ഗാഢമായ സുഹൃത്ബന്ധമായിരുന്നു അത്. കവി എന്ന നിലയിലുള്ള ടെനിസന്റെ ഖ്യാതി സർവകലാശാലാ വൃത്തങ്ങളിൽ നാൾക്കുനാൾ വർധിച്ചുവന്നു. 'റ്റിംബുക്റ്റൂ' എന്ന കവിതയുടെ പേരിൽ ടെനിസൺ ചാൻസലേഴ്സ് മെഡലും ഇക്കാലത്തു നേടി.\n1830-ൽ പോയെംസ് ചീഫ്ലി ലിറിക്കൽ (Poems Chiefly Lyrical) എന്ന കവിതാസമാഹാരം പ്രസിദ്ധീകരിച്ചു. പ്രസിദ്ധമായ 'മറിയാന' (Mariana) എന്ന കവിത ഈ സമാഹാരത്തിൽ ഉൾപ്പെടുത്തിയിട്ടുണ്ട്. അടുത്ത വർഷം ഇദ്ദേഹത്തിന്റെ പിതാവ് അന്തരിച്ചു. തന്മൂലം പഠനം തുടരാനും ബിരുദം സമ്പാദിക്കാനും സാധിക്കാതെ യൂണിവേഴ്സിറ്റി വിട്ട് സമെർസ്ബിയിലെ വസതിയിലേക്കു മടങ്ങേണ്ടിവന്നു. ടെനിസന്റെ ജീവിതത്തിലെ ഏറ്റവും വിഷമം പിടിച്ച കാലയളവായിരുന്നു പിന്നീടുള്ള കുറേ വർഷങ്ങൾ. പോയെംസ് (Poems, 1833) എന്ന സമാഹാരം നിശിത വിമർശനത്തിനിരയായിത്തീർന്നു. 1833 സെപ്റ്റംബറിൽ ആർതർ ഹാലം അകാലചരമമടഞ്ഞു. ടെനിസന്റെ സഹോദരി എമിലിയുടെ പ്രതിശ്രുതവരൻ കൂടിയായിരുന്നു ഹാലം. ആ മരണം കവിയിലുണ്ടാക്കിയ ആഘാതം ചെറുതായിരുന്നില്ല. അതിന്റെ പ്രതിധ്വനി മുഴങ്ങുന്ന കവിതകളുടെ ഒരു പരമ്പര തന്നെ തുടർന്നെഴുതി. അവ പില്ക്കാലത്ത് പ്രസിദ്ധീകരിച്ചതും ടെനിസന്റെ രചനകളിൽ ഏറെ പ്രശസ്തി നേടിയതുമായ ഇൻ മെമ്മോറിയത്തിൽ (In Memoriam, 1850) ഉൾപ്പെടുത്തിയിട്ടുണ്ട്. ഹാലമിന്റെ ഓർമക്കായി സമർപ്പിക്കപ്പെട്ടതാണ് ഈ വിലാപകാവ്യം. ഹാലമിന്റെ മരണത്തെത്തുടർന്ന് തൂലിക താഴ്ത്തിവച്ചില്ലെങ്കിലും പിന്നീട് ഏതാണ്ട് ഒരു ദശാബ്ദം രചനകളൊന്നും തന്നെ പ്രസിദ്ധീകരിക്കാൻ തുനിഞ്ഞില്ല. ടെനിസന്റെ പ്രിയപ്പെട്ട സൃഷ്ടിയായ മോഡ് (Maud)ൽ പില്ക്കാലത്ത് ചേർത്ത ഏതാനും ഗീതകങ്ങളും ഇക്കാലത്തെ സൃഷ്ടികളാണ്. 1842-ൽ രണ്ടു വാല്യങ്ങളിലായി പോയെംസ് പ്രസിദ്ധീകരിച്ചു. 1830-ലും 32-ലും പ്രസിദ്ധീകരിച്ച സമാഹാരങ്ങളിൽ നിന്ന് തിരഞ്ഞെടുത്തു പരിഷ്കരിച്ച ഏതാനും കവിതകളായിരുന്നു ഇതിൽ ഒന്നിന്റെ ഉള്ളടക്കം. യുളീസസ്', മോർതെ ഡെ ആർതർ', 'ദ് ടു വോയ്സസ്', 'ലോക്സ്ലി ഹോൾ', 'ദ് വിഷൻ ഒഫ് സിൻഎന്നിവ പുതിയ കവിതകളിൽ ചിലതുമാത്രം. മോർതെ ഡെ ആർതർ പില്ക്കാലത്ത് ഇഡിൽസ് ഒഫ് ദ് കിങിൽ (Idylls of the King) ചേർത്തു. തന്റെ തലമുറയിലെ പ്രമുഖ കവി എന്ന സ്ഥാനം നേടാൻ ഈ സമാഹാരം ടെനിസനെ കുറച്ചൊന്നുമല്ല സഹായിച്ചത്.\n"https://ml.wikipedia.org/wiki/പ്രത്യേകം:മൊബൈൽവ്യത്യാസം/2721702" എന്ന താളിൽനിന്ന് ശേഖരിച്ചത്


അറിവിന്റെ ആദ്യാക്ഷരം കുറിക്കാനായി തിരഞ്ഞെടുക്കുന്ന ശുഭമുഹൂര്‍ത്തമായ വിജയദശമിനാള് വാനാരംഭത്തിന്റെയും ശുഭമുഹൂര്‍ത്തമാണ്. പുസ്തകകങ്ങളെയും വായനയെയും ഇഷ്ടപ്പെടുന്നവര്‍ക്കും വായിച്ചുതുടങ്ങാന് ആഗ്രഹിക്കുന്നവര്‍ക്കുമായി ഒരു സുവര്‍ണ്ണാവസരമൊരുക്കുകയാണ് ഡി സി ബുക്‌സ് വിദ്യാരംഭം വായനാരംഭത്തിലൂടെ..\nഅഭിപ്രായ സ്വാതന്ത്ര്യം ഹനിക്കപ്പെടുകയും എഴുത്തുകാര് വധിക്കപ്പെടുകയും വായനയുടെ ലോകം ഇരുട്ടിലാക്കപ്പെടുകയും ചെയ്യുന്ന ആശങ്കയുടെ കാലത്ത് ഡോ.നരേന്ദ്രധബോല്‍ക്കര് മുതല് ഗൗരീ ലങ്കേഷ് വരെയുള്ള മനുഷ്യസ്‌നേഹികളുടെ സ്മരണ ജ്വലിക്കുന്ന പേന വിളക്കിന്റെ വെളിച്ചത്തില് അറിവുരുളിയില് നിന്നും ഇഷ്ടദക്ഷിണ നല്‍കി, ഇഷ്ടപ്പെട്ട പുസ്തകം സ്വന്തമാക്കി വായനയ്ക്ക് തുടക്കംകുറിക്കാവുന്നതാണ്.\nഅറിവിന്റെ ആദ്യാക്ഷരം കുറിക്കുന്നതോടൊപ്പം വായനാരംഭംകുറിക്കാനുള്ള അവസരമാണ് ഇതിലൂടെ തലശ്ശേരി ഡി സി ബുക്‌സ് / കറന്റ് ബുക്‌സില് ഒരുക്കിയിരിക്കുന്നത്. വിജയദശമിനാളായ സെപ്റ്റംബര് 30 ന് രാവിലെ 10 മുതല് വൈകിട്ട്5വരെയാണ് വായനാരംഭം ഒരുക്കിയിരിക്കുന്നത്.\nഈ സാംസ്‌കാരിക ഉത്തരവാദിത്വത്തില് പങ്കുചേരാന് മുഴുവന് മനുഷ്യ സ്‌നേഹികളേയും തലശ്ശേരി കറന്റ് ബുക്‌സിലേക്ക് ക്ഷണിക്കുന്നു.\nകൂടുതല് വിവരങ്ങള്‍ക്കായി ;9946109679


പൊലീസ് തലപ്പത്ത് അഴിച്ചുപണി: ലോക്‌നാഥ് ബഹ്‌റ പുതിയ ഡി.ജി.പി, ജേക്കബ് തോമസ് വിജിലന്‍സ് ഡയറക്ടര് | Muhimmath\nHome » Kerala » പൊലീസ് തലപ്പത്ത് അഴിച്ചുപണി: ലോക്‌നാഥ് ബഹ്‌റ പുതിയ ഡി.ജി.പി, ജേക്കബ് തോമസ് വിജിലന്‍സ് ഡയറക്ടര്\nപൊലീസ് തലപ്പത്ത് അഴിച്ചുപണി: ലോക്‌നാഥ് ബഹ്‌റ പുതിയ ഡി.ജി.പി, ജേക്കബ് തോമസ് വിജിലന്‍സ് ഡയറക്ടര്\nWritten By Muhimmath News on Tuesday, 31 May 2016 | 12:11\nതിരുവനന്തപുരം: വിജിലന്‍സ് ഡയറക്ടര് സ്ഥാനത്ത് നിന്നും എന്. ശങ്കര് റെഡ്ഡിയെ മാറ്റി ജേക്കബ് തോമസിനെ ഇടതു സര്‍ക്കാര് നിയമിച്ചു. പോലീസ് മേധാവി സ്ഥാനത്ത് നിന്നും സെന്‍കുമാറിനെ മാറ്റി ലോക്‌നാഥ് ബെഹ്‌റയെയും നിയമിച്ചുകൊണ്ടുള്ള ഫയലില് മുഖ്യമന്ത്രി പിണറായി വിജയന് ഒപ്പുവച്ചു.\nയു.ഡി.എഫ് സര്‍ക്കാരിന്റെ കാലത്ത് ഡി.ജി.പി റാങ്കിലുള്ള ജേക്കബ് തോമസിനെ ഒഴിവാക്കിയാണ് എ.ഡി.ജി.പി റാങ്കിലുള്ള ശങ്കര് റെഡ്ഡിയെ വിജിലന്‍സ് ഡയറക്ടറാക്കിയിരുന്നത്. സര്‍ക്കാപിനെതിരായ അഴിമതി കേസുകള് തേച്ചുമായ്ച്ച് കളയാനാണ് ഇതെന്നും ആരോപണം ഉയര്‍ന്നിരുന്നു.\nവിജിലന്‍സ് എ.ഡി.ജി.പിയായിരിക്കെ ബാര്‍കോഴ കേസില് മാണിക്കെതിരെ കേസെടുക്കേണ്ടതായ കണ്ടെത്തലുകളുണ്ടെന്ന നിലപാടിലായിരുന്നു ജേക്കബ് തോമസ്. ഇതിനു പിന്നാലെ അദ്ദേഹത്തെ ഫയര്‍ഫോഴ്‌സ് മേധാവിയായും അതിനുശേഷം പോലീസ് കണ്‍സ്ട്രക്ഷന് കോര്‍പറേഷന് എംഡി സ്ഥാനത്തേക്കും മാറ്റുകയായിരുന്നു. എന്നാല് ഇപ്പോള് വീണ്ും ജേക്കബ് തോമസിനെ വിജിലന്‍സ് തലപ്പത്ത് എത്തിക്കുന്നതിലൂടെ അഴിമതിക്കെതിരെ ശക്തമായ സൂചനയാണ് ഇടതു സര്‍ക്കാര് നല്‍കുന്നത്.\nഒരു വര്‍ഷം കൂടി സര്‍വീസ് ബാക്കി നില്‍ക്കെയാണ് ഡി.ജ്ി.പി സെന്‍കുമാറിനെ സര്‍ക്കാര് തല്‍സ്ഥാനത്ത് നിന്നും മാറ്റുന്നത്. സെന്‍കുമാറിനെ പോലീസ് കണ്‍സ്ട്രക്ഷന് കോര്‍പ്പറേഷന് ചെയര്‍മാനും മാനേജിംഗ് ഡയറക്ടറുമായാണ് നിയമിച്ചത്. എന്നാല് പദവി മാറ്റിയതില് സെന്‍കുമാറിന് അതൃപ്തിയുണ്ടെന്നാണ് സൂചന. നേരത്തെ ജേക്കബ് തോമസിനെ മറികടന്ന് ശങ്കര്‍റെഡ്ഡിയെ നിയമിച്ചതിനെതിരെ പരസ്യമായി പ്രതികരിച്ചയാളാണ് ബെഹ്‌റ.


Sandra Acharya /സാന്ദ്ര ആചാര്യ\nകൊവിഡ് പ്രതിസന്ധി എല്ലാ മേഖലയെയും തകിടം മറിച്ചപ്പോള് തകര്‍ന്നടിഞ്ഞത് നിരവധി പേരുടെ സ്വപ്‌നങ്ങളും പ്രതീക്ഷകളും കൂടിയാണ്. എന്നാല് പ്രതീക്ഷകള് അസ്തമിച്ചുവെന്ന് കരുതി നിരാശയിലായ നിരവധി പ്രവാസികളെ ചേര്‍ത്തു നിര്‍ത്തി ഖത്തര് മാതൃകയാവുകയാണ്. രാജ്യത്തെ തൊഴിലാളികളുടെ മാനസികാരോഗ്യം സ്ഥിരതപ്പെടുത്താന് ഖത്തര് ഇതിനോടകം തന്നെ നിരവധി പദ്ധതികള് നടപ്പാക്കി കഴിഞ്ഞു. ഈ കൊവിഡ് കാലത്തും പ്രവാസി തൊഴിലാളികളുടെ നിരവധി പ്രശ്‌നങ്ങള് തിരിച്ചറിയാനും വിശകലനം ചെയ്ത് വേണ്ട നടപടികള് സ്വീകരിക്കാനും തൊഴില് മന്ത്രാലയവും സര്‍ക്കാരും സദാ സജ്ജമാണ്.\nകൊവിഡ് പ്രതിസന്ധിക്കിടയിലും ലോകകപ്പ് നിര്‍മ്മാണ പ്രവര്‍ത്തനങ്ങള്‍ക്ക് തടസങ്ങളൊന്നും നേരിട്ടിരുന്നില്ല. എല്ലാ മേഖലയെയും ഈ മഹാമാരി സ്തംഭിപ്പിച്ചപ്പോള് ഖത്തറില് പതിനായിരങ്ങളാണ് രാപകലില്ലാതെ ലോകകപ്പ് നിര്‍മ്മാണ പ്രവര്‍ത്തനങ്ങള് ഒട്ടും തടസം വരുത്താതെ പൂര്‍ത്തീകരിക്കാന് തയ്യാറായത്. രാജ്യത്ത് കൊവിഡ് കേസുകള് വര്‍ധിച്ചു നിന്ന സമയത്തു പോലും ലോകകപ്പ് തൊഴിലാളികള്‍ക്ക് ഗുരുതര പ്രത്യാഘാതങ്ങള് ഉണ്ടാക്കാതെ അവരുടെ സുരക്ഷക്കും ക്ഷേമത്തിനു വേണ്ടി സര്‍ക്കാര് സംവിധാനങ്ങളും ജാഗരുകരായിരുന്നു. തൊഴിലാളികളുടെ മാനസികാരോഗ്യം നിലനിര്‍ത്തുന്നതിനും പ്രശ്നങ്ങള് പരിഹരിക്കുന്നതിനുമായി നിരവധി സംരംഭങ്ങളാണ് സുപ്രീംകമ്മിറ്റി ഫോര് ഡെലിവറി ആന്‍ഡ് ലെഗസി നടപ്പിലാക്കുന്നത്.\nകൊവിഡ് പ്രതിസന്ധിയെ തുടര്‍ന്ന് നിരവധി പേര്‍ക്കിടയില് മാനസിക പ്രശ്‌നങ്ങള് ഉടലെടുത്തിരുന്നുവെന്നും അതെല്ലാം പരിഹരിക്കുന്നതില് സുപ്രീം കമ്മിറ്റി മുന്‍നിരയിലുണ്ടായിരുന്നുവെന്നും സെക്രട്ടറി ജനറല് ഹസന് അല് തവാദി പറഞ്ഞു. നിര്‍മാണ തൊഴിലാളികള്‍ക്കിടയിലെ മാനസിക പ്രശ്‌നങ്ങളും സമ്മര്‍ദങ്ങളും അകറ്റുന്നതിന് നിരവധി സംരംഭങ്ങളാണ് രാജ്യത്ത് നടപ്പാക്കിക്കൊണ്ടിരിക്കുന്നത്. ഇതിന്റെ ഭാഗമായി പൊതുജനാരോഗ്യ മന്ത്രാലയം, ഹമദ് മെഡിക്കല് കോര്‍പറേഷന് എന്നിവയുമായി സഹകരിച്ച് സുപ്രീംകമ്മിറ്റി പ്രവര്‍ത്തിക്കുന്നുണ്ട്. കൊവിഡ് പ്രതിസന്ധിക്ക് മുമ്പുതന്നെ തൊഴിലാളികള്‍ക്കിടയിലെ മാനസിക പിരിമുറുക്കങ്ങള് പരിശോധിക്കുന്നതിനും മാനസികാരോഗ്യം ഉറപ്പുവരുത്തുന്നതിനുമായി പൊതുജനാരോഗ്യ മന്ത്രാലയവുമായും എച്ച്.എം.സിയുമായും സുപ്രീം കമ്മിറ്റി വര്‍ക്കേഴ്‌സ് വെല്‍ഫെയര് വകുപ്പ് പ്രത്യേക പങ്കാളിത്ത പരിപാടികള്‍ക്ക് തുടക്കം കുറിച്ചിരുന്നു.\nകൊവിഡ് സാഹചര്യത്തില് രാജ്യത്തെ തൊഴിലാളികളുടെ സംരക്ഷണത്തിന് തൊഴിലുടമ ചെയ്യേണ്ട കാര്യങ്ങള് സംബന്ധിച്ച് ഭരണവികസന, തൊഴില് സാമൂഹികകാര്യ മന്ത്രാലയം പ്രത്യേക മാര്‍ഗനിര്‍ദേശങ്ങള് നേരത്തേ പുറത്തിറക്കിയിട്ടുണ്ട്. തൊഴിലാളികളുടെ ആരോഗ്യ സുരക്ഷക്കായിരിക്കണം പ്രഥമ പരിഗണന. ബോധവത്കരണം, സുരക്ഷ മുന്‍കരുതലുകള്, തൊഴിലാളികളുടെ ആരോഗ്യം സംബന്ധിച്ച് സൂക്ഷ്മ നിരീക്ഷണം, തൊഴിലാളികളുടെ ശരീരോഷ്മാവ് ദിവസേന പരിശോധിക്കല് തുടങ്ങിയവ ഉള്‍പ്പെടെയുള്ള മാര്‍ഗ നിര്‍ദേശങ്ങളാണ് പ്രധാനമായും മന്ത്രാലയം തൊഴിലുടമകള്‍ക്ക് നല്‍കിയിരിക്കുന്നത്. തൊഴിലിടങ്ങളില് തൊഴിലാളികള്‍ക്ക് മാസ്‌കും കൈയുറയും നിര്‍ബന്ധമായും നല്‍കണം. ആരോഗ്യ പ്രശ്‌നങ്ങള് അനുഭവപ്പെട്ടാല് വിശ്രമ സമയം അനുവദിക്കുകയും അത്യാവശ്യഘട്ടങ്ങളില് കൃത്യമായി വൈദ്യ സഹായം നല്‍കുകയും വേണം.\nകൊവിഡ് മഹാമാരി സാമ്പത്തിക മേഖലയെയും വളരെയധികം മോശമായാണ് ബാധിച്ചത്. എന്നാല് ഈ ഘട്ടത്തില് ഖത്തറിലെ തൊഴിലാളികള്‍ക്കും ഗാര്‍ഹിക ജീവനക്കാര്‍ക്കും മിനിമം വേതനം ഉറപ്പുവരുത്തിയുള്ള മിനിമം വേതന നിയമം തൊഴിലാളിക്ഷേമത്തിലേക്കുള്ള പുതിയ ചുവടുവെപ്പായിരുന്നു. ഈയടുത്താണ് അമീര് ശൈഖ് തമീം ബിന് ഹമദ് ആല്‍ഥാനി നിയമത്തിന് അംഗീകാരം നല്‍കിയത്. പുതിയ നിയമപ്രകാരം തൊഴിലാളിക്ക് 1000 റിയാല് മിനിമം വേതനം നല്‍കണം. ന്യായമായ താമസസൗകര്യവും ഭക്ഷണവും നല്‍കുന്നില്ലെങ്കില് തൊഴിലാളിയുടെ താമസ ചെലവിനായി 500 റിയാലും ഭക്ഷണ അലവന്‍സിനായി 300 റിയാലും പുറമേ നല്‍കാനും നിയമം അനുശാസിക്കുന്നു. മിഡില് ഈസ്റ്റില് ഇത്തരം നിയമം നടപ്പാക്കുന്ന ആദ്യ ഗള്‍ഫ് രാജ്യമായി ഖത്തര് ഇതോടെ മാറി.\nകൊവിഡ് സാമ്പത്തിക പ്രതിസന്ധിയിലുള്ള കമ്പനികളും തൊഴിലാളികള്‍ക്ക് ശമ്പളം നല്‍കാന് ബാധ്യസ്ഥരാണെന്ന് തൊഴില് മന്ത്രാലയം നേരത്തേ അറിയിച്ചിരുന്നു. ലോക്ഡൗണ് മൂലമോ മറ്റോ നാട്ടിലേക്ക് മടങ്ങാന് സാധ്യമല്ലെങ്കില് ആ കാലയളവില് തൊഴിലുടമ ഭക്ഷണത്തിനും താമസത്തിനുമുള്ള സൗകര്യവുമൊരുക്കണം. ലോക്ഡൗണ് മൂലമോ മറ്റോ തൊഴിലാളി രാജ്യത്തിന് പുറത്തായിരിക്കുകയും മടങ്ങാനാവാതെ വരുകയും ചെയ്താല് ഇരുകൂട്ടരും ചര്‍ച്ച ചെയ്ത് ജോലിയുടേയും ആനുകൂല്യത്തിന്റെയും കാര്യങ്ങള് തീരുമാനിക്കണം.നഷ്ടത്തിലാണെങ്കിലും ജീവനക്കാര്‍ക്ക് കമ്പനികള് ശമ്പളം നല്‍കണം. ഐസൊലേഷന്, ക്വാറന്റീന്, ചികിത്സ എന്നിവയിലുള്ള തൊഴിലാളികള്‍ക്ക് തൊഴിലുടമ അടിസ്ഥാന ശമ്പളവും അസുഖാവധി ആനുകൂല്യങ്ങളും നല്‍കണം. കമ്പനികള് കൃത്യമായി ശമ്പളം നല്‍കുന്നുണ്ടോ എന്ന് വേജ് പ്രൊട്ടക്ഷന് സംവിധാനം വഴി തൊഴില് മന്ത്രാലയം നിരീക്ഷിക്കുന്നുണ്ട്.\nതൊഴിലാളികളുടെ ജോലി മാറുന്നതിനാവശ്യമായ എന്.ഒ.സി സംവിധാനവുംം ഭരണ വികസന തൊഴില് സാമൂഹിക മന്ത്രാലയം അടുത്ത കാലത്ത് നീക്കം ചെയ്തിട്ടുണ്ട്. ഇതുപ്രകാരം തൊഴിലാളിക്ക് നിലവിലുള്ള തൊഴിലുടമയുടെ എന്.ഒ.സി കൂടാതെ തന്നെ ജോലി മാറാന് സാധിക്കും. തൊഴില് വിപണിയില് പുതിയ ഉണര്‍വ് വരുത്താന് പുതിയ തൊഴില് പരിഷ്‌കരണത്തിന് സാധിക്കും. തൊഴിലാളിക്ക് മികച്ച തൊഴില് കണ്ടെത്തുന്നതിനും തൊഴിലുടമകള്‍ക്ക് കഴിയും. പ്രാപ്തിയുമുള്ള ഉദ്യോഗാര്‍ഥികളെ തേടുന്നതിനും ഇത് സഹായകമാകും. തൊഴിലാളിക്ക് മിനിമം വേതനം നല്‍കുന്നതില് വീഴ്ച വരുത്തുന്ന തൊഴിലുടമ കടുത്ത നിയമനടപടികള്‍ക്ക് വിധേയമാകേണ്ടി വരുമെന്ന് തൊഴില് മന്ത്രാലയം മുന്നറിയിപ്പ് നല്‍കി. തൊഴില് തര്‍ക്ക പരിഹാര സമിതികളുടെ എണ്ണം കൂട്ടുന്നതിനും പുതിയ നിയമഭേദഗതി നിര്‍ദേശിക്കുന്നുണ്ട്.\nമെച്ചപ്പെട്ട സേവനവേതന വ്യവസ്ഥകള് ഉണ്ടെങ്കില് മാത്രമേ തൊഴിലാളികള്‍ക്ക് മാനസികാരോഗ്യവും നിലനിര്‍ത്താന് കഴിയൂ. ഈ മേഖലയില് ഖത്തര് മികച്ച മുന്നേറ്റമാണ് നടത്തുന്നത്. ഖത്തര് ലോകകപ്പ് തൊഴിലാളികളുടെ മാനസികാരോഗ്യം ഉറപ്പു വരുത്താന് പ്രതിജ്ഞാബദ്ധമാണെന്ന് ടൂര്‍ണമെന്റിന്റെ പ്രാദേശിക-സംഘാടകരായ സുപ്രീംകമ്മിറ്റി ഫോര് ഡെലിവറി ആന്‍ഡ് ലെഗസി ഇതിനോടകം ഉറപ്പ് നല്‍കിയിട്ടുണ്ട്. വിദേശികള്‍ക്ക് ഇത്രയേറെ പ്രാധാന്യം നല്‍കുന്ന മറ്റൊരു ഗള്‍ഫ് രാജ്യം വേറെയില്ലെന്ന് തന്നെ പറയാം. കാരണം സ്വദേശിയെന്നോ വിദേശിയെന്നോ വ്യത്യാസമില്ലാതെ രാജ്യത്തെ എല്ലാ ജനങ്ങള്‍ക്കും ഖത്തര് സര്‍ക്കാര് നല്‍കുന്ന പിന്തുണ അന്താരാഷ്ട്ര സമൂഹത്തിന്റെ പ്രശംസ അടക്കം പിടിച്ചുപറ്റിയതാണ്.\nQatar Expatriate Doha MoI Qatar Qatar Labor Law World Cup 2022


ഗുണങ്ങളില് എപ്പോഴും മുന്നിലാണ് ഒലിവെണ്ണ. ഒലിവില് നിന്നും വേര്‍തിരിച്ചെടുക്കുന്ന ഒലിവ് ഓയില് പാചകത്തിനും സൗന്ദര്യവര്‍ദ്ധക വസ്തുവായും മരുന്നുകളിലും സോപ്പുകളിലും പരമ്ബരാഗത വിളക്കുകളിലെ ഇന്ധനമായും ഒലിവെണ്ണ ഉപയോഗിക്കുന്നു. മികച്ച സൌന്ദര്യ വര്‍ദ്ധക ഉപാധിയാണ് ഒലിവ് ഓയില്. ഒലിവെണ്ണ വിവിധ രീതിയില് ഉപയോഗിച്ചാല് ചര്‍മ്മം തിളങ്ങും.\nഒലീവ് ഓയില്, ചെറുനാരങ്ങാനീര്, തേന് എന്നിവ തുല്യഅളവിലെടുത്തു കൂട്ടിക്കലര്‍ത്തുക. ഇത് മുഖത്തു പുരട്ടാം. അര മണിക്കൂര് കഴിഞ്ഞു കഴുകിക്കളയാം. പാല്‍പ്പാട, തക്കാളിനീര് എന്നിവ കലര്‍ത്തി ഇതില് ഒന്നുരണ്ടു തുള്ളി ഒലിവ് ഓയില് ചേര്‍ത്തിളക്കി മുഖത്തു പുരട്ടി മസാജ് ചെയ്യാം. അല്‍പം കഴിഞ്ഞു കഴുകിക്കളയാം.അരകപ്പ് ഓട്‌സെടുത്തു വേവിയ്ക്കുക. ഇത് തണുത്ത ശേഷം ഒരു ടേബിള് സ്പൂണ് ഒലീവ് ഓയില് കലര്‍ത്തുക. ഇതിലേയ്ക്ക് ഒരു മുട്ടവെള്ളയും അല്‍പം ചെറുനാരങ്ങാനീരും ചേര്‍ത്തിളക്കാം. ഇത് മുഖത്തു പുരട്ടി കാല് മണിക്കൂര് കഴിയുമ്ബോള് കഴുകിക്കളയാം. പിന്നീട് വെളിച്ചെണ്ണ കൊണ്ടു മുഖം മസാജ് ചെയ്യാം.\nTags: face, olive oil


മോദൻ കാട്ടൂർ.: നിശബ്ദതയുടെ ബാലപാഠങ്ങള് ..\nഅദ്ധ്യാപകര് ക്ലാസ് റൂമില് ആവര്‍ത്തിച്ച് ഉപയോഗിക്കുന്ന ഒരേ ഒരു വാക്ക് . സൈലെന്റ്റ് .. കുട്ടികളില് നിന്നും അവര് ഏറ്റവും അധികം ആവശ്യപ്പെടുന്നതും ഇതൊന്നു മാത്രം .\nഒരു അംഗന്‍വാടിയിലെ ബാല്യത്തില് നിന്നും ഈ ഇംഗ്ലീഷ് വാക്കിന്‍റെ അര്‍ത്ഥം ഒരു ചൂരല് വടിയുടെ ശബ്ദത്തോടെ മനസ്സിന്‍റെ അടിത്തട്ടില് എഴുതി വെക്കുന്നു .. നിശബ്ദനാകുക ..അധ്യാപകരെ കേള്‍ക്കാന് മാത്രം വിധിക്കപ്പെട്ട കുട്ടികള് . ഒരു ബെല് മുഴങ്ങിയാല് , അദ്ധ്യാപകന്‍റെ നിഴല് കണ് വെട്ടത്തു വീണാല് , മേശപ്പുറത്ത് അടിച്ച ഒരു ചൂരല് ശബ്ദം കേട്ടാല് നിശബ്ദനാകാന് പഠിപ്പിച്ച വിട്ട വിദ്യാഭ്യാസം. സംസാരിക്കാന് പഠിപ്പിക്കുന്നതിനു പകരം നിശബ്ദരാകാന് പരിശീലിപ്പിച്ചു വിടുന്നു ഓരോ അദ്ധ്യാപകനും. വാചാലമാകേണ്ട നാവുകള് വാക്കുകള് തേടി അലയുന്നു .\nനമ്മള് നമ്മളുടെ കുട്ടികളെ എത്രമാതം കേള്‍ക്കുന്നുണ്ട് ? മാതാപിതാക്കളും അദ്ധ്യാപകരും ഒരു ആത്മ പരിശോധനയുടെ സമയം സമാഗതായിരിക്കുന്നു. ഇനിയും പറയാന് കഴിയാതെപോയാല് ഇനിയും കേള്‍ക്കാന് നില്‍ക്കാതെ പോയാല് അതിദിയും ഷെഫീക്കും നമ്മുടെയൊ ക്കെയുള്ളില് കരഞ്ഞുകൊണ്ടേയിരിക്കും\nഉയര്‍ന്ന വിദ്യാഭ്യാസവും , സ്ഥാനമാനങ്ങളും , ബഹുമതികളും വന്നു ചേര്‍ന്നിട്ടും നാല് വാചകം ചേര്‍ത്തു പറയാന് മലയാളിക്ക് മടി. മാന്യതയുടെ മേലങ്കി അഴിഞ്ഞു വീഴുമോ എന്ന ഭയം . മറന്നു പോയ സംസാര ശേഷി അറിവിന്‍റെ അലങ്കാരമായി എടുത്തണിയുന്നു . പിന്നീട് മാന്ന്യതയുടെ പരിവേഷമായിമാറ്റു ന്നു മലയാളി തന്‍റെ മഹാ മൌനം.\nഒരു ട്രാന്‍സ്പോര്‍ട്ട് ബസ് കേരള അതിര്‍ത്തി കടന്നാല് മരണ വീട്ടില് നിന്നും പൂരപ്പറമ്പില് എത്തിപ്പെട്ട അനുഭവം . അസ്വസ്താനാകുന്ന മലയാളിയെ നോക്കി തമിഴന് ചോദിക്കുന്നു "നിശബ്ദതയെ നിന്‍റെ പേരോ സംസ്കാരം".\nവാക്കുകളെ പുറത്തെടുക്കാന് മറന്നുപോയ മലയാളി ശരീരം തന്നെ ഭാഷയായ് മാറ്റുന്നു . കണ്ണുകള് മേല്ലെയടച്ചും , തോളുകള് മേല്ലെയുയര്‍ത്തിയും തല മെല്ലെ കുലുക്കിയും അവന് ചോദ്യങ്ങള്‍ക്കുള്ള ഉത്തരം തീര്‍ത്ത് സംസാരം എന്ന കടമ്പയില് നിന്നും മെല്ലെ തടിയൂരുന്നു.\nപുറത്തെടുക്കാന് മറന്നുപോയ ചോദ്യങ്ങള്‍ക്കും പുറത്തെടുക്കാന് മറന്നുപോയ ഉത്തരങ്ങള്‍ക്കും സ്വകാര്യതയില് സ്വയം വാചകങ്ങള് ചമച്ച് അത്മശാന്തിയടയുന്നു ചിലര്.. . . കൈവിട്ടുപോയ നിയന്ത്രണമില്ലാത്ത വാക്കുകള്‍ക്ക് പിന്നീട് സ്വയം ന്യായീകരണങ്ങള് ചമക്കുന്നു മറ്റുചിലര്.., ... നിശബ്ദതയെന്ന ഉള്‍വലിയലില് നിന്നും ഉടലെടുക്കുന്നു ഈ രണ്ടു ഭാവങ്ങളും .\nവാചാലമാകുന്ന മനസ്സുകളിലേക്ക് ആശയങ്ങളുടെ ഉറവകള് വന്നുചേര്‍ന്നുകൊണ്ടേയിരിക്കും. ചിന്തകള് ആഴത്തിലാക്കാന് നിശബ്ദതക്ക് കഴിയും . ആശയങ്ങളില്ലാത്ത ചിന്തകള് വികലമായ ഒരു മനസ്സും ഒരു വ്യക്തിത്വവും രൂപപ്പെടുത്തിയെടുക്കും .\nഇനി നമുക്ക് പറയാം മറയില്ലാതെ\nഇനി നമുക്ക് കേള്‍ക്കാം മടിയില്ലാതെ......\nPosted by modhan kattoor at 7:47 PM


ബെനല്ലി ടിഎന്‍ടി 600ഐ സൂപ്പര് ബൈക്ക് വിപണിയില്\nSaturday 17 October 2015 6:37 pm IST\nകൊച്ചി: പ്രമുഖ ഇറ്റാലിയന് സൂപ്പര് ബൈക്ക് ബ്രാന്‍ഡായ ഡിഎസ്‌കെ ബെനലിയുടെ സുവര്‍ണ നിറത്തിലുള്ള ലിമിറ്റഡ് എഡിഷന് ബൈക്ക് കേരളത്തില് അവതരിപ്പിച്ചു. ഈ ബൈക്ക് രാജ്യത്താകമാനമായി 60 എണ്ണം മാത്രമാണ് അവതരിപ്പിക്കുന്നത്. ആദ്യമെത്തുന്നവര്‍ക്ക് ആദ്യം എന്ന നിലയ്ക്കാണ് ലഭിക്കുകയെന്ന് ഡിഎസ്‌കെ മോട്ടോവീല്‍സ് ചെയര്‍മാന് ശിരിഷ് കുര്‍ക്കര്‍ണി പറഞ്ഞു. സൂപ്പര് ബൈക്കുകളുടെ ഇന്ത്യയിലെ വിജയമാണ് പ്രത്യേക പതിപ്പ് ഇറക്കുന്നതിന് പ്രേരകമായതെന്നും രാജ്യത്തെ ഏക 600 സിസി സൂപ്പര് ബൈക്കാണിതെന്നും അദേഹം കൂട്ടിചേര്‍ത്തു. 5,68,000 രൂപയാണ് ബൈക്കിന്റെ കൊച്ചിയിലെ എക്‌സ് ഷോറും വില.\nഇരുപതോളം ബൈക്കുകളുടെ ഉടമകളെ തേടി പോലീസ്\nസൂപ്പര് ബൈക്ക് ഉപയോഗിക്കുന്ന യുവാക്കള്‍ക്ക് പ്രത്യേക പരിശീലനം


UK Malayalam Pathram - shami\nഭാര്യയുമായി കാറിലെത്തിയ ക്രിക്കറ്റ് താരത്തിനു നേരേ കയ്യേറ്റ ശ്രമം\nഇന്ത്യന് ക്രിക്കറ്റ് ടീം താരമായ മുഹമ്മദ് ഷമിക്കു നേരെ കയ്യേറ്റ ശ്രമം നടത്തിയതിനും വീട്ടിലേക്ക് കടന്നുകയറാന് ശ്രമിച്ചതിനുമെതിരെ യുവാക്കള്‍ക്ക് നേരെ പൊലീസ് കേസ്. പ്രതികളെന്ന് ആരോപിക്കപ്പെട്ട യുവാക്കളെ പൊലീസ് അറസ്റ്റ് ചെയ്തു.\nശനിയാഴ്ച വൈകുന്നേരം നടന്ന സംഭവത്തെ തുടര്‍ന്നാണ് അറസ്റ്റ്. സൗത്ത് കൊല്‍ക്കത്തയിലെ ഷമിയുടെ വീട്ടിലേക്ക് ഭാര്യയുമായി കാറില് വരവേ നടന്ന സംഭവത്തെ ചൊല്ലിയാണ് ഷമിക്കു നേരെ കയ്യേറ്റ ശ്രമമുണ്ടായത്. ഷമിയുടെ ഡ്രൈവര് അതിവേഗത്തില് വാഹനം ഓടിക്കുകയും ഷമിയുടെ വീടിനടുത്ത് വച്ച് പ്രദേശവാസിയായ ഒരാളുടെ മോട്ടോര്‍ബൈക്കില് ഇടിക്കുകയും ചെയ്തു. ഇതിനെ തുടര്‍ന്ന് ഡ്രൈവറുടെ ചെയ്തിയെ ചോദ്യം ചെയ്യാന് യുവാക്കളെത്തി. ഡ്രൈവറോട് യുവാക്കള് പ്രശ്‌നത്തെ കുറിച്ച് സംസാരിക്കവേ ഷമി പുറത്തേക്ക് വന്ന് സംസാരിച്ച് പ്രശ്‌നം പരിഹരിക്കുകയും ചെയ്തിരുന്നുവെന്ന് എബിപി ന്യൂസ് റിപ്പോര്‍ട്ട് ചെയ്യുന്നു.\nപിന്നീട് യുവാക്കള് സുഹൃത്തുക്കളെ കൂട്ടിവരികയും ഷമിയുടെ വീടിനകത്തേക്ക് കടന്നുകയറാന് ശ്രമിക്കുകയായിരുന്നുവെന്ന് പൊലീസ് പറയുന്നു. കാവല്‍ക്കാരെ ആക്രമിക്കുകയും ചെയ്തു. ഇതിനെ തുടര്‍ന്നാണ് പൊലീസ് കേസ് എടുത്തത്.


നല്ല നാടൻ ബോട്ടി ഫ്രൈ - kuwaitjobvacancy\nനല്ല നാടൻ ബോട്ടി ഫ്രൈ\nBy Creator N\t Last updated Oct 5, 2020\nപാചകം എന്നത് ഒരു കല തന്നെയാണ്. ഒന്ന് മനസ് വെച്ചാൽ നമുക്കിതിനെ എല്ലാ പൊടികൈകളും പഠിച്ചെടുക്കാവുന്നതേ ഉള്ളൂ. ഇന്ന് നിങ്ങൾക്ക് പരിചയപ്പെടുത്തുന്ന റെസിപ്പി നല്ല നാടൻ ബോട്ടി ഫ്രൈ റെസിപ്പി ആണ്. നല്ല നാടൻ രീതിയിൽ ബോട്ടി ഫ്രൈ ആരാണ് ഇഷ്ട്ടപ്പെടാത്തത്.\nവായിൽ കപ്പലോടും റെസിപ്പി. തയ്യാറാക്കുന്നത് എങ്ങനെയെന്നു താഴെ കൊടുത്തിരിക്കുന്ന വീഡിയോയില് വിശദമായി കാണിച്ചു തരുന്നുണ്ട്. കണ്ടശേഷം നിങ്ങളും ഇതേപോലെ ഉണ്ടാക്കി നോക്കുക.\nComfort കൊണ്ടുള്ള ഈ കൊച്ചു ടിപ്പ് ഒരിക്കലും കാണാതെ പോകരുതേ|വീട്ടമ്മമാർക്ക് തീർച്ചയായും ഉപകാരപ്പെടും\nഗോതമ്പുപൊടികൊണ്ട് വായിലിട്ടാൽ അലിഞ്ഞുപോകും തേനൂറും കേക്ക്


മകള് മഹിയെക്കുറിച്ച് മാധ്യമങ്ങള്‍ക്ക് മുന്നില് വെളിപ്പെടുത്തി നടി രേവതി\nമഹിക്ക് അഞ്ചര വയസ്സായി. സ്‌കൂളില് പോകുന്നുണ്ട്. ഇപ്പോള് എല്ലാ കാര്യങ്ങളും മഹിയുടെ കൂടെ ചെയ്യുന്നതാണ് സന്തോഷം. അവള്‍ക്കെന്തു വേണമോ അതാണ് ഞാന് ചെയ്യുന്നത്. എനിക്കും അവള്‍ക്കും കൂടി ട്രക്കിംഗിന് പോണം, ഗ്ലൈഡിംഗിന് പോണം, കാടിനുള്ളില് ടെന്‍ഡ് കെട്ടി കാടിനുള്ളില് താമസിക്കണം, കടല് കാണാന് പോണം.. അങ്ങനെ ചിന്തകള് ഒരുപാടുണ്ട്. എന്നെ ഒരു സ്ഥലത്ത് കൊണ്ടുവന്നിട്ട് ഇതാണ് നീ എന്ന് ചൂണ്ടിക്കാട്ടി തന്നത് അവളാണ് രേവതി പറയുന്നു. മഹിയെ വളര്‍ത്താന് അച്ഛന്റെയും അമ്മയുടെയും സഹായം ലഭിക്കുന്നതിനാല് ബുദ്ധിമുട്ടുകളില്ലെന്നും രേവതി വ്യക്തമാക്കുന്നു. ഞങ്ങളുടെ വീട്ടിലെ ആദ്യത്തെ പേരക്കുട്ടിയാണ് മഹി. അച്ഛനും അമ്മയ്ക്കും എണ്‍പത് വയസ്സ് കഴിഞ്ഞു. മഹിയെ കണ്ടപ്പോള് മുതല് ഞങ്ങള്‍ക്ക് കുറെക്കാലം കൂടി ജീവിക്കണം എന്ന് തോന്നുന്നു എന്നാണവര് പറയുന്നത്. നമ്മുടെ ശരീരത്തില് നിന്ന് നിന്നും പുറത്തു വന്ന ഒരു ജീവന് മുന്നില് വളര്‍ന്ന് വലുതാകുന്നത് കാണുമ്പോള് വലിയൊരു വിസ്മയമാണ്. ഒരു അമ്മയ്ക്ക് മാത്രം അനുഭവിച്ചറിയാന് പറ്റുന്ന സുഖം. എന്റെ ജീവിതത്തിലെ പല കാര്യങ്ങളും നാച്ചുറലായി നടന്നവയല്ല. ഒരുപാട് അലയേണ്ടി വന്നിട്ടുണ്ട്. ഇപ്പോഴെനിക്ക് സമാധാനമാണ്. മഹിയൊന്ന് വലുതാകട്ടെ ഞാന് വീണ്ടും ആക്ടീവ് ആകും. -രേവതി പറഞ്ഞു.


മോദിക്ക് ധൈര്യമുണ്ട്; രാമക്ഷേത്ര നിർമ്മാണത്തിന് ഓർഡിനൻസ് കൊണ്ടുവരണമെന്ന് ഉദ്ധവ് താക്കറെ\nAyodhya, First Published 16, Jun 2019, 7:48 PM IST\n'കേന്ദ്ര സർക്കാർ ഒരു തീരുമാനമെടുത്താൽ അതിനെ എതിർക്കാൻ ആർക്കും ധൈര്യം കാണില്ല. ശിവസേന മാത്രമല്ല ലോകത്തിലെ മുഴുവൻ ഹിന്ദുക്കളും ആ തീരുമാനത്തിനൊപ്പം നിൽക്കും'- താക്കറെ പറഞ്ഞു.\nഅയോധ്യ: രാമക്ഷേത്ര നിർമ്മാണത്തിന് കേന്ദ്ര സർക്കാർ ഓർഡിനൻസ് കൊണ്ടുവരണമെന്ന് ശിവസേന അധ്യക്ഷൻ ഉദ്ധവ് താക്കറെ. മോദിക്ക് ധൈര്യമുണ്ടെന്നും അദ്ദേഹം കൊണ്ടുവരുന്ന ഓർഡിനൻസ് ആരും തടയില്ലെന്നും താക്കറെ പറഞ്ഞു. സേനയുടെ 18 എംപിമാർക്കൊപ്പം അയോധ്യ സന്ദർശിച്ച ശേഷം മാധ്യമപ്രവർത്തകരോട് സംസാരിക്കുകയായിരുന്നു താക്കറെ.\n'വർഷങ്ങളായി അയോധ്യ കേസ് കോടതിയുടെ പരിഗണനയിലാണ്. മോദിക്ക് ധൈര്യമുണ്ട്. കേന്ദ്ര സർക്കാർ ഒരു തീരുമാനമെടുത്താൽ അതിനെ എതിർക്കാൻ ആർക്കും ധൈര്യം കാണില്ല. ശിവസേന മാത്രമല്ല ലോകത്തിലെ മുഴുവൻ ഹിന്ദുക്കളും ആ തീരുമാനത്തിനൊപ്പം നിൽക്കും'- താക്കറെ പറഞ്ഞു.\nഹിന്ദുത്വത്തെ ശക്തീകരിക്കുന്നതിന് വേണ്ടിയാണ് ശിവസേനയും ബിജെപിയും പ്രവർത്തിക്കുന്നത്. ഇത് മനസിലാക്കിയതു കൊണ്ടാണ് ജനങ്ങൾ കൂടുതൽ സീറ്റ് നൽകി മോദിയെ വീണ്ടും അധികാരത്തിലേറ്റിയത്. അതിനാൽ ജനങ്ങളുടെ വികാരം മാനിക്കപ്പെടേണ്ടതുണ്ടെന്നും താക്കറെ കൂട്ടിച്ചേർത്തു.\nLast Updated 16, Jun 2019, 7:49 PM IST


പാകിസ്താനു വേണ്ടി ചാരവൃത്തി; പഞ്ചാബി യുവാവ് പിടിയില്\nSat Sep 26 2020 12:18:48 GMT+0530 (India Standard Time)\nഇപ്പോള് ഫരീദ്‌കോട്ടിലെ ഷെകോണ് നഗറില് താമസിക്കുന്ന മോഗ ജില്ലയിലെ ദരംകോട്ട് നിവാസിയായ സുഖ്‌വീന്ദര് സിങാണ് അറസ്റ്റിലായത്. ഇന്നലെ രാത്രിയാണ് സുഖ്‌വീന്ദര് സിങ് അറസ്റ്റിലായത്.\nSRF1 July 2019 6:41 AM GMT\nഫരീദ്‌കോട്ട്: പാകിസ്താനിലെ വിവിധ രഹസ്യാന്വേഷണ ഏജന്‍സികള്‍ക്കായി നിര്‍ണായക വിവരങ്ങള് ചോര്‍ത്തി നല്‍കിയ യുവാവിനെ പഞ്ചാബിലെ ഫരീദ്‌കോട്ടില്‍നിന്ന് അറസ്റ്റ് ചെയ്തതായി പോലിസ് വൃത്തങ്ങള് അറിയിച്ചു. ഇപ്പോള് ഫരീദ്‌കോട്ടിലെ ഷെകോണ് നഗറില് താമസിക്കുന്ന മോഗ ജില്ലയിലെ ദരംകോട്ട് നിവാസിയായ സുഖ്‌വീന്ദര് സിങാണ് അറസ്റ്റിലായത്. ഇന്നലെ രാത്രിയാണ് സുഖ്‌വീന്ദര് സിങ് അറസ്റ്റിലായത്.\nഇയാളുമായി ബന്ധമുള്ള പാകിസ്താന് പൗരന്‍മാരായ ജാവേദ് മാലിക്, അലി രാജ എന്നിവര്‍ക്കെതിരേ പോലിസ് കേസ് രജിസ്റ്റര് ചെയ്തിട്ടുണ്ട്. അറസ്റ്റിലായ സുഖ്‌വീന്ദറില്‍നിന്നു നിയന്ത്രണമുള്ള പ്രദേശങ്ങളുടെ മാപ്പുകളും ഇന്ത്യന് സൈന്യത്തിന്റെ ആയുധവുമായി ബന്ധപ്പെട്ട വിവരങ്ങളും കണ്ടെടുത്തു. സുഖ് വീന്ദര് പാക് ചാരനാണെന്ന് വിവരം ലഭിച്ചതായും ഇന്ത്യന് സൈന്യത്തെക്കുറിച്ചുള്ള നിര്‍ണായക വിവരങ്ങള് പാകിസ്താന് രഹസ്യാന്വേഷണ വിഭാഗത്തിന് ചോര്‍ത്തി നല്‍കിയതായും പോലിസ് പറഞ്ഞു. കന്റോണ്‍മെന്റ് മേഖലയില് ചുറ്റിത്തിരിഞ്ഞ സുഖ്‌വീന്ദറിനെ കസ്റ്റഡിയില് എടുത്ത് പരിശോധിച്ചപ്പോള് രഹസ്യ രേഖകള് കണ്ടെടുത്തതായും പോലിസ് പറഞ്ഞു.\nമുമ്പ് പാകിസ്താന് സന്ദര്‍ശിച്ചിട്ടുള്ള ഇയാള്‍ക്ക് പാകിസ്താന് രഹസ്യാന്വേഷണ ഏജന്‍സി ഉദ്യോഗസ്ഥരുമായി ബന്ധമുണ്ടെന്നും പോലിസ് വൃത്തങ്ങള് അറിയിച്ചു. ഔദ്യോഗിക രഹസ്യ നിയമത്തിലെ വിവിധ വകുപ്പുകള് പ്രകാരം ഇയാള്‍ക്കെതിരേ കേസെടുത്തിട്ടുണ്ട്.\nPunjab man spying Pakistan


ക്രൂസര് നിര പിടിക്കാന് അടിമുടി യൂത്തനായി റോയല് എന്‍ഫീല്‍ഡ് തണ്ടര്‍ബേര്‍ഡ് | New Royal Enfield Thunderbird 350X | 500X\nക്രൂസര് നിര പിടിക്കാന് അടിമുടി യൂത്തനായി റോയല് എന്‍ഫീല്‍ഡ് തണ്ടര്‍ബേര്‍ഡ്\nപിന്നില് ഉയര്‍ന്നുനിന്ന ബാക്ക് റെസ്റ്റ് ഇത്തവണയില്ല.\nPublished: Dec 30, 2017, 11:44 AM IST\nറോയല് എന്‍ഫീല്‍ഡ് നിരയില് ക്ലാസിക് 350 കഴിഞ്ഞാല് കൂടുതല് വില്‍പനയുള്ള മോഡലാണ് ക്രൂസര് മോഡലായ തണ്ടര്‍ബേര്‍ഡ്. രൂപത്തില് മാറ്റമില്ലാതെ തണ്ടര്‍ബേര്‍ഡ് ഓട്ടം തുടങ്ങിയിട്ട് നാളുകുറച്ചായി. ഒടുവില് ഒരുമാറ്റം തണ്ടര്‍ബേര്‍ഡും കൈവരിക്കുകയാണ്. പുറത്തുവന്ന ആദ്യ ചിത്രങ്ങള് പ്രകാരം തണ്ടര്‍ബേര്‍ഡ് 350X, 500X എന്നീ പേരുകളിലാകും പുത്തന് മോഡലിന്റെ പിറവി. അധികം വൈകാതെ 2018 തണ്ടര് ബേര്‍ഡിന്റെ വരവ് കമ്പനി ഔദ്യോഗികമായി പ്രഖ്യാപിക്കുമെന്നാണ് സൂചന.\nറോയല് എന്‍ഫീല്‍ഡിന്റെ പരമ്പരാഗത രൂപത്തിനൊപ്പം അല്‍പം സ്‌പോര്‍ട്ടി ലുക്കും ഇത്തവണ പ്രതീക്ഷിക്കാം. ഔട്ട്‌ലെറ്റില് നിന്നുള്ള ചിത്രങ്ങളില് ഇത് പ്രകടമാണ്. പിന്നില് ഉയര്‍ന്നുനിന്ന ബാക്ക് റെസ്റ്റ് ഇത്തവണയില്ല. ഹാന്‍ഡില് ബാറിന്റെ ഉയരവും വര്‍ധിപ്പിച്ചു. ആലോയി വീല് പ്രീമിയം രുപം നല്‍കും. എന്‍ജിന് പൂര്‍ണമായും ബ്ലാക്ക് നിറത്തിലേക്ക് മാറി. റിയര്‍വ്യൂ മിറര് വൃത്താകൃതിയിലേക്ക് മാറി. ഇവയൊഴികെ നിലവില് വിപണിയിലുള്ള തണ്ടര്‍ബേര്‍ഡ് 350, 500 മോഡലില് നിന്ന് വലിയ മാറ്റങ്ങള് പുതിയ അതിഥിക്കില്ല.\nമെക്കാനിക്കല് ഫീച്ചേഴ്‌സില് യാതൊരു മാറ്റവുമുണ്ടാകില്ല. 350X തണ്ടര്‍ബോര്‍ഡിന് 346 സിസി സിംഗിള് സിലിണ്ടര് എയര് കുള്‍ഡ് എന്‍ജിനാണ് കരുത്തേകുക. 5250 ആര്‍പിഎമ്മില് 19.8 ബിഎച്ച്പി പവറും 4000 ആര്‍പിഎമ്മില് 28 എന്‍എം ടോര്‍ക്കുമേകും എന്‍ജിന്.5സ്പീഡാണ് ഗിയര്‍ബോക്‌സ്. 27.2 ബിഎച്ച്പി പവറും 41.3 എന്‍എം ടോര്‍ക്കുമേകുന്ന 499 സിസി സിംഗിള് സിലിണ്ടര് എന്‍ജിനാണ് തണ്ടര്‍ബേര്‍ഡ് 500X-ന് കരുത്തേകുക. വില സംബന്ധിച്ച കൃത്യമായ കാര്യങ്ങള് കമ്പനി വ്യക്തമാക്കിയിട്ടില്ല. ഇരു മോഡലുകള്‍ക്കും 15000-20000 രൂപ വരെ വില വര്‍ധിച്ചേക്കും.\nPhoto Courtesy; Social Media (Tamil)\nContent Highlights: New Royal Enfield Thunderbird 350X, 500X Coming Soon\nഎന്‍ഫീല്‍ഡ് പ്രേമികളെ ഒരുങ്ങിയിരുന്നോളു... 650 സിസി എന്‍ഫീല്‍ഡ് ഇന്ത്യയില്


ബര്‍മിംങ്ങ്ഹാം: നാഷണല് കൗണ്‍സില് ഓഫ് കേരള ഹിന്ദു ഹെറിടേജിന്റെ ആഭിമുഖ്യത്തില് സംസ്‌കൃതി 2019 ജൂലൈ6ശനിയാഴ്ച ബര്‍മ്മിങ്ഹാം ബാലാജി ക്ഷേത്ര സമുച്ചയത്തിലുള്ള വിവിധ സാംസ്‌കാരിക വേദികളില് വച്ച് വിപുലമായ രീതിയില് വന് ജനാവലിയെ സാക്ഷിയാക്കി നടത്തപ്പെട്ടു. രാവിലെ 8 മണിക്ക് രജിസ്‌ട്രേഷന് നടപടികള് ആരംഭിച്ചു9മണിയോടെ രജിസ്‌ട്രേഷന് പൂര്‍ത്തിയാക്കി മത്സാരാര്‍ത്ഥികള് ചെസ്റ്റ് നമ്പര് കൈപ്പറ്റി. ഹൈന്ദവദര്‍ശനത്തിലൂന്നിയുള്ള കലാമാമാങ്കത്തില് യു കെ യിലെ ഹൈന്ദവ സമാജങ്ങളുടെ വലിയ പങ്കാളിത്തം ഉറപ്പാക്കാന് സംഘാടകര്‍ക്ക് കഴിഞ്ഞു. കലാമത്സരങ്ങളില് സബ് ജൂനിയര്,ജൂനിയര്,സീനിയര് എന്നി തലങ്ങളിലായി നൃത്തം,സംഗീതം,ചിത്രരചന,കഥാരചന,പ്രസംഗം,,തിരുവാതിര,ഭജന,ലഘുനാടകം, ചലചിത്രം എന്നിങ്ങനെ വിവിധ മേഖലകളില് വളരെ വാശിയേറിയ മത്സരങ്ങളാണ് നടന്നത്. രാവിലെ 10 മണിക്കാരംഭിച്ച മത്സരങ്ങള് മത്സരാര്‍ത്ഥികളുടെ ബാഹുല്യം കാരണം രാത്രി 8 മണിവരെ നീണ്ടുനിന്നു. ഓരോ ഇനവും ഉന്നതനിലവാരം പുലര്‍ത്തുന്നതായിരുന്നു. വിധികകര്‍ത്താക്കളായി യു കെ യിലെ നൃത്താദ്ധ്യപികര് ദീപാ നായര് , ആരതി അരുണ് എന്നിവര് കലാമേളയിലുടനീളം സന്നിഹിതരായിരുന്നു.\nമത്സരങ്ങള്‍ക്ക്‌ശേഷം നടന്ന സാംസ്‌കാരിക സമ്മേളനത്തില് മുഖ്യാതിഥിയായി നമുക്കേവര്‍ക്കും സുപരിചിതനായ ശ്രീ രാജമാണിക്യം IAS പങ്കെടുത്തു . ഉത്ഘാടന പ്രസംഗത്തില് കലാമേളകള് നടത്തേണ്ടതിന്റെ ആവശ്യകതയെപ്പറ്റി അദ്ദേഹം പറയുകയുണ്ടായി. ശ്രീ പ്രശാന്ത് രവി സ്വാഗതം ആശംസിച്ചു . പ്രവാസ ലോകത്ത് വിവിധ മേഖലകളില് കഴിവ്‌തെളിയിച്ച ഒരോരുത്തരുടെയും ഉള്ളിലെ കലാപരമായ അംശങ്ങളെ മുഖ്യധാരയിലേക്ക് കൊണ്ട് വരുകയും ആദരിക്കുകയും എന്നുള്ളതാണ് സംസ്‌കൃതിയുടെ മുഖ്യലക്ഷ്യങ്ങളില് ഒന്നെന്ന് അദ്ധ്യക്ഷപ്രസംഗത്തില് ചെയര്‍മാന് ശ്രീ. ഗോപകുമാര് വ്യക്തമാക്കി. നാഷണല് കൗണ്‍സിലിന്റെ കഴിഞ്ഞ കാല പ്രവര്‍ത്തനങ്ങളെ കുറിച്ചും ഭാവി പരിപാടികളെ കുറിച്ചും ശ്രീ. സുരേഷ് ശങ്കരന്‍കുട്ടി വിശദമാക്കി. സമ്മേളനന്തരം വിജയികള്‍ക്കും ,കലാ പ്രതിഭ, കലാ തിലകം, പ്രശസ്തിപത്രം, ഫലകം എന്നിവ നല്കി ആദരിച്ചു. സംസ്‌കൃതി 2019 ല് വന്നുചേര്‍ന്ന എല്ലാവര്‍ക്കും ശ്രീ. അഭിലാഷ് ബാബു നന്ദിപ്രകാശിപ്പിച്ചു . അടുത്ത വര്‍ഷം വീണ്ടും കാണാമെന്ന പ്രതീക്ഷയോടെ എല്ലാവരും പരസ്പരം നന്ദിചൊല്ലിപ്പിരിഞ്ഞു.


കെഎസ്ആർടിസി സർവീസുകൾ സജീവമാകുന്നു: എറണാകുളം- തൃശൂർ റൂട്ടിൽ ബസ് സർവീസ് തുടങ്ങി | kerala flood ksrtc service active in parts of kerala. - Malayalam Oneindia\n12 min ago അയോധ്യയിലെ വിവാദ ഭൂമി ഇങ്ങനെ; ചരിത്രവിധി ഒരു മാസത്തിനകം\n30 min ago അപകടത്തില് പെട്ടവരെ രക്ഷിക്കാന് വന്നത് സിപിഎം ബ്രാഞ്ച് സെക്രട്ടറി; കോണ്‍ഗ്രസ് നേതാവിന്‍റെ കുറിപ്പ്\n39 min ago എച്ച്ആര്‍ഡി മന്ത്രാലയത്തില് നിന്ന് റിന റേ പുറത്തേക്ക്: അധിക ചുമതല അമിത് ഖരേയ്ക്ക് !!\nകെഎസ്ആർടിസി സർവീസുകൾ സജീവമാകുന്നു: എറണാകുളം- തൃശൂർ റൂട്ടിൽ ബസ് സർവീസ് തുടങ്ങി\nUpdated: Sun, Aug 19, 2018, 17:50 [IST]\nകൊച്ചി: അപ്രതീക്ഷിതമായെത്തിയ പ്രളയത്തെ തുടർന്ന് താറുമാറായ കെഎസ്ആർടിസി സർവീസുകൾ വീണ്ടും സജീവമാകുന്നു. വെള്ളക്കെട്ടിനെ തുടർന്ന് മുടങ്ങിയ സർവീസുകൾ പലതും ഇന്നലെ പുനരാരംഭിച്ചു. ഇതോടെ എറണാകുളം കെഎസ്ആർടിസി സ്റ്റാന്‍റിൽ വൻ തിരക്കാണ് അനുഭവപ്പെട്ടത്. കുടുങ്ങി കിടന്ന പലരും സ്വന്തം വീടുകളിലെത്താനുള്ള വെപ്രാളത്തിലായിരുന്നു. വെള്ളമിറങ്ങി തുടങ്ങിയ റൂട്ടുകളില് പരമാവധി സര്‍വ്വീസുകള് പുനരാരംഭിച്ചിട്ടുണ്ട്. എറണാകുളത്തുനിന്ന് തൊടുപുഴ, തൃശ്ശൂര്, പാലക്കാട്, കോഴിക്കോട്, കോട്ടയം എന്നിവടങ്ങളിലേക്കുള്ള സര്‍വ്വീസുകള് ഇന്നലെ മുതല് പുനരാരംഭിച്ചിട്ടുണ്ട്. തിരുവനന്തപുരത്തേക്ക് അരമണിക്കൂര് ഇടവിട്ട് ദേശീയപാതയിലൂടെ ബസ് സര്‍വീസ് നടത്തുന്നുണ്ട്. ഇതിന് പുറമേ വൈക്കം ഭാഗത്തേക്ക് പോകാതെ കാഞ്ഞിരമറ്റം വഴിയും ബസുകള് ഇന്നലെ സര്‍വ്വീസുകള് നടത്തിയിരുന്നു.\nരക്ഷാപ്രവര്‍ത്തനങ്ങള്‍ക്ക് എറണാകുളം ഡിപ്പോയില് നിന്ന് വിവിധ കേന്ദ്രങ്ങളിലേക്ക് അയച്ചിട്ടുള്ള അന്‍പതോളം ബസുകള് ഡിപ്പോയില് ഇല്ലെങ്കിലും സര്‍വ്വീസുകള് മുടങ്ങാതെ അയക്കാന് പറ്റുന്നുണ്ട്. എന്നാല് ജില്ലയുടെ കിഴക്കന് മേഖലകളായ കൂത്താട്ടുകുളം, പിറവംസ്ഥലങ്ങളിലേക്ക് സര്‍വീസുകള് പുനരാരംഭിക്കുവാന് സാധിച്ചിട്ടില്ല. വെള്ളം ഇറങ്ങി തുടങ്ങുന്ന മുറയ്ക്ക് വൈകാതെ ഇവിടേയ്ക്ക് ഡിപ്പോയില് നിന്ന് സര്‍വീസ് ആരംഭിക്കും.\nഎറണാകുളത്ത് തീവണ്ടി ഗതാഗതം മുഴുവനായും പുനസ്ഥാപിക്കാനാവാത്തത് മൂലം ഇന്നലെ നൂറ് കണക്കിന് ആളുകളാണ് രാവിലെ മുതല് കെഎസ്ആര്‍ടിസി ഡിപ്പോയിലേക്ക് എത്തിയത്. ബസ് മാര്‍ഗം മറ്റ് ജില്ലകളിലേക്ക് പോയി അവിടെ നിന്ന് ട്രെയ്‌നില് മറ്റ് സംസ്ഥാനത്തേക്ക് പോകുന്നവരും കുറവല്ല. അതുകൊണ്ട് അധികം തിരക്ക് അനുഭവപ്പെടുന്ന സ്ഥലങ്ങിളിലേക്ക് സമയകൃത്യത നോക്കാതെ സര്‍വീസ് നടത്തുവാനാണ് നിലവിലെ തീരുമാനമെന്ന് ഡിടിഒ അറിയിച്ചു. എന്നാല് ആവശ്യത്തിന് ജിവനക്കാര് ഇനിയും ജോലിക്ക് എത്താത്തത് പ്രവര്‍ത്തനങ്ങളെ ബാധിക്കുന്നുണ്ട്. ജില്ലയില് നിന്നുള്ള ജീവനക്കാരില് പലരും ദുരിതാശ്വാസ ക്യാംപുകളില് തുടരുകയാണ്. ഇവര്‍ക്ക് പകരമായി മറ്റ് ഡിപ്പോകളില് നിന്ന് ജീവനക്കാരെ എത്തിക്കാന് ശ്രമിക്കുന്നുണ്ട്. എന്നാല് ബസുകളുടെ കുറവ് സര്‍വ്വീസുകളെ ബാധിക്കുന്നില്ല. പലയിടങ്ങളിലും വെള്ളം കയറിക്കിടക്കുന്നതിനാല് ഒരുരീതിയിലും സര്‍വ്വീസൂകള് ആരംഭിക്കാനാകാത്ത സ്ഥിതിയാണ്. വരുദിവസങ്ങളില് കാലാവസ്ഥ അനുകൂലമായി കോതമംഗലം ഉള്‍പ്പെടെയുള്ള മലയോര മേഖലകളിലേക്കും കിഴക്കന് മേഖലയിലേക്കും കൂടുതല് സര്‍വ്വീസുകള് അയക്കാനാകും. ഇവിടങ്ങളില് ചില സ്വകാര്യ ബസുകള് സര്‍വീസുകള് ആരംഭിച്ചത് ചെറിയ ആശ്വാസമായെങ്കിലും ദൂര സ്ഥലങ്ങളിലേക്കുള്ള യാത്ര അസാധ്യമാണ്. അന്തര് സംസ്ഥാന സര്‍വീസുകളും ഉടന് പുനരാരംഭിക്കും. രണ്ട് ദിവസത്തിനുള്ളില് ബസ് സര്‍വീസുകള് സാധാരണ നിലയിലാക്കാമെന്ന പ്രതീക്ഷയാണ് കെഎസ്ആര്‍ടിസി പങ്കുവയ്ക്കുന്നത്.\nഎറണാകുളം-തൃശൂര് വഴി നിര്‍ത്തലാക്കിയ കെഎസ്ആര്‍ടിസി സര്‍വീസുകള് പുനസ്ഥാപിച്ചു. ഇന്നലെ രാവിലെയോടെയാണ് എറണാകുളത്തു നിന്നും തൃശൂര് ഭാഗത്തേക്ക് ബസുകള് ഓടിത്തുടങ്ങിയത്. വെള്ളപ്പൊക്കത്തില് സര്‍വീസുകള് റദ്ദാക്കിയതിനെ തുടര്‍ന്ന് ജില്ലയില് കുടുങ്ങിയ യത്രക്കാര്‍ക്ക് യാത്രാ സൗകര്യം ഒരുക്കുകയാണിപ്പോള് ചെയ്യുന്നതെന്ന് ഡിസ്ട്രിക്റ്റ് ട്രാന്‍സ്‌പോര്‍ട്ട് ഓഫീസര് അറിയിച്ചു. ജീവനക്കാരില് പലരും ദുരിതാശ്വാസ ക്യാമ്പുകളില് കഴിയുന്നതിനാല് മുഴുവന് സര്‍വീസുകളും നടത്താനാകാത്ത അവസ്ഥയിലാണെന്നും സര്‍വീസുകള് സമയക്രമമായി നടത്തുന്നതിന് സമയമെടുക്കുമെന്നും അദ്ദേഹം പറഞ്ഞു. അതേസമയം കോട്ടയം വഴിയുള്ള തിരുവനന്തപുരം സര്‍വീസുകള് ഇന്നലെയും പുനസ്ഥാപിക്കാനായില്ല. ആലപ്പുഴ വഴിയുള്ള എല്ലാ സര്‍വീസുകളും മുടക്കം കൂടാതെ നടക്കുന്നുണ്ട്. വെള്ളക്കെട്ടിനെ തുടര്‍ന്ന് ആലുവ വഴിയുള്ള സ്വകാര്യ ബസുകളുടെ സര്‍വീസുകളും പൂര്‍വ്വ സ്ഥിതിയിലായി. ഉള്‍പ്രദേശങ്ങളില് വെള്ളക്കെട്ട് തുടരുന്ന സാഹചര്യത്തില് ഇതുവഴിയുള്ള സ്വകാര്യ ബസ് സര്‍വീസുകള് ഇന്നലെയും നടന്നില്ല.\nഫോട്ടോ: കുതിരാനിലൂടെയുള്ള ഗതാഗതം പുനഃസ്ഥാപിച്ചപ്പോൾ\nkerala floods kerala floods 2018 rain idukki idukki dam mullapperiyar monsoon മഴ മണ്‍സൂണ് ഇടുക്കി ഇടുക്കി ഡാം കൊച്ചി\nkerala flood ksrtc service active in parts of kerala.


വിദ്യാര്‍ഥിനിയെ കിണറ്റില് മരിച്ച നിലയില് കണ്ടെത്തി\nHomeObituaryവിദ്യാര്‍ഥിനിയെ കിണറ്റില് മരിച്ച നിലയില് കണ്ടെത്തി\nകോളേജ് വിദ്യാർഥിനിയെ വീട്ടിലെ കിണറ്റിൽ മരിച്ച നിലയിൽ കണ്ടെത്തി. തൃശൂർ ഇരിങ്ങാലക്കുട കാറളം കിഴുത്താണി സ്വദേശിനിയായ സാന്ത്വന (19) ആണ് മരിച്ചത്. കൊടുങ്ങല്ലൂർ കെകെടിഎം കോളേജിലെ രണ്ടാം വർഷ ബിരുദ വിദ്യാർഥിനിയാണ് സാന്ത്വന. ജ്യോതി പ്രകാശ്, രജിത ദമ്പതികളുടെ മകളാണ്.\nഅച്ഛനും അമ്മയും ജോലിക്ക് പോയ സമയത്തായിരുന്നു സംഭവം. സമീപവാസികളാണ് വിവരം പോലീസിനെ അറിയിച്ചത്. ഇൻക്വസ്റ്റ് നടപടികൾ പൂർത്തിയാക്കി പോസ്റ്റ് മോർട്ടത്തിനായി മൃതദേഹം തൃശ്ശൂർ മെഡിക്കൽ കോളേജിലേക്ക് മാറ്റി. കേസിൽ അന്വേഷണം പുരോഗമിക്കുകയാണെന്ന് കാട്ടൂർ എസ്.ഐ പറഞ്ഞു.\nവ്യാഴാഴ്ച രാവിലെ 11.30 ഓടെയായിരുന്നു സംഭവം. ഇരിങ്ങാലക്കുടയിൽ നിന്നും അഗ്നിരക്ഷാസേന സ്ഥലത്തെത്തിയാണ് മൃതദേഹം പുറത്തെടുത്ത് ജനറൽ ആശുപത്രിയിലേക്ക് മാറ്റിയത്. കാട്ടൂർ പോലീസ് മേൽ നടപടി സ്വീകരിച്ചു. സഹോദരി: മാളവിക.


ദിര്‍ആയില് സമാധാനം: റഷ്യയുമായുള്ള ചര്‍ച്ച തകര്‍ന്നുവെന്ന് വിമതര് • Suprabhaatham\nJuly 1, 2018 | 12:38 pm IST\nദമസ്‌കസ്: വിമത മേഖലയായ ദിര്‍ആയില് ആക്രമണം നിര്‍ത്തുന്നതിനു വേണ്ടി റഷ്യയുമായി നടത്തിയ ചര്‍ച്ച പരാജയമെന്ന് വിമതര്. വിമതരുടെ കൈയ്യില് നിന്ന് ദിര്‍ആ പിടിച്ചെടുക്കാന് സിറിയന് സൈന്യം ആക്രമണം ശക്തമാക്കിയതിനിടയിലാണ് റഷ്യയുമായി ചര്‍ച്ച നടത്തിയത്.\nറഷ്യന് അധികൃതരും ദിര്‍ആ സൈനിക കമ്മിറ്റിയും വിമതരും തമ്മിലാണ് സമാധാന കരാറിലെത്താന് ചര്‍ച്ച നടത്തിയത്. എന്നാല് നേരത്തെ, കിഴക്കന് ഗൂഥയില് മുന്നോട്ടുവച്ച നിര്‍ദേശങ്ങളാണ് റഷ്യ വിമതര്‍ക്കു മുമ്പില്‍വച്ചത്. ഒന്നുകില് ആയുധംവച്ച് കീഴടങ്ങി സര്‍ക്കാര് ഭരണം ഏര്‍പ്പെടുത്തുക, അല്ലെങ്കില് വിമത പോരാളികള് ദിര്‍ആ വിടുക എന്നീ നിര്‍ദേശങ്ങളാണ് റഷ്യ മുമ്പോട്ടുവച്ചത്. ഇത് അംഗീകരിക്കാനാവില്ലെന്ന് വിമതര് പറഞ്ഞു.\nതെക്കു-പടിഞ്ഞാറന് സിറിയന് പ്രദേശമായ ദിര്‍ആയില് ഈമാസമാണ് സര്‍ക്കാര് സൈന്യം ആക്രമണം തുടങ്ങിയത്. ഇതിനകം ദിര്‍ആയുടെ കിഴക്കന് ഭാഗം സൈന്യം പിടിച്ചെടുത്തിട്ടുണ്ട്. 1,60,000 പേരാണ് ഇവിടെ നിന്ന് ആക്രമണം മൂലം കുടിയൊഴിപ്പിക്കപ്പെട്ടത്.\nഞങ്ങളുടെ ആവശ്യങ്ങള് കേള്‍ക്കാന് റഷ്യ തയ്യാറാവുന്നില്ല. അവര് ഒരു നിര്‍ദേശം മാത്രം മുമ്പോട്ടുവച്ചു. എന്നാല് ഞങ്ങള്‍ക്കത് അംഗീകരിക്കാനാവില്ലെന്നും ഫ്രീ സിറിയന് ആര്‍മി വക്താവ് ഇബ്രാഹിം ജബാവി പറഞ്ഞു.


Emalayalee.com - രാമകൃഷ്‌ണന്റെ സത്യാന്വേഷണ പരീക്ഷണങ്ങള്\nരാമകൃഷ്‌ണന്റെ സത്യാന്വേഷണ പരീക്ഷണങ്ങള്\nEMALAYALEE SPECIAL 09-Oct-2011 ജി.കെ\nEMALAYALEE SPECIAL 09-Oct-2011\nപി.രാമകൃഷ്‌ണന് അങ്ങനെ കണ്ണൂര് കോണ്‍ഗ്രസിന്റെ അധ്യക്ഷപദവിയില് നിന്ന് രക്ഷപ്പെട്ടിരിക്കുന്നു. രക്ഷപ്പെട്ടിരിക്കുന്നു എന്നു തന്നെ പറയേണ്‌ടി വരും. കാരണം കെ.സുധാകരനെ ഇത്രയും കാലം വെല്ലുവിളിച്ചിട്ടും തടികേടാകാതെ കാത്തുസൂക്ഷിച്ച അപൂര്‍വം നേതാക്കളില് ഒരാളാണ് രാമകൃഷ്‌ണന്. അല്ലെങ്കിലും ഒരു കൂട്ടില് രണ്‌ടും സിംഹങ്ങള് വാണ ചരിത്രമില്ല. കണ്ണൂരിലെ സിംഹം സുധാകരനാണെന്ന് അറിയാത്തതായി കോണ്‍ഗ്രസില് പി. രാമകൃഷ്‌ണന് മാത്രമെ ഉണ്‌ടാവുള്ളൂ. വൈകിയാണെങ്കിലും ഒടുവില് ആ സത്യം തിരിച്ചറിഞ്ഞപ്പോള് രാമകൃഷ്‌ണന് ഡിസിസി പ്രസിഡന്റിന്റെ കുപ്പായം അഴിച്ചുവെക്കുകയും ചെയ്‌തു.\nകണ്ണൂരില് കോണ്‍ഗ്രസുകാരനായിരിക്കണമെങ്കില് ചില മിനിമം യോഗ്യതയെങ്കിലും ഉണ്‌ടായിരിക്കണമെന്ന് അറിയാത്തയാളാണ് രാമകൃഷ്‌ണന്. കണ്ണൂരില് `അടി'യുറച്ച കോണ്‍ഗ്രസുകാരനായിരിക്കണമെങ്കില് അടിയും തടയും നിര്‍ബന്ധമായും അറിഞ്ഞിരിക്കണം. വെടിവെയ്‌ക്കാന് അറിയുമെങ്കില് അത് അധിക യോഗ്യതയാണ്. ആരെടാ എന്നു സിപിഎമ്മുകാര് ചോദിച്ചാല് ഞാനെടാ എന്ന് മറുപടി പറയാന് കഴിയണം. സിപിഎമ്മുകാര് പോയിട്ട് സ്വന്തം പാര്‍ട്ടിക്കാര് ചോദിച്ചാല് പോലും ഇത്തരത്തില് മറുപടി പറയാത്ത ആളാണ് രാമകൃഷ്‌ണന്. രാമകൃഷ്‌ണന് മാത്രമല്ല കണ്ണൂരിലെ ഒട്ടുമിക്ക കോണ്‍ഗ്രസ് നേതാക്കളും ഈ ഗണത്തില് പെടുന്നവരാണ് .അതുകൊണ്‌ടുതന്നെയാണ് കണ്ണൂര് കോണ്‍ഗ്രസില് ഒറ്റ സിംഹമേയുള്ളൂ, അത് കെ.സുധാകരനാണെന്ന് എല്ലാവരും പറയുന്നത്.\nഇതൊക്കെ കേട്ടിട്ട് രാമകൃഷ്‌ണന് വെറും ഭീരുവാണെന്ന് കോണ്‍ഗ്രസുകാര് പോലും പറയില്ല. കാരണം എല്ലാം തികഞ്ഞ സുധാകരനെതിരെ നാലു പറയാന് രാമകൃഷ്‌ണന് മാത്രമെ ധൈര്യം കാണിച്ചുള്ളൂ. പടയിലൊന്നും പങ്കെടുത്തിട്ടില്ലെങ്കിലും രാമകൃഷ്‌ണന് പണ്‌ടേ ഒരു പടയാളിയാണ്. തൂലിക പടവാളാക്കിയായിരുന്നു പടയാളി പത്രത്തിലൂടെ രാമകൃഷ്‌ണന് സുധാകരനെതിരെയുള്ള ആദ്യ പോരാട്ടം തുടങ്ങിയത്. അന്ന് പത്രത്തിലെ ചരമ പേജൊഴികെയുള്ള എല്ലാ പേജും സുധാകരവധം ആട്ടക്കഥയ്‌ക്കായി നീക്കിവെയ്‌ക്കാന് രാമകൃഷ്‌ണന് പ്രത്യേകം ശ്രദ്ധിച്ചിരുന്നുവെന്ന് കോണ്‍ഗ്രസുകാര്‍ക്കുപോലും അറിയാം.\nഅഴീക്കോട് ഗാന്ധി എന്നായിരുന്നു കുട്ടിക്കാലത്തെ രാമകൃഷ്‌ണന്റെ ഇരട്ടപ്പേര്. ആദര്‍ശത്തിന്റെ കുപ്പായമിട്ടു നടക്കാന് കേന്ദ്രത്തിലും കേരളത്തിലും ഓരോരുത്തരെ കോണ്‍ഗ്രസ് ചുമതലപ്പെടുത്തിയിട്ടുള്ളതിനാല് ആ കുപ്പായം കൊണ്‌ട് അധികം മുന്നോട്ടുപോവാനില്ലെന്ന് തിരിച്ചറിഞ്ഞതോടെ കടന്നപ്പള്ളിയുടെ കൂടെ ചേര്‍ന്ന് ഇടക്കാലത്ത് ആദര്‍ശത്തിന്റെ മൂല്യം കൂട്ടാനൊരു ശ്രമം നടത്തിയിരുന്നു രാമകൃഷ്‌ണന്. അവിടെ മൂന്നു നേരം കഞ്ഞികുടിക്കാനുള്ള വക തന്നെ കഷ്‌ടിയാണെന്ന് തിരിച്ചറിഞ്ഞപ്പോള് ആദര്‍ശക്കുപ്പായം അഴിച്ചുവെച്ച് തിരിച്ചു കോണ്‍ഗ്രസില് തന്നെ ചേക്കേറി.\nപിന്നെ വെച്ചടി വെച്ചടി ഒരു കയറ്റമായിരുന്നു. ആദ്യം കൂത്തുപറമ്പില് സ്ഥാനാര്‍ഥി. പിന്നീട് കണ്ണൂരിലെ ഡിസിസി പ്രസിഡന്റ്. കെ.സുധകരന് വിചാരിച്ചിട്ടുപോലും കുഞ്ഞൂഞ്ഞിന്റെ വിശ്വസ്‌തനെന്ന് പേരുകേള്‍പ്പിച്ച രാമകൃഷ്‌ണന്റെ ഉയര്‍ച്ച തടയാനായില്ല. അങ്ങനെ മൂന്നുനേരം ഉണ്‌ടും ഉറങ്ങിയും സുഭിക്ഷ ജീവിതം നയിച്ച് ബോറടിച്ചപ്പോഴാണ് സുധാകരനുമായി വീണ്‌ടുമൊന്ന് ഏറ്റുമുട്ടി ബോറടി മാറ്റാമെന്ന് കരുതിയിരുന്നത്. സിപിഎമ്മില് നിന്ന് വന്ന അത്ഭുതക്കുട്ടിക്ക് തെരഞ്ഞെടുപ്പില് സീറ്റ് നല്‍കിയതുമായി ബന്ധപ്പെട്ടായിരുന്നു ആദ്യ ഏറ്റമുട്ടല്. പതിവുപോലെ സുധാകരനെ വിജയിയായി പ്രഖ്യാപിക്കുകയും അബ്‌ദുള്ളക്കുട്ടി നിയമസഭയിലേക്കു പോകുകയും ചെയ്‌തു.\nഇനിയെന്തു ചെയ്യുമെന്ന് ആലോചിച്ച് തലപുകച്ചപ്പോഴാണ് സിപിഎമ്മില് നിന്ന് പിണറായി സഖാവ് പടിയടച്ച് പണ്‌ഡംവെച്ച ബെര്‍ലിന് കുഞ്ഞനന്തന് നായര്‍ക്ക് രക്ഷാമതില് ഒരുക്കിക്കൊടുക്കുമെന്ന പ്രസ്‌താവനയുമായി സുധാകരന് രംഗത്തുവന്നത്. ബെര്‍ലിന്റെ വീട്ടില് തേങ്ങയിടാനും മുറ്റമടിക്കാനും കോണ്‍ഗ്രസുകാരെ പറഞ്ഞയക്കുമെന്ന് പറയാന് സുധാകരന് ആരാണെന്ന് പറഞ്ഞുകൊണ്‌ടായിരുന്നു രണ്‌ടാമത്തെ അങ്കം. പിന്നെ പാര്‍ട്ടി രക്തസാക്ഷിയുടെ പേരില് കെ.സുധാകരന് നടത്തിയ പിരിവിനെക്കുറിച്ച് പാര്‍ട്ടിയുടെ ചില വിക്കിലീക്‌സ് കേന്ദ്രങ്ങള് വഴി പുറത്തുവന്ന കാര്യങ്ങള് വിളിച്ചുപറഞ്ഞു. അല്ലെങ്കിലും ഇത്തരം വിവരങ്ങള് കിട്ടിയാല് പ്രസിഡന്റാണെന്ന കാര്യം രാമകൃഷ്‌ണന് പലപ്പോഴും മറന്നുപോകും. തന്നിലെ പഴയ പടയാളി പത്രപ്രവര്‍ത്തകന് സടകുടഞ്ഞുണരും.\nഅങ്ങനെ പലതും വിളിച്ചുപറഞ്ഞ കൂട്ടത്തില് കൂത്തുപറമ്പ് വെടിവെയ്‌പ്പിന് കാരണക്കാരന് സുധാകരനാണെന്നുകൂടി വിളിച്ചുപറഞ്ഞതോടെ കാര്യങ്ങള് രാമകൃഷ്‌ണന്റെ പിടിവിട്ട് പോയി. രാമകൃഷ്‌ണന്റെ പ്രസ്‌താവനയുടെ ചുവടുപിടിച്ച് കേസ് വീണ്‌ടും അന്വേഷിക്കണമെന്നും സുധാകരനെ പ്രതിയാക്കണമെന്നും ആവശ്യപ്പെട്ട് കോടിയേരിയും ജയരാജനുമെല്ലാം രംഗം കൊഴുപ്പിച്ചതോടെ കുഞ്ഞൂഞ്ഞും രാമൃഷ്‌ണനെ കൈവിട്ടു. അതോടെ ഡിസിസി പ്രസിഡന്റ് കുപ്പായം ഊരിവെയ്‌ക്കാതെ തരമില്ലെന്നായി. അങ്ങനെ കണ്ണൂര് കോണ്‍ഗ്രസിലെ പോരാളി വീണ്‌ടും പടയാളി മാത്രമായി.\nരാമകൃഷ്‌ണന്റെ ആരോപണങ്ങള്‍ക്ക് തന്ത്രപരമായ മൗനത്തിലൂടെ മറുപടി പറഞ്ഞ സുധാകരനാകട്ടെ പാര്‍ട്ടിയില് സുരക്ഷിതനാവുയും കണ്ണൂര് കോണ്‍ഗ്രസില് തന്നെ വെല്ലുവിളിക്കാന് ഇനി ആരുമില്ലെന്ന് ഉറപ്പാക്കുകയും ചെയ്‌തു. ഇതൊക്കെയാണെങ്കിലും സുധാകരനെതിരെയുള്ള തന്റെ സത്യാന്വേഷണ പരീക്ഷണങ്ങള് തുടരുമെന്നു തന്നെയാണ് രാമകൃഷ്‌ണന്റെ ഇന്നത്തെ പ്രസ്‌താവനയും തെളിയിക്കുന്നത്. സംഘടനാ പുന:സംഘടന കഴിയുമ്പോള് രാമകൃഷ്‌ണന് കോണ്‍ഗ്രസിലുണ്‌ടാവുമോ എന്ന് ഇനി കാത്തിരുന്ന് കാണാം.


WATCH: MS Dhoni, Ravindra Jadeja pull off sensational run out in Ranchi-ജഡേജയുടെ ത്രോ, ധോണിയുടെ 'തലോടല്'; റാഞ്ചിയില് മാക്‌സ്‌വെല്ലിന്റെ വിക്കറ്റ് തെറിച്ചത് ഇങ്ങനെ\nIndia Vs Australia Ms Dhoni Ravindra Jadeja Run Out Video Ranchi\nജഡേജയുടെ ത്രോ, ധോണിയുടെ 'തലോടല്'; റാഞ്ചിയില് മാക്‌സ്‌വെല്ലിന്റെ വിക്കറ്റ് തെറിച്ചത് ഇങ്ങനെ\nജഡേജയുടെ ത്രോ കൈക്കലാക്കി സ്റ്റംപ്‌സ് തെറിപ്പിക്കാനാണ് ധോണി നോക്കിയിരുന്നെങ്കില് ക്രീസിലെത്താന് മാക്‌സ്‌വെല്ലിന് കൂടുതല് സമയം ലഭിച്ചേനെ\nMarch 08, 2019 06:31:55 pm\nവിക്കറ്റിന് പിന്നിലും മുന്‍പിലും ധോണിയെന്ന ഇതിഹാസത്തെ എത്ര പുകഴ്ത്തിയാലും മതിയാകില്ല ക്രിക്കറ്റ് ആരാധകര്‍ക്ക്. ബാറ്റ്‌സ്മാന് എന്ന നിലയില് പരാജയപ്പെടുമ്പോള് പോലും വിക്കറ്റിന് പിന്നില് നിന്ന് ഒരു ‘ധോണി ബ്രില്ല്യന്‍സ്’ തന്റെ ആരാധകര്‍ക്ക് വേണ്ടി കാത്തുവയ്ക്കുന്ന താരമാണ് ധോണി.\nകലക്കന് ഒരു റണ് ഔട്ടാണ് ഓസ്‌ട്രേലിയക്കെതിരായ മൂന്നാം ഏകദിനത്തില് ധോണിയെ വീണ്ടും വാര്‍ത്തകളില് നിറയ്ക്കുന്നത്. രവീന്ദ്ര ജഡേജയുടെ ത്രോ അതിവേഗം വിക്കറ്റായത് ധോണിയുടെ സമയോചിതമായ ഇടപെടലിലൂടെയാണ്. മത്സരത്തിന്റെ 42-ാം ഓവറിലാണ് സംഭവം. ഓസ്‌ട്രേലിയക്ക് നഷ്ടമായത് ഗ്രെന് മാക്‌സ്‌വെല്ലിന്റെ വിക്കറ്റും.\n//t.co/5bgXFAb3MF #INDvAUS pic.twitter.com/M2dbN1Mk9k\n42-ാം ഓവറില് കുല്‍ദീപ് യാദവ് എറിഞ്ഞ പന്ത് മിഡ് വിക്കറ്റിലേക്ക് പായിച്ച് സിംഗിള് എടുക്കാനുള്ള ശ്രമമാണ് ബാറ്റ് ചെയ്യുകയായിരുന്ന ഷോണ് മാര്‍ഷ് നടത്തിയത്. മാക്‌സ്‌വെല്ലായിരുന്നു നോണ് സ്‌ട്രൈക് എന്‍ഡില് നിന്നിരുന്നത്. മിഡ് വിക്കറ്റിലേക്ക് എത്തിയ ഷോട്ട് രവീന്ദ്ര ജഡേജ അതിവേഗം കൈക്കലാക്കി സ്‌ട്രൈക് എന്‍ഡിലേക്ക് ത്രോ ചെയ്യുകയായിരുന്നു. ജഡേജയുടെ ത്രോ ബോളിന് ധോണിയുടെ ‘തലോടല്’. അത്രയേ വേണ്ടിയിരുന്നുള്ളൂ മാക്‌സ്‌വെല്ലിന്റെ വിക്കറ്റ് തെറിക്കാന്.\nജഡേജയുടെ ത്രോ കൈക്കലാക്കി സ്റ്റംപ്‌സ് തെറിപ്പിക്കാനാണ് ധോണി നോക്കിയിരുന്നെങ്കില് ക്രീസിലെത്താന് മാക്‌സ്‌വെല്ലിന് കൂടുതല് സമയം ലഭിച്ചേനെ. എന്നാല്, ധോണിയുടെ ബുദ്ധികൂര്‍മ്മതയും കൗശലവും ഒരൊറ്റ തലോടലില് കാര്യങ്ങള് എളുപ്പമാക്കി. റണ്‍ഔട്ട് രംഗങ്ങള് സോഷ്യല് മീഡിയയില് വൈറലായിരിക്കുകയാണ്. 31 പന്തില് 47 റണ്‍സുമായി നില്‍ക്കുമ്പോഴായിരുന്നു മാക്‌സ്‌വെല്ലിനെ ധോണിയും ജഡേജയും കൂടി മടക്കിയത്.\nറാഞ്ചിയില് നടക്കുന്ന മൂന്നാം ഏകദിനത്തില് ഇന്ത്യയ്ക്ക് ജയിക്കാന് വേണ്ടത് 314 റണ്‍സാണ്. 104 റണ്‍സ് നേടിയ ഖ്വാജയാണ് ഓസീസിന്റെ ടോപ് സ്‌കോറര്. അഞ്ച് മത്സരങ്ങളുള്ള ഏകദിന പരമ്പരയില് 2-0 ത്തിന് ഇന്ത്യ മുന്നിട്ടു നില്‍ക്കുകയാണ്. റാഞ്ചി ഏകദിനം വിജയിച്ചാല് ഇന്ത്യയ്ക്ക് പരമ്പര സ്വന്തമാക്കാം.\nTags: MS Dhoni, Ravindra Jadeja\n‘തലൈവാ’ എന്ന് നീട്ടി വിളിച്ച് ആരാധകർ, തിരികെ പോകൂവെന്ന് സ്‌നേഹത്തോടെ വിജയ്


ബിന്ദുവിനും കനക ദുര്‍ഗക്കും കേരള സമൂഹം ആവശ്യമായ പിന്തുണ നല്‍കുന്നുണ്ടോ? – The Critic\nPublished On: Sun, Feb 3rd, 2019\nബി ജെ പി നേതൃത്വം നല്‍കുന്ന പ്രോട്ടോ ഫാസിസ്റ്റ് സര്‍ക്കാരിനെ പുറത്താക്കലാണ് മതേതര പുരോഗമന ജനാധിപത്യ പ്രസ്ഥാനങ്ങളുടെ അടിയന്തര രാഷ്ട്രീയ കടമ. ഹ്രസ്വകാല, മധ്യകാല ,ദീര്‍ഘകാല ലക്ഷ്യങ്ങള് നമുക്കുണ്ടായിരിക്കും. ഹ്രസ്വകാല ലക്ഷ്യം രാജ്യത്തിന് അപകടകരമായ ഈ പ്രോട്ടോ ഫാസിസ്റ്റ് സര്‍ക്കാരിനെ ഏതുവിധേനയും താഴെയിറക്കുക എന്നുള്ളതാണ്. ഇന്ത്യന് ജനാധിപത്യം ഇന്നനുഭവിക്കുന്ന ശ്വാസം മുട്ടലില്‍നിന്ന് എല്ലാവര്‍ക്കും മോചനം നേടിയേ തീരൂ.\nഏതു തരം രാഷ്ട്രീയമായിരിക്കണം, ഏതു തരം തെരഞ്ഞെടുപ്പുകളാവണം, ഏതു തരം ന്യായാധിപരും എം പി മാരും എം എല് എ മാരുമാവണം എന്നൊക്കെ നമുക്ക് നിശ്ചയിക്കണം. പ്രാതിനിധ്യ സ്വഭാവമുള്ള ജനാധിപത്യ വികാസത്തെപ്പറ്റി, തെരഞ്ഞെടുപ്പ് രാഷ്ട്രീയത്തില് ഒഴുക്കുന്ന ഭീമമായ മൂലധനത്തെ നിയന്ത്രിക്കുന്നതിനെപ്പറ്റി, എല്ലാ വിഭാഗം ജനങ്ങളുടെയും പ്രാതിനിധ്യം ഉറപ്പുവരുത്തിയ ജുഡീഷ്യറിയെപ്പറ്റി നാം മുന്നോട്ടുവെക്കുന്ന ചില ദീര്‍ഘ കാല ലക്ഷ്യങ്ങളുണ്ട്. എന്നാല് അതെല്ലാം സാക്ഷാല്‍ക്കരിക്കണമെങ്കില് നമ്മുടെ ഹ്രസ്വ കാല ലക്ഷ്യം നിറവേറ്റിയേ തീരൂ.\nഈ സര്‍ക്കാരിനെ പുറത്താക്കുക എന്നതാണ് നമ്മുടെ അടിയന്തിര കടമ. 2014 ലെ തിരഞ്ഞെടുപ്പ് ഫലം നമ്മെ ഞെട്ടിച്ചു. ആ തെറ്റ് നാം അവര്‍ത്തിച്ചുകൂടാ. ഹ്രസ്വകാല സര്‍ക്കാര് ഒരിക്കലും നാം ആഗ്രഹിക്കുന്ന വിധത്തില് ഒരു മാതൃകാ സര്‍ക്കാര് ആയിരിക്കില്ല. നമുക്കത് അറിയാം. അതൊരു മാതൃകാ സര്‍ക്കാര് ആയിരിക്കില്ലെങ്കില് പോലും ആ സര്‍ക്കാര് നമുക്കൊരു ചവിട്ടുപടി നല്‍കും, ഒരു ബ്രീത്തിങ് സ്‌പേസ് നല്‍കും.\nപൊതുവും പ്രായോഗികവും ജനാധിപത്യ ശക്തികളെ ഉള്‍ക്കൊള്ളുന്നതുമായ ഒരു പ്ലാറ്റ്‌ഫോമില് എല്ലാവരും ഒന്നിക്കേണ്ടിയിരിക്കുന്നു. ഡ്രാക്കോണിയന് നിയമമായ യു എ പി എ റദ്ദാക്കാനും, ആദിവാസികളുടെ വനാവകാശ നിയമം നടപ്പിലാക്കാനും നമുക്ക് കഴിയണം. ആനന്ദ് തെല്‍തുംബ്ദേക്കും മറ്റു മനുഷ്യാവകാശ പ്രവര്‍ത്തകര്‍ക്കും എതിരേ പ്രയോഗിക്കുന്ന കിരാത നിയമങ്ങള് കൊണ്ടാണ് ആയിരക്കണക്കിന് മുസ്ലിംകളെ അവര് തടവറക്കുള്ളില് അടച്ചത്.\nരാഷ്ട്രീയ പക്വത കേരളം പണ്ടേ പ്രദര്‍ശിപ്പിച്ചിട്ടുണ്ട്. വരാനിരിക്കുന്ന തെരഞ്ഞെടുപ്പിലും ആ രാഷ്ട്രീയ പക്വത കാണിച്ചേ തീരൂ. രാഷ്ട്രീയ സാക്ഷരതയുടെ കാര്യത്തില് എക്കാലവും കേരളം മുന്‍പന്തിയിലാണ്. സാമൂഹ്യ മൂലധനത്തിന്റെ കാര്യത്തിലും മനുഷ്യ വികസന സൂചികയിലും മുന്‍പന്തിയിലായ കേരളം മറ്റു സംസ്ഥാനങ്ങളുമായി താരതമ്യം ചെയ്താല് ഒരു കൊക്കൂണ് പോലെയാണ്.\nകേന്ദ്ര സര്‍ക്കാര് ആവിഷ്‌കരിച്ച പതിമ്മൂന്നിന റൂസ്റ്റര് സമ്പ്രദായം പട്ടിക ജാതി പട്ടിക വര്‍ഗ പ്രൊഫഷണലുകള്‍ക്ക് വലിയ രീതിയില് ദോഷം ചെയ്യുന്നു. കേന്ദ്ര സ്ഥാപനങ്ങളിലെയും കേന്ദ്രീയ സര്‍വ്വകലാശാലകളിലേയും ഒഴിവുകള് നികത്തപ്പെടുന്നില്ല. എസ് സി എസ് ടി ഒഴിവുകള് നികത്തപ്പെടുന്നില്ല. ഒ ബി സി ഒഴിവുകള് നികത്തപ്പെടുന്നില്ല. ഡല്‍ഹി , മുംബൈ, കൊല്‍ക്കത്ത, ചെന്നൈ എന്നിവിടങ്ങളില് വലിയ പ്രക്ഷോഭങ്ങളാണ് ഇതിന്റെ പേരില് നടന്നത്. ഇക്കാര്യത്തില് കേരളത്തിന്റെ ശ്രദ്ധ പതിയണം. ഭരണ ഘടനാ ധാര്‍മികതയും 10 ശതമാനം സാമ്പത്തിക സംവരണവും ചര്‍ച്ച ചെയ്യുന്നത് പോലെ പതിമ്മൂന്നിന റൂസ്റ്റര് സമ്പ്രദായവും പൗരത്വ ബില്ലും ചര്‍ച്ച ചെയ്യണം.\nപാവങ്ങളുടെയും പ്രാന്തവത്കൃത ജനവിഭാഗങ്ങളുടെയും തൊഴിലാളികളുടെയും വോട്ടവകാശം റദ്ദാക്കാനുള്ള കുത്സിത നീക്കമാണ് കേന്ദ്ര സര്‍ക്കാര് നടത്തുന്നത്. ഭരണഘടനയിലെ 14 , 21 വകുപ്പുകളുടെ നഗ്‌നമായ ലംഘനമാണ് പൗരത്വ ബില്ലില് വ്യവസ്ഥ ചെയ്യുന്നത്. അഫ്ഘാനിസ്ഥാന്, ബംഗ്ലാദേശ് എന്നിവിടങ്ങളില് നിന്നുള്ള മുസ്ലിങ്ങള് അല്ലാത്ത കുടിയേറ്റക്കാര്‍ക്ക് മാത്രമേ പൗരത്വം നല്‍കൂ എന്ന് വ്യവസ്ഥ ചെയ്യുന്ന ബില്ല് വിവേചനപരമായ പൗരത്വത്തെക്കുറിച്ചാണ് പറയുന്നത്. ലോക് സഭ പാസാക്കിയ ബില് രാജ്യ സഭയുടെ പരിഗണനയിലാണ്.\nഈ സര്‍ക്കാരിന്റെ അജണ്ട വളരെ വളരെ കൃത്യമാണ്. ഓരോ സംസ്ഥാനത്തും ഓരോ സീറ്റിലും ബി ജെ പി ആര് എസ് എസ് ശക്തികളെ പുറത്താക്കുന്നതിലാവണം മതേതര ജനാധിപത്യ പുരോഗമന ശക്തികളുടെ ഊന്നല്.\nപ്രമുഖ പത്ര പ്രവര്‍ത്തകന് പി സായ്നാഥ് പറഞ്ഞപോലെ രാജ്യത്തെ 542 ലോക് സഭാ മണ്ഡലങ്ങളെ പ്രതിനിധീകരിക്കുന്ന 83 ശതമാനം എം പി മാരും കോടിപതികളാണ്. ഈ എണ്‍പത്തിമൂന്ന് ശതമാനത്തില് മൂന്നില് രണ്ടു പേരും ടി വി ചാനല് ഉടമകളോ, മൊബൈല് കമ്പനി മുതലാളിമാരോ, ഖനി ഉടമകളോ ആണ്. ജനാധിപത്യത്തിന് മേലുള്ള ഈ കുരുക്കും ശ്വാസം മുട്ടലും അസഹനീയമാണ്. നേതൃ ലത്തില് ദളിത്, സ്ത്രീ, ആദിവാസി, ഒ ബി സി ഒ ബി സി വിഭാഗങ്ങളുടെ പ്രാതിനിധ്യം ഉറപ്പാക്കാത്തത് സംഘടിത ഇടതുപക്ഷത്തിന്റെ ഏറ്റവും വലിയ പരിമിതിയാണ്. ഇതൊരു പ്രയാസമേറിയ പ്രശ്‌നമാണ്, നാമിത് അഭിമുഖീകരിച്ചേ തീരൂ.\nപ്രോട്ടോ ഫാസിസ്റ്റ് ശക്തികള്‍ക്കെതിരെ ധാര്‍മിക ധീരത പ്രദര്‍ശിപ്പിച്ച് മല കയറിയ ബിന്ദുവിനും കനക ദുര്‍ഗക്കും കേരള സമൂഹം ആവശ്യമായ പിന്തുണ നല്‍കുന്നുണ്ടോ എന്നു പരിശോധിക്കണം. രാജ്യത്തെ സാധാരണക്കാരില് നിന്ന് വ്യാപകമായി പണപ്പിരിവ് നടത്തി രാമക്ഷേത്രം പണിയാന് നടക്കുന്നവര്‍ക്ക് ശബരിമലയിലും മൂലധന താല്‍പ്പര്യം മാത്രമാണുള്ളത്.\nതൃശ്ശൂര് വിദ്യാര്‍ത്ഥി കോര്‍ണറില് നടന്നന്ന നവോത്ഥാന സംഗമം ഉദ് ഘാടനം ചെയ്ത് നടത്തിയ പ്രസംഗത്തില് നിന്ന്…്.\nവരുന്നു തുല്ല്യപ്രാതിനിധ്യ പ്രസ്ഥാനം\n‘ലിംഗനീതി കേരള’ത്തില് നടക്കുന്നത്..!!


Emalayalee.com - ശബരിമല: പൊലീസ് ആര്.എസ്.എസിന് വിവരങ്ങള് ചോര്‍ത്തി നല്‍കിയെന്ന്‌മുഖ്യമന്ത്രി\nതിരുവനന്തപുരം: ശബരിമല പ്രശ്‌നം നടക്കുമ്‌ബോള് പൊലീസ് ആര്.എസ്.എസിന് വിവരങ്ങള് ചോര്‍ത്തി നല്‍കിയെന്ന് മുഖ്യമന്ത്രി പിണറായി വിജയന്. ക്രമസമാധാനം വിലയിരുത്താന് വിളിച്ചുചേര്‍ത്ത ഉന്നത ഉദ്യോഗസ്ഥരുടെ യോഗത്തിലായിരുന്നു മുഖ്യമന്ത്രിയുടെ രൂക്ഷ വിമര്‍ശനം.\nശബരിമലയിലേക്ക് പോകുന്ന സ്‌ത്രീകള് പത്തനംതിട്ട ജില്ല കടക്കുന്നതിന് മുമ്‌ബ് തന്നെ വിവരം ആര്.എസ്.എസ് നേതാക്കള് അറിഞ്ഞു. ഇങ്ങനെയുള്ളവര് എങ്ങിനെ ക്രമസമാധാനം നിയന്ത്രിക്കും? തമിഴ്‌നാട്ടില്‍നിന്ന് ശബരിമല കയറാന് മനീതി സംഘം വന്നപ്പോള് നാറാണത്തു ഭ്രാന്തന്‍റെ അവസ്ഥയിലായിരുന്നു പൊലീസ്.\nഉന്നത പൊലീസ് ഉദ്യോഗസ്ഥര് ശബരിമല ഡ്യൂട്ടിയില്‍നിന്ന് ഒഴിഞ്ഞുമാറി.


ഡ്രാമ മലയാളത്തില് ഇന്നുവരെ കാണാത്ത പരീക്ഷണമെന്ന് മോഹന്‍ലാല്; രഞ്ജിത്ത് ഇക്കുറി മിന്നിക്കുമോ,drama is unlike any previous films I have done with ranjith says mohanlalkeralaonlinenews.com | Malayalam news, kerala news, onlinenews,\nഡ്രാമ മലയാളത്തില് ഇന്നുവരെ കാണാത്ത പരീക്ഷണമെന്ന് മോഹന്‍ലാല്; രഞ്ജ...\nഡ്രാമ മലയാളത്തില് ഇന്നുവരെ കാണാത്ത പരീക്ഷണമെന്ന് മോഹന്‍ലാല്; രഞ്ജിത്ത് ഇക്കുറി മിന്നിക്കുമോ\nPublished: Tuesday 10 July 2018 06:32:47 PM\nസംവിധായകന് രഞ്ജിത്തിന്റെ അടുത്ത കാലത്ത് ഇറങ്ങിയ ചിത്രങ്ങള് സൂപ്പര്‍താരങ്ങള്‍ക്കൊപ്പം തന്നെ ആയിരുന്നെങ്കിലും സംഗതി ബോക്‌സ് ഓഫീസില് അത്രയ്‌ക്കൊന്നും ഏശിയിരുന്നില്ല. അദ്ദേഹത്തിന്റെ പുതിയ ചിത്രവും സൂപ്പര്‍താരത്തിനൊപ്പമാണ്. മോഹന്‍ലാലിനൊപ്പമാണ് രഞ്ജിത്ത് തന്റെ അടുത്ത ചിത്രമായ ഡ്രാമ ഒരുക്കുന്നത്.\nദേവാസുരം, രാവണപ്രഭു, സ്പിരിറ്റ് തുടങ്ങിയ ചിത്രങ്ങളില് ഒന്നിച്ച ഈ ഹിറ്റ് കൂട്ടുകെട്ട് ഡ്രാമയിലൂടെയാണ് വീണ്ടും ഒരുമിക്കുന്നത്. എന്നാല് മുന്‍കാല ചിത്രങ്ങള് പോലെയാകില്ല ഡ്രാമയെന്ന് മോഹന്‍ലാല് വ്യക്തമാക്കുന്നു.\n'ചിത്രത്തിന്റെ ഷൂട്ടിംഗ് പൂര്‍ത്തിയാക്കിയിട്ടുണ്ട്. ഇതൊരു ഫീല് ഗുഡ് ചിത്രമാണ്. കുടുംബകഥയായതിനാലാണ് ഡ്രാമയെന്ന പേര് നല്‍കിയത്. തമാശയും, വ്യത്യസ്തമായ സ്‌ക്രിപ്റ്റുമാണ് ഡ്രാമയ്ക്കുള്ളത്. മലയാള സിനിമയില് പരീക്ഷിക്കാത്ത രീതിയാണ് ചിത്രത്തിന്', ലാലേട്ടന് പറയുന്നു.\nഈ ചിത്രത്തില് സൂപ്പര്‍സ്റ്റാറിനെ കാണാന് കഴിയില്ലെന്നും അദ്ദേഹം കൂട്ടിച്ചേര്‍ക്കുന്നു. വലിയ ആക്ഷന് സീനുകളും, ഡയലോഗുളും പ്രതീക്ഷിക്കുകയേ വേണ്ട, ഇതൊരു പാവം സിനിമയാണ്, താരം വ്യക്തമാക്കി. ചിത്രം യുകെയിലാണ് ഷൂട്ട് ചെയ്യുന്നത്.\nRead more topics: drama, ranjith, mohanlal\ndrama is unlike any previous films I have done with ranjith says mohanlal


മൊറട്ടോറിയം ഫയലിന്റെ കാര്യത്തിൽ ഭരണപരമായ ഉത്തരവാദിത്വം ഉദ്യോഗസ്ഥര്‍പാലിച്ചില്ല,അവർക്കെന്ത്കർഷകരും,ആത്‌മഹത്യകളും | Malayalammedia\nമൊറട്ടോറിയം ഫയലിന്റെ കാര്യത്തിൽ ഭരണപരമായ ഉത്തരവാദിത്വം ഉദ്യോഗസ്ഥര്‍പാലിച്ചില്ല,അവർക്കെന്ത്കർഷകരും,ആത്‌മഹത്യകളും\nതിരുവനന്തപുരം: കർഷകരുടെ കാർഷിക കടങ്ങളുടെ കാര്യത്തിൽ മൊറട്ടോറിയം പ്രഖ്യാപിക്കുന്നത് സംബന്ധിച്ച് ചീഫ് സെക്രട്ടറി തെരഞ്ഞെടുപ്പ് കമ്മിഷന്റെ അനുമതി തേടിയത്നടപടി ക്രമങ്ങള് പാലിക്കാതെയായിരുന്നു.എട്ടോളം കർഷക ആത്‌മഹത്യകൾ നടന്ന നാട്ടിൽ പ്രളയാന്തര ഇടുക്കിയിൽ മാത്രം കാർഷിക വിളകൾ നശിച്ചതും വിലത്തകർച്ചയും നിമിത്തം വായ്പ തിരിച്ചടവ് മുടങ്ങിയ 15,000ത്തോളം പേർക്ക് ബാങ്കുകൾ നോട്ടീസ് അയച്ചത് മൂലം ജപ്തി ഭീക്ഷണി നേരിടുന്ന സാഹചര്യത്തിലാണ് ഭരണപരമായ ഉത്തരവാദിത്വം നിർവഹിക്കുന്ന കാര്യത്തിൽ ഉദ്യോഗസ്ഥര് നിരുത്തരവാദപരമായി പെരുമാറിയത്.\nമൊറട്ടോറിയം ഫയല് തിരിച്ചയച്ചത് നടപടിക്രമങ്ങള് പാലിക്കാത്തതിനാലാണെന്ന് മുഖ്യ തെരഞ്ഞെടുപ്പ് ഓഫീസര് ടിക്കാറാം മീണ തന്നെ വ്യക്തമാക്കിയിട്ടുണ്ട്. പോസ്റ്റ് ഓഫീസ് ജോലി ചെയ്യാന് കമ്മീഷനാകില്ലെന്നും,\nതെരഞ്ഞെടുപ്പ് പെരുമാറ്റച്ചട്ടത്തില് ഇളവ് നല്‍കേണ്ട സാഹചര്യം വ്യക്തമാക്കാതെയാണ് ചീഫ് സെക്രട്ടറി തെരഞ്ഞെടുപ്പ് കമ്മിഷന്റെ അനുമതി തേടിയതെന്നും, മുഖ്യ തെരഞ്ഞെടുപ്പ് ഓഫീസര് ടിക്കാറാം മീണ പറയുകയുണ്ടായി. ഫയലുകള് അയക്കുമ്പോള് നടപടി ക്രമങ്ങള് പാലിക്കണം. ഭരണപരമായ ഉത്തരവാദിത്വം ഉദ്യോഗസ്ഥര് നിര്‍വഹിക്കണം. ഫയലുകള് പഠിക്കേണ്ടത് ഉദ്യോഗസ്ഥരുടെ ജോലിയാണ്. കമ്മീഷന് പോസ്റ്റ് ഓഫീസ് ജോലി ചെയ്യാനാകില്ല. ഫയലുകളില് കൃത്യമായ നിര്‍ദേശമുണ്ടാകണം. ഇല്ലെങ്കില് നിരസിക്കപ്പെടുമെന്നും അദ്ദേഹം പറഞ്ഞു.സര്‍ക്കാരിനെ സഹായിക്കുകയാണ് തെരഞ്ഞെടുപ്പ് കമ്മിഷന്റെ ജോലി. നടപടിക്രമങ്ങള് പാലിച്ചാല് തടസ്സങ്ങള് ഉണ്ടാക്കില്ല. സര്‍ക്കാരിനെ സഹായിക്കാന് തയാറാണ്. കര്‍ഷകരുടെ പ്രശ്‌നത്തില് പ്രത്യേക ശ്രദ്ധയുണ്ടാകുമെന്നുമാണ് ടിക്കാറാം മീണ പറഞ്ഞിട്ടുള്ളത്.\nഅതേസമയം,മൊറട്ടോറിയം ഉത്തരവ് വൈകിയാൽ ബാങ്കുകൾ വീണ്ടും ജപ്തി നോട്ടീസുകൾ അയക്കുമോ എന്ന ആശങ്കയിലാണ് കർഷകര്. മൊറട്ടോറിയം സംബന്ധിച്ച സർക്കാർ ഉത്തരവ് ഇറങ്ങാത്തതിനാൽ വായ്പ തിരിച്ചടപ്പിക്കാൻ പുതുതന്ത്രവുമായി ബാങ്കുകള് രംഗത്തിറങ്ങിയിട്ടുണ്ട്. വായ്പ എടുത്തവരുടെ വീടുകളിൽ സൗഹൃദ സന്ദർശനമെന്ന വ്യാജേനയെത്തി പണം തിരിച്ചടക്കാൻ പ്രേരിപ്പിക്കുകയാണ് ഉദ്യോഗസ്ഥർ.\nതിരിച്ചടവ് മുടങ്ങിയ 15,000ത്തോളം പേർക്കാണ് ബാങ്കുകൾ നോട്ടീസ് അയച്ചിരിക്കുന്നത്. ബാങ്കുകളുടെ സമ്മർദ്ദത്തിൽ ഗതിമുട്ടി എട്ട് കർഷകർ ആത്മഹത്യ ചെയ്തു. പ്രതിസന്ധി രൂക്ഷമായതോടെ സർക്കാർ ബാങ്കേഴ്സ് സമിതി വിളിച്ച് ചേർത്ത് കാർഷിക കാർഷികേതര വായ്പകൾക്ക് മൊറട്ടോറിയം പ്രഖ്യാപിക്കുകയായിരുന്നു. എന്നാൽ ഈ ഉത്തരവു സംബന്ധിച്ച ഫയൽ തെരഞ്ഞെടുപ്പ് കമ്മിഷന്റെ അനുമതി തേടാനായി അയച്ചതാകാട്ടെ ആക്കാനും വേണ്ടി ഓക്കാനിക്കുന്ന നിലയിലായിരുന്നു. ഭരണപരമായ ഉത്തരവാദിത്വത്തിനു പുല്ലുവില കൊടുത്താണ് ഫയൽ കമ്മിഷന് നൽകിയത്.കർഷകർക്കും ,കർഷക ആത്‌മഹത്യകൾക്കും ഞങ്ങൾക്കെന്തുകാര്യമെന്ന മട്ടിൽ…


മണലാഞ്ചേരിക്കാർ പറയുന്നു : കഷ്ടപ്പാടാണ് യാത്ര | Palakkadu\nമണലാഞ്ചേരിക്കാർ പറയുന്നു : കഷ്ടപ്പാടാണ് യാത്ര\nപാലക്കാട് : ‘ഒന്ന് പുറത്തേക്കിറങ്ങിയാൽ നടുവുളുക്കും. അത്രത്തോളം കുഴികളാണ്. കുഴിയിൽപ്പെട്ട് വാഹനാപകടങ്ങളും ഉണ്ടാവുന്നുണ്ടെങ്കിലും ആരും തിരിഞ്ഞുനോക്കുന്നില്ല. മാസങ്ങളായി വഴിനടക്കാൻപോലും കഴിയാതെ കഷ്ടപ്പെടുകയാണ് ഞങ്ങൾ’. തിരുനെല്ലായി മണലാഞ്ചേരി റോഡിനെക്കുറിച്ച് പറയുമ്പോൾ, പ്രദേശവാസികളുടെ വാക്കുകളിൽ പരിഭവങ്ങളാണ്.\nനഗരസഭയുടെ അമൃത്പദ്ധതിയുടെ ഭാഗമായി റോഡ് വെട്ടിപ്പൊളിച്ചതോടെയാണ് പ്രദേശവാസികളുടെ ദുരിതവും തുടങ്ങിയത്. നിരവധി കുടുംബങ്ങൾ വീടുകളിലെത്താൻ ആശ്രയിക്കുന്ന റോഡാണിത്. ഡോൺബോസ്കോ ഗ്രൗണ്ടിന് എതിർവശത്തുനിന്ന് തുടങ്ങി മണലാഞ്ചേരിവരെ നീളുന്ന ജലവിതരണ പൈപ്പ്‌ലൈൻ ഇടുന്നതിന് വേണ്ടിയാണ് പൊളിച്ചത്.\nകുറച്ചുഭാഗത്ത് പൈപ്പിട്ടശേഷം കുഴികൾ മൂടിയെങ്കിലും റോഡ് വീണ്ടും ടാർചെയ്തില്ല. ഇതോടെ, റോഡിൽ മണ്ണും കല്ലും നിറഞ്ഞു. മഴയിൽ മണ്ണുതാഴ്ന്നതോടെ വെട്ടിപ്പൊളിച്ച ഭാഗം വീണ്ടും കുഴിയായി. പനന്തൊടി, പാളയം എന്നിവിടങ്ങളിലും ഇതാണ് സ്ഥിതി. ചെളിവെള്ളം കെട്ടിക്കിടക്കുന്ന റോഡിലൂടെ ഓട്ടോക്കാർപോലും വരാൻ മടിക്കുകയാണെന്ന് നാട്ടുകാർ പറയുന്നു. രാത്രി ഇരുചക്രവാഹനക്കാരടക്കം വീഴുന്നുണ്ടെന്നും നാട്ടുകാർ പറഞ്ഞു.


മഞ്ജു വാര്യരും സംഘവും സുരക്ഷിതര്;ഇന്ന് മണാലിയിലേക്ക് മടങ്ങില്ല\nTue Jul 14 2020 00:35:41 GMT+0530 (India Standard Time)\nഷൂട്ടിങ് പൂര്‍ത്തീകരിക്കേണ്ടതിനാല് ഇന്ന് ഛത്രുവില് തുടരാനുള്ള താല്‍പ്പര്യം അവര് ഭരണകൂടത്തെ അറിയിച്ചതായി കേന്ദ്രമന്ത്രി വി മുരളീധരന് പറഞ്ഞു.\nSRF20 Aug 2019 4:46 PM GMT\nഷിംല: കനത്ത മഴയെതുടര്‍ന്നുണ്ടായ മണ്ണിടിച്ചിലില് ഹിമാചല് പ്രദേശില് കുടുങ്ങിയ മഞ്ജു വാര്യരും സംഘവും ഇന്ന് മണാലിയിലേക്ക് മടങ്ങില്ല. ഷൂട്ടിങ് പൂര്‍ത്തീകരിക്കേണ്ടതിനാല് ഇന്ന് ഛത്രുവില് തുടരാനുള്ള താല്‍പ്പര്യം അവര് ഭരണകൂടത്തെ അറിയിച്ചതായി കേന്ദ്രമന്ത്രി വി മുരളീധരന് പറഞ്ഞു.\nസിനിമാ സംഘത്തിന് ആഹാരം ഉള്‍പ്പെടെ എത്തിച്ചിട്ടുണ്ടെന്ന് ജില്ലാ ഭരണകൂടവും അറിയിച്ചു. രാത്രി എട്ടുമണിയോടെ ഇവരെ ബേസ് ക്യാംപായ കോക്‌സാറില് എത്തിക്കുമെന്ന് നേരത്തേ അറിയിച്ചിരുന്നു. എന്നാല്, രക്ഷപ്രവര്‍ത്തനത്തിന് എത്തിയ സംഘത്തോട് ഷൂട്ടിങ് തുടരണമെന്ന് സിനിമാ സംഘം ആവശ്യപ്പെടുകയായിരുന്നു.\nതുടര്‍ന്നാണ് യാത്ര മാറ്റിവെച്ചത്. ഇവര്‍ക്ക് ഭക്ഷണവും ആവശ്യവസ്തുക്കളും ഉറപ്പ് വരുത്തിയിട്ടുണ്ട്. സുരക്ഷ സേനയ്‌ക്കൊപ്പം ഇവര് 22 കി.മി ദൂരത്തുള്ള കൊക്‌സാറിലെ ബേസ് ക്യാമ്പിലേക്ക് നാളെയായിരിക്കും പോവുക. കോക്‌സാറിലേക്ക് പോകാനുള്ള വഴി സജ്ജമായെന്ന് മുരളിധരന്റെ ഓഫിസ് അറിയിച്ചിട്ടുണ്ട്.\nമൂന്നാഴ്ച മുമ്പാണ് സനല്‍കുമാര് ശശിധരന് സംവിധാനം ചെയ്യുന്ന കയറ്റം എന്നചിത്രത്തിന്റെ ഷൂട്ടിങ്ങിനായി ഇവര് ഹിമാചല് പ്രദേശിലെത്തിയത്. ഹിമാചലിലെ മണാലിയില് നിന്നും 100 കിലോമീറ്റര് അകലെയുള്ള ഛത്രു എന്ന സ്ഥലത്താണ് ഷൂട്ടിങ്.സനല്‍കുമാറും മഞ്ജുവുമടക്കം മുപ്പതോളം പേരാണ് സംഘത്തിലുള്ളത്. ഇവരോടൊപ്പം ചില വിനോദസഞ്ചാരികളുമുണ്ടെന്നാണ് റിപ്പോര്‍ട്ട്.\nഈ പ്രദേശത്തെ ടെലിഫോണ്, വൈദ്യുതി, ഇന്റര്‍നെറ്റ് ബന്ധവും തകരാറിലാണ്. സാറ്റലൈറ്റ് ഫോണ് വഴി മഞ്ജു സഹോദരന് മധു വാര്യരെ ബന്ധപ്പെട്ടതോടെയാണ് വാര്‍ത്ത പുറംലോകം അറിയുന്നത്. ദിവസങ്ങളായി ഹിമാചല്‍പ്രദേശില് കനത്ത മഴ തുടരുകയാണ്. ഇരുപതിലേറെ പേര് മരണപ്പെട്ടു. അഞ്ഞൂറോളം പേര് ഇവിടെ കുടുങ്ങിക്കിടക്കുകയാണ്.\nmanju warrier himachal heavy rain CINEMA\nബിഹാറില് മുസ്‌ലിം യുവാവിന് ക്രൂരമര്‍ദ്ദനം; മരത്തില്...\n13 July 2020 6:36 PM GMT\nപാലത്തായി കേസ്: പ്രതിഷേധിച്ച വിദ്യാർഥികൾക്ക് ലോക്കപ്പിൽ...\n13 July 2020 6:28 PM GMT\n'ശ്രീരാമന് ജനിച്ചത് നേപ്പാളില്'; ഇന്ത്യ സ്ഥാപിച്ച അയോധ്യ...\n13 July 2020 6:01 PM GMT\n2014ലെ സംഘര്‍ഷം: രണ്ടു പേരുടെ വധശിക്ഷ ശരിവച്ച് ബഹ്‌റെയ്ന്...\n13 July 2020 4:06 PM GMT\nനിരീക്ഷണത്തിലിരിക്കെ മരണപ്പെട്ട മുന് പഞ്ചായത്ത്...\n13 July 2020 3:31 PM GMT\nകൊവിഡ് പ്രോട്ടോകോള് ലംഘിച്ച് വീണ്ടും ദേശീയപാത സര്‍വേ:...\n13 July 2020 2:44 PM GMT\nബിജെപി നേതാവിന്റെ പീഡനക്കേസ്: പ്രതിഷേധിച്ച പെണ്‍കുട്ടികള് ഉള്‍പ്പെടെയുള്ളവര്‍ക്ക് ക്രൂമര്‍ദ്ദനം; പോലിസ് രാജ് അനുവദിക്കില്ല: കാംപസ് ഫ്രണ്ട്\nബിഹാറില് മുസ്‌ലിം യുവാവിന് ക്രൂരമര്‍ദ്ദനം; മരത്തില് ബന്ധിച്ച് ആക്രമിച്ചത് മണിക്കൂറുകളോളം,പോപുലര്‍ഫ്രണ്ട്, എസ്ഡിപിഐ നേതാക്കള് ഇരയുടെ വസതി സന്ദര്‍ശിച്ചു\nരാജസ്ഥാനില് വീണ്ടും പ്രതിസന്ധി; ഭാരതീയ ട്രൈബല് പാര്‍ട്ടി കോണ്‍ഗ്രസ് സര്‍ക്കാരിനുള്ള പിന്തുണ പിന്‍വലിച്ചു\nപാലത്തായി കേസ്: പ്രതിഷേധിച്ച വിദ്യാർഥികൾക്ക് ലോക്കപ്പിൽ ക്രൂരമർദ്ദനം\n'ശ്രീരാമന് ജനിച്ചത് നേപ്പാളില്'; ഇന്ത്യ സ്ഥാപിച്ച അയോധ്യ വ്യാജമെന്നും നേപ്പാള് പ്രധാന മന്ത്രി\nപാലത്തായി പീഡനം: സർഗാത്മക പ്രതിഷേധവുമായി നാസർ മാലിക്


പേരാൽ - വിക്കിപീഡിയ\nBanyan tree (Ficus benghalensis) in front of the Edison museum in Fort Myers, Florida\nFicus benghalensis var. krishnae (C.DC.) Corner\nFicus crassinervia Kunth & C.D.Bouché [Invalid]\nചാവക്കാട് കറുകമാട് എന്ന സ്ഥലത്ത് പുഴയുടെ കെട്ടിൽ വളരുന്ന ഒരു പേരാൽ. Banyan tree ശാസ്ത്രീയ നാമം Ficus benghalensis കുടുംബം Moraceae.\nഇന്ത്യൻ ഉപഭൂഖണ്ഡത്തിലെ, ആൽ വർഗ്ഗത്തിൽപ്പെട്ട ഒരു വന്മരമാണു പേരാൽ. (ശാസ്ത്രീയനാമം: Ficus benghalensis). 50-മീറ്ററോളം ഉയരം വയ്ക്കാറുണ്ട്. മിക്കവാറും പേരാലുകൾ മറ്റു മരങ്ങളിലെ പോടുകളിൽ വളർന്ന് വായവവേരുകൾ താഴോട്ടിറങ്ങി സ്വതന്ത്രമരങ്ങളായി മാറുകയാണു പതിവ്. വേരേത് തടിയേത് എന്ന് വേർതിരിച്ചറിയാൻ കഴിയില്ല. നിലത്തുതന്നെ വളർന്നുകാണുന്നവ മിക്കവാറും മനുഷ്യർ നട്ടതായിരിക്കും.\n4 ആവാസവും വിതരണവും\n9 മറ്റു കാര്യങ്ങൾ\nബനിയൻ ട്രീ എന്നു പലതരം ആലുകൾക്ക് പറയാറുണ്ടെങ്കിലും പേരാലിനാണത് ഏറ്റവും ഉപയോഗിക്കുന്നത്. പണ്ട് കച്ചവട ജാതിക്കാരായ ബനിയകൾ കച്ചവടത്തിനു പോവുമ്പോൾ വിശ്രമിക്കാൻ ഇരുന്ന മരച്ചുവടിൽ നിന്നാവാം ആ പേരു വന്നത്. മറ്റു പേരുകൾ ഇന്ത്യൻ ആൽമരം 'Indian fig' , ബംഗാൾ ആൽമരം 'Bengal fig' എന്ന് ഇംഗ്ലീഷിലും. തമിഴിൽ ആലമരം എന്നും (ஆலமரம்). തെലുങ്കിൽ മാറിചെട്ടു എന്നും , സംസ്കൃതത്തിൽ ന്യഗ്രോഥ എന്നും , കന്നടത്തിൽ ആലട മരാ എന്നും അറിയപെടുന്നു. മറ്റു ഭാഷകളിൽ bargad/برگد, borh/بوڑھ, wad (Marathi:वड ).\nജാലികസിരാവിന്യാസമുള്ള മിനുസമുള്ള ലഘു ഇലകൾ. പ്ലവിലകളോട് നല്ല സാമ്യമുണ്ട്. സിരകൾ നന്നായി തെളിഞ്ഞുകാണാം. അഞ്ചെട്ടു ജോടി പാർശ്വസിരകൾ ഉണ്ട്. വരൾച്ചയുള്ള സ്ഥലത്തു വളരുന്ന പേരാലിന്റെ ഇല മുഴുവൻ ഡിസംബർ-ജനുവരി മാസങ്ങളിൽ പൊഴിയും. പുതിയ ഇലകൾ പെട്ടെന്നു തന്നെയുണ്ടാവും. ജനുവരി മുതൽ മാർച്ചുവരെയാണു പൂക്കാലം. പൂക്കളെല്ലാം ചെറുതാണ്. ഞെട്ടില്ല. ആൺപൂവും പെൺപൂവും വേവ്വേറെയാണ്. രണ്ടിനും നാലുകർണ്ണങ്ങളുള്ളപുടമുണ്ട്. ആൺപൂവിന് ഒരു കേസരമേയുള്ളൂ. കായ വിളയാൻ മൂന്നു മാസം വേണം. വിളഞ്ഞകായ് ചുമന്നിരിക്കും. ഏകദേശം 2.5 സെ.മി. വ്യാസവും 1.25 ഗ്രാം തൂക്കവും കാണും. പക്ഷികൾ കായ കൊത്തിവിഴുങ്ങുകയാണു ചെയ്യുന്നത്. കായ്കൾ പഴുക്കുന്ന കാലത്ത് ധാരാളം പക്ഷികൾ പഴം തിന്നാനെത്തും. കാക്കകൾക്ക് ഇത് ഉതസവകാലം പോലെയാണ്. "ആലിൻപഴം പഴുക്കുമ്പോൾ കാക്കക്ക് വായ്പുണ്ണ് " എന്നൊരു ചൊല്ലു തന്നെ നടപ്പുണ്ട്. വിത്ത് കേടുകൂടാതെ തന്നെ വിസർജ്ജിക്കപ്പെടുന്നു. മതിലിന്റെ വിടവുകളിലോ മരത്തിന്റെ പോടുകളിലോ വിസർജ്ജിക്കപ്പെടുന്ന വിത്തുകൾ മുളച്ചുവരുന്നു. പക്ഷികൾ വിസർജ്ജിക്കുന്ന വിത്തുകൾക്ക് മുളയ്ക്കാനുള്ള് ശേഷി കൂടുതലുണ്ട് , വിത്ത് വാഹക്കാരിൽ പ്രധാനി മൈന ആണ്.\nവളർന്നുതുടങ്ങുന്നതോടെ വേഗത്തിൽ നിലത്തെത്തുന്ന വായവവേരുകൾ താങ്ങുവേരുകളാകുന്നു. ഈ താങ്ങുവേരുകളുടെ ധൃതരാഷ്ട്രാലിംഗനത്തിൽ ആതിഥേയമരം നശിച്ചുപോയേക്കാം. ഇതിനാൽ പേരാലിനെ കാട്ടിലെ ഏറ്റവും വലിയ കുറ്റവാളിയായി കണക്കാക്കുന്നു. കൃത്രിമപുനരുൽപാദനത്തിനു തൈകൾ പറിച്ചുനടുകയോ, പതിവയ്ക്കുകയോ കമ്പുകൾ വെട്ടിനടുകയോ ചെയ്താൽ മതി.\nതാങ്ങുവേരുകളാണ് ഭൂമിയ്ക്കു സമാന്തരമായി വളരുന്ന ശാഖകളെ താങ്ങിനിർത്തുന്നത്. താങ്ങുവേരുകളിൽ നിന്നു കിട്ടുന്ന തടിയ്ക്ക് കാണ്ഡത്തേക്കാൾ ബലമുണ്ട്. അനാവശ്യമായി വളരുന്ന പേരാലുകളെ ശ്രദ്ധാപൂർവം മുറിച്ചുനീക്കിയില്ലെങ്കിൽ മാതൃവൃക്ഷത്തെ അതു നശിപ്പിക്കും. കെട്ടിടങ്ങളുടെയും മതിലുകളിലെ വിടവുകളിലും വളരുന്ന മരങ്ങളെ നീക്കിയില്ലെങ്കിൽ കെട്ടിടത്തിനും മതിലിനും നാശമുണ്ടാകും. ട്രിക്ലോപൈർ എന്ന കളനാശിനി തൈകളെ നശിപ്പിക്കാൻ ഹവായിയിൽ ഉപയോഗിക്കുന്നു.\nമനോഹരമായ ഈ വൃക്ഷം ഒരു മികച്ച ഉദ്യാനവൃക്ഷമായി വളർത്തപ്പെടുന്നു. ബോൺസായി ആയും പേരാലിനെ ധാരാളം വളർത്താറുണ്ട്.\nകണ്ണൂർ സയൻസ് പാർക്കിലുള്ള പേരാൽ\nഓരോ ആൽമരത്തിനും പരാഗണം നടക്കണമെങ്കിൽ ഓരോ പ്രത്യേകം കടന്നലുകൾ ആവശ്യമാണ്. പേരാലിന്റെ കടന്നൽ യൂപ്രിസ്റ്റിന മാസോണി ആണ്. \nഇന്ത്യയിൽ ഇലകൊഴിയും ഈർപ്പവനങ്ങളിലും നാട്ടിൻപുറങ്ങളിലും പേരാൽ ഉണ്ട്. നനവാർന്ന നിത്യഹരിതവനങ്ങളിൽ ഇല്ലെന്നു തന്നെ പറയാം.\nപുറത്തുനിന്നും കൊണ്ടു വന്ന പേരാൽ മരങ്ങൾ ഹവായിയിലും ഫ്ലോറിഡയിലും ഉണ്ട്. ഫ്ലോറിഡയിൽ പേരാലുകൾ ധാരാളമായി വളരുന്നുണ്ട്. ഹവായിയിൽ പേരാലിന്റെ കടന്നലിനെ കൊണ്ടുവന്നിട്ടില്ലാത്തതിനാൽ അവിടെ പേരാൽ വ്യാപനം നിയന്ത്രിതമാണ്. ഹവായിയിലേക്ക് ആ കടന്നൽ വരാതിരിക്കാൻ അതീവ കരുതൽ എടുത്തിരിക്കുന്നു.  ലോകത്താകെ നനവുള്ള ഉഷ്ണമേഖലയിൽ പേരാൽ നട്ടുവളർത്തലിലൂടെ വ്യാപിച്ചിട്ടുണ്ട്.\nലോകത്തിലെ ഏറ്റവും വിസ്താരമുള്ള വൃക്ഷങ്ങൾ പേരാലുകളാണ്. 1925-ൽ ഒരു ഇടിമിന്നലിനെത്തുടർന്ന് വെട്ടിച്ചെറുതാക്കുന്നതുവരെ കൊൽക്കത്തയിലെ 200-250 വർഷം പ്രായമായ പേരാലായിരുന്നു ഏറ്റവും വലിയ വൃക്ഷം. ആന്ധ്രാപ്രദേശിലെ 550-ലേറെ വർഷം പ്രായമുള്ള തിമ്മമ്മ മറിമന്നു എന്ന പേരാലാണ് ഇപ്പോൾ ലോകത്തിലെ ഏറ്റവും വിസ്തൃതിയുള്ള വൃക്ഷം. ഇതിന് 1100-ഓളം വേരുകൾ ഉണ്ട്.പലതരം ജീവജാലങ്ങൾ ഈ മരത്തിലുണ്ട്. വാരണസിയിലും ബെംഗളൂരുമുള്ള പേരാലുകളും വലിപ്പത്തിന്റെ കാര്യത്തിൽ പ്രസിദ്ധങ്ങളാണ്. നർമദാ തീരത്തുണ്ടായിരുന്ന പ്രസിദ്ധമായ പേരാൽച്ചുവട്ടിൽ അലക്സാണ്ടർ ചക്രവർത്തിയുടെ 7000 ഭടന്മാർക്ക് തമ്പടിക്കാൻമാത്രം വിസ്താരമുണ്ടായിരുന്നത്രേ. വെള്ളപ്പൊക്കത്താൽ ഇതിന്റെ വലിപ്പംവളരെ കുറഞ്ഞിരുന്നെങ്കിലും അതിന്റെ അവശേഷിച്ച ഭാഗത്തിന് 2000 അടി ചുറ്റളവു ഉണ്ടായിരുന്നെന്ന് 1813-15-ൽ എഴുതിയ ഓറിയന്റൽ മെംവാസ് എന്ന പുസ്തകത്തിൽ ജയിംസ് ഫോബ്സ് പറഞ്ഞിട്ടുണ്ട്. ആ മരത്തിന് 3000-ലേറെ തായ്‌വേരുകൾ ഉണ്ടായിരുന്നു.\nതൊലി, പൂമൊട്ട്, പൂവ്, കായ് \nപേരാൽ നല്ല തണൽ മരമാണ്. ഗ്രാമാതിർത്തിയിൽ വച്ചുപിടിപ്പിക്കണമെന്ന് മനുസ്മൃതിയിൽ കാണുന്നു. ജലദൌർലഭ്യം ഉണ്ടാവാതിരിക്കാൻ ജലാശയങ്ങളുടെ കരയിൽ പേരാൽ നടണമെന്ന് വരാഹമിഹിരൻ ബൃഹൽസംഹിതയിൽ പറഞ്ഞിട്ടുണ്ട്.\nതടിക്ക് മങ്ങിയ വെള്ളനിറമാണ്. കടുപ്പവുമുണ്ട്. നന്നായി ഉണങ്ങിയ തടി ഫർണിച്ചറിന് കൊള്ളാം. വെള്ളത്തിൽ ദീർഘകാലം കേടുകൂടാതെ കിടക്കുന്നതുകൊണ്ട് കിണറിന് അടിയിൽ പാകാൻ ഉപയോഗിക്കുന്നു. മണ്ണൊലിപ്പു തടയാനും പേപ്പർ പൾപ്പുണ്ടാക്കാനും കാലിത്തീറ്റയ്ക്കായും എല്ലാം പേരാലിന്റെ വിവിധ ഭാഗങ്ങൾ ഉപയോഗിക്കുന്നു.\nഫ്രഞ്ച് പോളിഷിൽ ചേർക്കുന്ന ഷെല്ലാക് ഉണ്ടാക്കുന്നത് ആലിൽ ജീവിക്കുന്ന ചില തര കീടങ്ങൾ ഉൽപ്പാദിപ്പിക്കുന്ന നൂൽ പോലെയുള്ള പശ ഉപയോഗിച്ചണ്.\nപേരാലിന്റെ തൊലിയിൽ ടാനിനും ഔഷധാംശവുമുണ്ട്. തൊലിയിട്ടു തിളപ്പിച്ച വെള്ളം ഉഷ്ണപ്പുണ്ണ് കഴുകാൻ നല്ലതാണ്. വായവമൂലത്തിന്റെ അഗ്രഭാഗം കഠിനമായ ഛർദ്ദിക്കും ഗുഹ്യരോഗത്തിനും നല്ലതാണ്. ത്വക് രോഗങ്ങൾക്കും വയറിളക്കത്തിനും പ്രമേഹത്തിനും അൾസറിനും അലർജിക്കുമെല്ലാം പേരാൽ ഔഷധമായി ഉപയോഗിക്കുന്നു.\nവേര്, തൊലി, ഇലകൾ, മുകുളം, പഴം, കറ എന്നിവ മരുന്നായി ഉപയോഗിക്കുന്നു.\nവായു മലിനീകരണം മരങ്ങളുടെ വളർച്ചയേയും നിലനിൽപ്പിനേയും ബാധിക്കാറുണ്ട്. പല മരങ്ങൾക്കും അതിനെ ചെറുത്തുനിൽക്കാനുള്ള കഴിവ് പലതരത്തിലാണ്. അഹമ്മദാബാദിൽ നടത്തിയ ഒരു പഠനത്തിൽ മനസ്സിലായത് വായുമലിനീകരണത്തിൽ പിടിച്ചുനിൽക്കാൻ മറ്റു പലതരം മരങ്ങളേക്കാൾ കഴിവ് പേരാലിനാണെന്നാണ്.\nഅമേരിക്കയിലെ ആദ്യ പേരാൽ നട്ടത് തോമസ് ആല്വാ ഏഡിസൺ ആണ്. അദ്ദേഹത്തിന്റെ ഫ്ലൊറിഡയിലെ ഫോർട് മെയേഴ്‌സിലെ ഭവനത്തിൽ 1925-ൽ നട്ട മരമാണത്. ഇന്ത്യയിൽ നിന്നും കൊണ്ടുവന്ന പേരാലിന്റെ തൈ പ്രമുഖ റബർ വ്യവസായിയായ ഹാർവി ഫയർസ്റ്റോൺ ആണ് അദ്ദേഹത്തിനു നൽകിയത്. 64 അടി ഉയരത്തിൽ ഒരേക്കറോളം സ്ഥലത്ത് ഇന്നത് വളർന്നു നിൽക്കുന്നു. ഒന്നാം ലോകമഹായുദ്ധകാലത്ത് അമേരിക്കയ്ക്ക് റബ്ബറിനായി മറ്റു രാജ്യങ്ങളെ ആശ്രയിക്കേണ്ട അവസ്ഥ വന്നപ്പോൾ റബ്ബർ പോലെയുള്ള മറ്റു വസ്തുക്കൾ കണ്ടുപിടിക്കേണ്ടതിന്റെ ആവശ്യകത മനസ്സിലാക്കിയുള്ള ഗവേഷണങ്ങളുടെ ഭാഗമായാണ് റബ്ബർപാൽ പോലെ കറയുള്ള പേരാൽ ഗവേഷണാർത്ഥം നട്ടുവളർത്തിയത്.\nആൽവർഗ്ഗത്തിലെ മരത്തിന്റെ പാലിൽ3ശതമാനം ലാറ്റക്സ് ആണുള്ളത്. പരീക്ഷണം നടത്താൻ നിരവധി ആൽവൃക്ഷങ്ങൾ നാട്ടുവളർത്തി പരീക്ഷണം നടത്തിയിരുന്നു.\nആൽമരങ്ങൾ മുറിച്ചുമാറ്റുനത് വരൾച്ചയുടെ കാഠിന്യം വർദ്ധിപ്പിക്കുമെന്ന് കണ്ടെത്തിയിട്ടുണ്ട്. കോയമ്പത്തൂരിലെ ഇൻസ്റ്റിറ്റ്യൂട്ട് ഓഫ് ഫോറസ്റ്റ് ജനറ്റിക്‌സ് ആൻഡ് ട്രീ ബ്രീഡിംഗ് നടത്തിയ പഠനത്തിൽ വ്യാപകമായി കേരളത്തിൽ ആൽമരങ്ങൾ മുറിച്ചുമാറ്റിയതും പകരം നട്ടുവളർത്താത്തതും ജലദൗർലഭ്യം വർധിപ്പിക്കാനിടയായതായി കാണിക്കുന്നു. വരൾച്ചയും ചൂടും വർധിക്കാൻ കാരണമായത് നൂറ്റാണ്ടുകൾ പഴക്കമുള്ള ആൽമരങ്ങളിൽ 80 ശതമാനവും മുറിച്ചു മാറ്റിയതുകൊണ്ടാണത്രേ. ജലജൗർലഭ്യം ഉണ്ടാകാതിരിക്കാൻ ജലാശയങ്ങളുടെ കരയിൽ പേരാൽ നടണമെന്ന് വ്യക്തമായ പരാമർശം വരാഹമിഹിരൻ നടത്തിയിട്ടുണ്ട്. പേരാലിന്റെ തൊലി, പൂമൊട്ട്, പൂവ്, കായ് എന്നിവയ്ക്ക് ഔഷധഗുണമുള്ള പേരാൽ വായുമലിനീകരണത്തെ പിടിച്ചുനിർത്താൻ ഏറ്റവും കഴിവുള്ള മരമാണെന്ന് അഹമ്മദാബാദിൽ നടന്ന ഒരു ഗവേഷണത്തിൽ പറയുന്നു. ആലിൻകായകൾ ഭക്ഷിക്കുന്ന കാക്കകൾ ഉൾപ്പെടെയുള്ള പക്ഷികളാണ് ആൽമരങ്ങളുടെ വ്യാപനത്തിന് പ്രധാനമായി സഹായിച്ചിരുന്നതെങ്കിലും കാക്കകളും പക്ഷികളും വംശനാശഭീഷണി നേരിടുന്നതും ആൽമരങ്ങളുടെ വ്യാപനത്തെ ബാധിക്കുന്നുണ്ടെന്നും ഈ പഠനത്തിൽ പറയുന്നു.\nപേരാലിന്റെ ഇലയിലാണ് കൃഷ്ണൻ വിശ്രമിക്കുന്നത്.\nവടസ്യ പത്രസ്യ പുടേ ശയാനം\nബാലം മുകുന്ദം മനസാ സ്മ്രരാമി\n- എന്ന് ബാലമുകുന്ദാഷ്ടകത്തിൽ പറയുന്നു.\nഹിന്ദുക്കളുടെ പുണ്യവൃക്ഷമാണ് പേരാൽ. ഉത്തരേന്ത്യയിൽ മിക്കവാറും ചെറുതോ വലുതോ ആയ ഒരു അമ്പലവും അതിനു ചുവട്ടിൽ കാണും, ഇല്ലെങ്കിലും ആ മരത്തെ തന്നെ പൂജിക്കാറുമുണ്ട്. കടുത്തചൂടിൽ പക്ഷിമൃഗാദികൾക്കും വഴിപോക്കർക്കും അഭയം നൽകുന്ന പേരാൽ ഇന്ത്യൻ സംസ്കാരത്തിന്റെ തന്നെ ഭാഗമായി കരുതപ്പെടുന്നു. എല്ലാ വഴിവക്കിലും ഗ്രാമങ്ങളിലും പേരാൽ നട്ടുവളർത്താറുണ്ട്. പേരാലിന്റെ കൊമ്പിൽ യക്ഷഗന്ധർവാദികൾ വസിക്കുന്നതായി ഹിന്ദുക്കൾ വിശ്വസിക്കുന്നു. വേദാന്തതത്ത്വോപദേശിയായ ദക്ഷിണാമൂർത്തി പേരാലിന്റെ തണലിലിരുന്നാണ് ജ്ഞാനോപദേശം നൽകിയത്. പേരാലിന്റെ ചുവട്ടിൽ വച്ച് പിതൃശ്രാദ്ധം നടത്തുന്നത് നല്ലതാണ്. പ്രയാഗിലുള്ള ഒരു പേരാലിന്റെ ചുവട്ടിൽവച്ചാണ് ശ്രീരാമൻ അച്ഛന്റെ ശ്രാദ്ധം നടത്തിയത്.\nഇന്ത്യയുടേ ദേശീയ വൃക്ഷമാണ് പേരാൽ.\nഎല്ലാ ആഗ്രഹങ്ങളും സാധിപ്പിക്കുന്ന കൽപവൃക്ഷമെന്ന് അറിയപ്പെടുന്നു.\nവീടിന്റെ പൂർവ്വഭാഗത്ത് പേരാൽ ശുഭലഷണമാണ്. പശ്ചിമഭാഗത്തായാൽ ശത്രുബാധ ഒഴിയുകയില്ല. പ്രേതബാധ മാറ്റാൻ പാണൻമാർ നടത്തുന്ന പാതാളഹോമത്തിനും ഗർഭസ്ഥശിശു ആണാവാൻ കടിഞ്ഞൂൽഗർഭത്തിന്റെ മൂന്നാം മാസത്തിൽ ബ്രാഹ്മണസ്ത്രീകൾ അനുഷ്ഠിക്കുന്ന പുംസവനത്തിനും പണിയജാതിയിലുള്ളവർക്ക് മരണാനന്തരചടങ്ങുകൾ നടത്തുവാനും പേരാലിന്റെ കൊമ്പുവേണം. പേരാലിന്റെ കിഴക്കോട്ടോ വടക്കോട്ടോ പോയ ശാഖയിലുണ്ടാവുന്ന വൃഷണാകൃതിയിലുള്ള രണ്ടു കായോടു കൂടിയ ചെറിയകമ്പാണ് പുംസവനത്തിന് ഉപയോഗിക്കുന്നത്.\nചക്രദത്തത്തിൽ പേരാലിനെക്കുറിച്ച് രസകരമായ് പരാമർശമുണ്ട്. തൊഴുത്തുണ്ടായിരുന്ന സ്ഥലത്തു വളരുന്ന പേരാലിന്റെ കിഴക്കുവശത്തുനിന്നു വടക്കോട്ടുപോയ ശാഖയിലെ രണ്ടുമൊട്ട്, രണ്ട് ഉഴുന്ന്, രണ്ട് വെൺകടുക് ഇവ തൈരിൽ അരച്ച പൂയം നക്ഷത്രത്തിൽ സേവിച്ചാൻ വന്ധ്യപോലും പുരുഷപ്രജയെ പ്രസവിക്കുമത്രേ!\nവിശാലമണ്ഡപം പോലുള്ള പടുകൂറ്റൻ മരത്തിന് ജന്മമേകുന്ന പേരാലിന്റെ കായുടെ സർഗശക്തിയെ ആത്മാവിന്റെ അത്ഭുതപ്രതിഭാസത്തോട് ഛാന്ദോഗ്യോപനിഷത്തിൻ ഉപമിച്ചിട്ടുണ്ട്.\nചിലർക്ക് പേരാലിന്റെ പാൽപോലെയുള്ള കറ തൊലിക്കും കണ്ണിനും അലർജിക്ക് കാരണാമാവാറുണ്ട്.\nപേരാലിന്റെ ഒരു ചെറിയ വകഭേദം. ഇലകൾ കുമ്പിളുകൂട്ടിയതുപോലിരിക്കും. കൃഷ്ണൻ ചെറുതായിരിക്കുമ്പോൾ ഭക്ഷണം നൽകാൻ കുമ്പിളുകൂട്ടിയതാണത്രേ, അതുകൊണ്ട് കൃഷ്ണനാൽ എന്നു പേർ വന്നു .\nപേരാലും പേരാലിൽ നിന്നും താഴേക്കുള്ള വള്ളികളും.\nവലിയ ഒരു ആൽമരം\nപേരാൽ. Banyan tree ശാസ്ത്രീയ നാമം Ficus benghalensis കുടുംബം Moraceae.\n↑ Midya, S.; R. L. Brahmachary (1991) The Effect of Birds Upon Germination of Banyan (Ficus bengalensis) Seeds. Journal of Tropical Ecology. 7(4):537-538.\n↑ "ആർക്കൈവ് പകർപ്പ്". മൂലതാളിൽ നിന്നും 2012-10-24-ന് ആർക്കൈവ് ചെയ്തത്. ശേഖരിച്ചത് 2012-08-26.\n↑ Chisholm, Hugh, സംശോധാവ്. (1911). "Fig" . എൻസൈക്ലോപീഡിയ ബ്രിട്ടാനിക്ക (11th പതിപ്പ്.). കേംബ്രിഡ്ജ് സർവകലാശാല പ്രസ്സ്.\n↑ "ആർക്കൈവ് പകർപ്പ്". മൂലതാളിൽ നിന്നും 2011-01-16-ന് ആർക്കൈവ് ചെയ്തത്. ശേഖരിച്ചത് 2012-08-26.\n↑ "ആർക്കൈവ് പകർപ്പ്". മൂലതാളിൽ നിന്നും 2020-10-21-ന് ആർക്കൈവ് ചെയ്തത്. ശേഖരിച്ചത് 2016-05-20.\n↑ Simoons, F.J. (1998). Plants of Life, Plants of Death. University of Wisconsin Press. ISBN 9780299159047.\n↑ "National Tree". Govt. of India Official website.\nവിക്കിസ്പീഷിസിൽ Ficus benghalensis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.\nFicus benghalensis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.\nPlant Cultures: Banyan tree history and botany Archived 2008-08-27 at the Wayback Machine., plantcultures.org.uk\n"https://ml.wikipedia.org/w/index.php?title=പേരാൽ&oldid=3668987" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 17:47, 15 സെപ്റ്റംബർ 2021.


Three-way battle likely for BCCI secretary's post\nബി.സി.സി.ഐ സെക്രട്ടറി സ്ഥാനത്തേക്ക് ത്രികോണ മത്സരം\nWednesday 17th August 2011 11:45pm\nന്യൂദല്‍ഹി: ഇന്ത്യന് ക്രിക്കറ്റ് കണ്‍ട്രോള് ബോര്‍ഡിന്റെ അടുത്ത സെക്രട്ടറി സ്ഥാനത്തേക്ക് ത്രികോണ മത്സരത്തിന് കളമൊരുങ്ങുന്നു. ഒറീസയില് നിന്നുള്ള രജ്ജീബ് ബിസ്വാള്, ഹിമാചല് പ്രദേശില് നിന്നുള്ള അനുരാഗ് താക്കൂര്, ജാര്‍ക്കണ്ഠിന്റെ അമിതാഭ് ചൗധരി എന്നിവരാണ് രാജ്യത്തെ ഏറ്റവും സമ്പന്നമായ കായിക ഭരണകൂടത്തിന്റെ സെക്രട്ടറി സ്ഥാനത്തേക്ക് മത്സരിക്കാനൊരുങ്ങുന്നത്.\nനിലവിലെ സെക്രട്ടറി എന് ശ്രീനിവാസന് അടുത്ത മാസം ബി.സി.സി.ഐ യുടെ പ്രസിഡണ്ടായി ചുമതലയേല്‍ക്കുമ്പോള് ഉണ്ടാവുന്ന ഒഴിവിലേക്കാണ് മൂവരും മത്സരിക്കുന്നത്. പുതിയ സെക്രട്ടറിയായി ബിസ്വാള് തെരഞ്ഞെടുക്കപ്പെട്ടേക്കാമെന്നാണ് വിശ്വസീയനമായ കേന്ദ്രങ്ങളില് നിന്നുള്ള സൂചനകള്.\nകുറെക്കാലം ദേശീയ സെലക്ടറും ടീം മാനേജറുമായി പ്രവര്‍ത്തിച്ചത് ഒറീസ സ്വദേശിയെ തുണക്കുമെന്നാണ് വിലയിരുത്തുന്നത്. ഈ വര്‍ഷമാദ്യം ലോകകപ്പ് നേടിയ ടീമിന്റെയും മാനേജര് ബിസ്വാള് ആയിരുന്നു. എന്നാല് ബംഗാള്, ആസ്സാം, ത്രിപുര, ജാര്‍ഖണ്ഠ് എന്നീ കിഴക്കന് സംസ്ഥാനങ്ങള് ബിസ്വാളിന്റെ സ്ഥാനാര്‍ത്ഥിത്വത്തിന് എതിരാണ്.\nഈ നാല് സംസ്ഥാനങ്ങള് ചൗധരിയെയാണ് പിന്തുണക്കുന്നത്. അതേസമയം ഊര്‍ജ്ജസ്വലനായ ഭരണാധികാരിയായാണ് താരതമ്യേന ചെറുപ്പമായ അനുരാഗ് താക്കൂറിനെ പലരും കാണുന്നത്. ഹിമാചല് പ്രദേശ് ക്രിക്കറ്റ് അസോസിയേഷന് പ്രസിഡണ്ട് കൂടിയാണ് താക്കുര്. താക്കൂറിന്റെ ശ്രമഫലമായാണ് ധര്‍മ്മശാലയിലെ മനോഹരമായ ക്രിക്കറ്റ് സ്റ്റേഡിയം യാഥാര്‍ത്യമായത്.


rape | യുവതിയെ 10 വര്‍ഷത്തോളം രഹസ്യനിലവറയിലിട്ട് പീഡിപ്പിച്ചു, ലൈംഗിക പീഡനത്തിന് പുറമെ മര്‍ദ്ദനമുറകളും യുവതിയ്ക്ക് അനുഭവിക്കേണ്ടി വന്നു, കട്ടിലില് യുവതിയെ ചങ്ങലയിലായിരുന്നു ബന്ധിച്ചിരുന്നത്,താന് കുളിച്ചിട്ട് വര്‍ഷങ്ങളായെന്ന് യുവതി - Malayalivartha.com Widgets Magazine\n30 NOVEMBER 2017 10:34 AM IST\nഅദ്ധ്യക്ഷ സ്ഥാനം ഇന്ത്യക്ക്... ഭീകരതയ്ക്കെതിരെ തിരിച്ചടിക്കാൻ ഇന്ത്യ... ഐക്യരാഷ്‌ട്ര സഭയിൽ പറന്നിറങ്ങി ജയശങ്കർ.... നടുങ്ങി ആ രാജ്യങ്ങൾ!\nയാത്രക്കാരുമായി പറന്നു പൊങ്ങുകയായിരുന്ന ഹീലിയോസ് 522 എന്ന വിമാനo : രക്ഷിക്കണേ എന്ന അഭ്യർത്ഥന കേട്ട് പാഞ്ഞെത്തിയ യുദ്ധവിമാനത്തിലെ പൈലറ്റുമാർ കണ്ടത് ഞെട്ടിക്കുന്ന കാഴ്ച്ച : 121 യാത്രക്കാർ നിശ്ചലമായിരിക്കുന്നു : ഞൊടിയിടയിൽ വിമാനം തകർന്നു വീണു: പിന്നീട് നടത്തിയ അന്വേഷണത്തിൽ കണ്ടെത്തിയത് ഞെട്ടിക്കുന്ന രഹസ്യങ്ങൾ: നിഗൂഢതകൾ ഒളിപ്പിച്ച പ്രേത വിമാനത്തിൽ സംഭവിച്ചത്\nകണ്ണില്ലാത്ത ക്രൂരത.... നോക്കാന് ഏല്പ്പിച്ച സഹോദരിയുടെ മക്കളെ കൊലപ്പെടുത്തി മൃതദേഹവുമായി കാറില് ചുറ്റിക്കറങ്ങിയ യുവതി അറസ്റ്റില്\nയുവതിയെ 10 വര്‍ഷത്തോളം ലൈംഗിക അടിമയാക്കിയ 52 കാരന് അറസ്റ്റില്. ഇറ്റാലിയന് സ്വദേശി അലോഷ്യോ റൊസാരിയോയാണ് പിടിയിലായത്. യുവതിയെ ഇയാള് രഹസ്യ നിലവറയില് അടച്ച് ലൈംഗികമായി പീഡിപ്പിച്ച് വരികയായിരുന്നു.\nഇപ്പോള് 29 വയസ്സുള്ള യുവതി ഇയാളുടെ തടവില്2കുട്ടികള്‍ക്ക് ജന്‍മം നല്‍കുകയും ചെയ്തു. അലോഷ്യോ ഇതാദ്യമായല്ല ബലാത്സംഗ കേസില് അകപ്പെടുന്നത്. മറ്റൊരു സ്ത്രീയെ തട്ടിക്കൊണ്ടുപോയി ക്രൂരമായി പീഡിപ്പിച്ച കേസില് 1995 ല് ഇയാള് പിടിക്കപ്പെട്ടിരുന്നു.\nഅന്ന് അഞ്ച് വര്‍ഷം തടവ് ശിക്ഷയ്ക്ക് വിധിക്കപ്പെട്ടു. എന്നാല് നല്ല നടപ്പിനെ തുടര്‍ന്ന് 99 ല് ജയില് മോചിതനായി. പിന്നീട് ഇയാളുടെ ഭാര്യ കിടപ്പിലായതിനാല് സഹായത്തിനായി 19 വയസ്സുള്ള റൊമാനിയന് പെണ്‍കുട്ടിയെ ജോലിക്കെടുത്തു. പക്ഷേ ഇയാളുടെ ഭാര്യ വൈകാതെ മരണപ്പെട്ടു. ഇതോടെ ഇയാള് 19 കാരിയെ ലൈംഗിക അടിമയാക്കുകയായിരുന്നു. വീടിന്റെ അടിയില് രഹസ്യ നിലവറയുണ്ടാക്കി പെണ്‍കുട്ടിയെ തടവിലാക്കി.\nഈ രഹസ്യമുറിയില് നിന്ന് പൊലീസാണ് യുവതിയെ രക്ഷപ്പെടുത്തിയത്. 10 വര്‍ഷക്കാലം ക്രൂര പീഡനങ്ങളാണ് പെണ്‍കുട്ടിക്ക് നേരിടേണ്ടി വന്നത്. ലൈംഗിക പീഡനത്തിന് പുറമെ മര്‍ദ്ദനമുറകളും അലോഷ്യോയില് നിന്ന് അനുഭവിക്കേണ്ടി വന്നു.\nഎലികളും പ്രാണികളും വിഹരിക്കുന്ന മുറിയിലാണ് പെണ്‍കുട്ടിക്ക് കഴിയേണ്ടി വന്നത്. ഇക്കാലയളവില് യുവതി രണ്ട് കുട്ടികള്‍ക്ക് ജന്‍മം നല്‍കി.ഈ കുട്ടികളുടെ കണ്‍മുന്നിലിട്ടായിരുന്നു അലോഷ്യോയുടെ പീഡനമത്രയും. കാര്‍ഡ്‌ബോര്‍ഡ് പെട്ടികളാല് തയ്യാറാക്കിയതായിരുന്നു കിടക്ക. കസേരയില് ബക്കറ്റ് ഘടിപ്പിച്ചതായിരുന്നു കക്കൂസ്.\nകട്ടിലില് യുവതിയെ ചങ്ങലയിലായിരുന്നു ബന്ധിച്ചിരുന്നത്. രക്ഷപ്പെടുത്തുമ്പോള് യുവതിയുടെ മാറിടെ മുറിച്ച നിലയിലായിരുന്നു.ഇക്കാലയളവില് പുറം ലോകവുമായി യാതൊരു ബന്ധവുമില്ലായിരുന്നുവെന്ന് യുവതി പൊലീസിനോട് പറഞ്ഞു. ഒരു വര്‍ഷമായി താന് കുളിച്ചിട്ടെന്നും 29 കാരി പറഞ്ഞു.\nകുട്ടികള് പോഷകാഹാരക്കുറവുമുലം അനാരോഗ്യത്തിന്റെ പിടിയിലാണ്.യുവതിയെയും കുട്ടികളെയും പൊലീസ് സംരക്ഷണ കേന്ദ്രത്തിലേക്ക് മാറ്റി.\nആര്.ടി.പി.സി.ആര് നിര്‍ബന്ധമാക്കി കര്‍ണാടക സർക്കാർ; കേരളമടക്കമുള്ള സംസ്ഥാനങ്ങളില് നിന്ന് സംസ്ഥാനത്ത് പ്രവേശിക്കണമെങ്കില് രണ്ട് ഡോസ് വാക്സിന് എടുത്തവരും ആര്.ടി.പി.സി ആര് സര്‍ട്ടിഫിക്കറ്റ് ഹാ (18 minutes ago)\nതലയ്ക്ക് തല, കണ്ണിന് കണ്ണ്! പുല്‍വാമ ഭീകരാക്രമണത്തിന്റെ മുഖ്യസൂത്രധാരന്റെ തലയറുത്ത് സൈന്യം... സംഭവങ്ങളിങ്ങനെ.... (43 minutes ago)\nഅതീവ ജാഗ്രതയില്ലെങ്കില് അപകടം: മറക്കല്ലേ മാസ്‌ക്, സാനിറ്റൈസര്, സാമൂഹിക അകലം, അടിയന്തര ഇടപെടലുമായി ആരോഗ്യ വകുപ്പ്, മന്ത്രി വീണാ ജോര്‍ജ് (53 minutes ago)\n'എനിക്ക് ജനനവും മരണവും പ്രണയവും ഒന്നേയുള്ളൂ നഷ്ടപ്പെട്ടാല് മറ്റൊന്ന് ഞാന് ആ ഗ്രഹിക്കുന്നില്ല. മരണം അന്തസ്സുള്ളതും പ്രണയം സത്യം ഉള്ളതും ആയിരിക്കണം...' ഫേസ്‌ബുക്കില് പോസ്റ്റിട്ടതിന് പിന്നാലെ യുവാവ് ത (1 hour ago)\nഅലൻസിയർ ലെ ലോപ്പസിന്റെ യഥാർത്ഥ പേര് മറ്റൊന്ന് ;ആദ്യമായി നേരിൽ കണ്ട സിനിമാ നടനാണ് ഭരത് ഗോപി ; അന്നദ്ദേഹം എല്ലാം ചോദിച്ചറിഞ്ഞു; ഭരത് ഗോപിയിൽ നിന്നും താനും ഒരു പാഠം പഠിച്ചതായി അലൻസിയർ ലെ ലോപ്പസ് ! (1 hour ago)\nഒളിംപിക്സ് ഷൂട്ടിംഗിൽ സ്വർണം നേടിയത് ഇറാനിയന് ഭീകരവാദി! സ്തംഭിച്ച് ഒളിംപിക്സ് വേദി... ഉന്നം വച്ചത് അമേരിക്ക തന്നെ... (1 hour ago)\nഒളിംപിക്സില് നോകൗട് പ്രതീക്ഷകള് നിലനിര്‍ത്തി ഇന്ത്യ; വനിതാ ഹോകിയില് ദക്ഷിണാഫ്രികയെ 4-3 ന് തോല്‍പിച്ചതോടെ ഇന്ത്യക്ക് അഞ്ച് മത്സരങ്ങളിലുമായി ആറ് പോയിന്റ് (2 hours ago)\nശ്വാസതടസ്സത്തെ തുടർന്ന് 18 വർഷമായി ആസ്മയ്ക്ക് മരുന്നു കഴിക്കുന്നു: ഒടുവിൽ തൊണ്ടയിൽ കണ്ടെത്തിയത് പേനയുടെ അദ്ദേഹത്തിന്റെ ഭാഗം : യുവാവിന് സംഭവിച്ചത് (2 hours ago)\nനടന്നത് ഉഭയ സമ്മതപ്രകാരമുള്ള ലൈംഗിക ബന്ധം: വൈദികനെ വിവാഹം കഴിക്കണമെന്ന ആവശ്യവുമായി പെൺകുട്ടി സുപ്രീം കോടതിയിലേക്ക് (2 hours ago)\nഅത്‌ലാന്റിക്കില് അന്ത്യ വിശ്രമം കൊള്ളുന്ന ടൈറ്റാനിക്കിനെ കാണാന് ആഴങ്ങളിലേയ്ക്ക്, ഈ കടമ്പകള് കടന്ന് 10 ദിവസത്തെ യാത്ര, ചെലവ് 91,82,437.50 ഇന്ത്യന് രൂപ!; മുങ്ങിത്താഴ്ന്നിട്ട് 109 വര്‍ഷങ്ങള് ആയെങ്ക (2 hours ago)\n'മരുന്നില്ലാത്ത ഒരു പകര്‍ച്ചവ്യാധിയെ പ്രതിരോധിക്കുന്നതിന്റെ വിജയസൂചകമായി മരണനിരക്കിനെ പരിഗണിക്കുന്നത് ശരിയല്ല. അങ്ങനെയെങ്കില് നിപ്പാ പ്രതിരോധത്തില് കേരളം പരാജയപ്പെട്ടു എന്ന് പറയേണ്ടിവരും...' ആരോഗ്യമ (2 hours ago)


India and China agrees for disengagement from both sides | 11 മണിക്കൂറോളം നീണ്ട സൈനിക തല ചർച്ച, അതിർത്തിയിൽ സേനാ പിന്മാറ്റത്തിന് ഇന്ത്യ-ചൈന ധാരണ - Malayalam Oneindia\n12 min ago കോണ്‍ഗ്രസ് സീറ്റുകളില് കണ്ണുവച്ച് മുസ്ലീം ലീഗ്; തള്ളാനും കൊള്ളാനുമാകാതെ കോണ്‍ഗ്രസ്, പ്രതീക്ഷ ജോസഫിൽ\n41 min ago നടന് പൃഥ്വിരാജിന് കൊവിഡ് സ്ഥിരീകരിച്ചു, കൊച്ചിയിലെ 'ജനഗണമന' ഷൂട്ടിംഗിനിടെ\n46 min ago 800 വിവാദം: വിജയ് സേതുപതിയുടെ മകള്‍ക്കെതിരെ ബലാത്സംഗ ഭീഷണി, പൊലീസില് പരാതി നല്‍കി താരം\n11 മണിക്കൂറോളം നീണ്ട സൈനിക തല ചർച്ച, അതിർത്തിയിൽ സേനാ പിന്മാറ്റത്തിന് ഇന്ത്യ-ചൈന ധാരണ\nUpdated: Tue, Jun 23, 2020, 23:04 [IST]\nദില്ലി: അതിര്‍ത്തിയില് ഇന്ത്യ-ചൈന സൈനിക പിന്മാറ്റത്തിന് ധാരണയെന്ന് റിപ്പോര്‍ട്ട്. ഇരുരാജ്യങ്ങളിലേയും സൈനിക കമാന്‍ഡര്‍മാര് തമ്മില് നടത്തിയ ചര്‍ച്ചയിലാണ് പിന്മാറ്റത്തിന് തീരുമാനിച്ചത് എന്ന് ദേശീയ മാധ്യമങ്ങള് റിപ്പോര്‍ട്ട് ചെയ്യുന്നു. കിഴക്കന് ലഡാക്കിലെ സംഘര്‍ഷ മേഖലകളില് നിന്ന് ഇരുകൂട്ടരും സ്വന്തം സൈന്യങ്ങളെ പിന്‍വലിക്കും.\nഗല്‍വാനില് നടന്ന ഏറ്റുമുട്ടലില് 20 ഇന്ത്യന് സൈനികര് അടക്കം കൊല്ലപ്പെട്ട സാഹചര്യത്തിലാണ് പ്രശ്‌നപരിഹാരത്തിനുളള ചര്‍ച്ച നടന്നത്. സൗഹാര്‍ദ്ദപരവും ക്രിയാത്മകവുമായ ചര്‍ച്ചയാണ് നടന്നത് എന്ന് ആര്‍മി വൃത്തങ്ങള് സ്ഥിരീകരിച്ചു. സൈനിക പിന്‍മാറ്റത്തിന്റെ നടപടി ക്രമങ്ങള് ചര്‍ച്ചയില് തീരുമാനിച്ചിട്ടുണ്ട്. ചൈനീസ് പ്രദേശത്ത് വെച്ചാണ് കമാന്‍ഡര്‍തല ചര്‍ച്ച നടന്നത്. പതിനൊന്ന് മണിക്കൂറോളമാണ് ചര്‍ച്ച നീണ്ടത്.\nഇന്നലെ രാവിലെ 11.30തോട് കൂടി തുടങ്ങിയ ചര്‍ച്ച അവസാനിച്ചത് രാത്രി 10 മണിക്ക് ശേഷമാണ്. സമാധാന ചര്‍ച്ചകള്‍ക്ക് മുന്‍പ് തന്നെ പ്രശ്‌ന മേഖലയായ ഗല്‍വാനിലെ ഒരു പ്രധാന പോസ്റ്റില് നിന്ന് ചൈന പിന്മാറ്റം തുടങ്ങിയിരുന്നു. അതിന് ശേഷം മാത്രമാണ് ഇന്ത്യ ചര്‍ച്ചയില് പങ്കെടുത്തത്. സേനാപിന്മാറ്റത്തിന് എന്ത് സമവായത്തിലാണ് ഇരുരാജ്യങ്ങളും തമ്മിലെത്തിയിരിക്കുന്നത് എന്നത് വ്യക്തമല്ല.\nചൈനീസ് വിദേശകാര്യ മന്ത്രാലയം ഈ ചര്‍ച്ച സംബന്ധിച്ച് സ്ഥിരീകരണം നടത്തിയിട്ടുണ്ട്. അതിര്‍ത്തിയില് സ്ഥിതി ശാന്തമാക്കാനുളള തീരുമാനം ഇരുരാജ്യങ്ങളും എടുത്തിരിക്കുന്നതായി ചൈനീസ് വിദേശകാര്യ മന്ത്രാലയം വ്യക്തമാക്കി. ഈ മാസം 6ാം തിയ്യതി അതിര്‍ത്തിയിലെ സൈനിക പിന്മാറ്റത്തിന് ഇന്ത്യയും ചൈനയും ധാരണയില് എത്തിയിരുന്നു. എന്നാലിത് ചൈന ലംഘിക്കുകയായിരുന്നു. ജൂൺ 15ന് ഗൽവാനിൽ വെച്ചുണ്ടായ സംഘർഷത്തിൽ 20 ഇന്ത്യൻ സൈനികർ വീരമൃത്യു വരിച്ചു. ചൈനയുടെ ഭാഗത്ത് 40തോളം സൈനികർ കൊല്ലപ്പെട്ടതായാണ് റിപ്പോർട്ടുകൾ വന്നത്. അതേസമയം 40 ചൈനീസ് സൈനികര് ഇന്ത്യയുമായുളള സംഘര്‍ഷത്തില് കൊല്ലപ്പെട്ടു എന്ന വാര്‍ത്ത ചൈന തളളിക്കളഞ്ഞിട്ടുണ്ട്.\nമോനെ പൃഥ്വീ, ആസിഖേ ആ പൂതി എട്ടാക്കി മടക്കി കീശേലിട്ടേയ്ക്ക്! ഭീഷണിയുമായി കെപി ശശികല!\nIndia and China agrees for disengagement from both sides


ജോസ് കെ മാണിയുടെ തോൽവിയിലെ അന്വേഷണ റിപ്പോർട്ട് തട്ടിക്കൂട്ടിയത്; സിപിഎം ജില്ലാ സമ്മേളനത്തിൽ വിമർശനം – News18 Malayalam\nജോസ് കെ മാണിയുടെ തോൽവിയിലെ അന്വേഷണ റിപ്പോർട്ട് തട്ടിക്കൂട്ടിയത്; സിപിഎം ജില്ലാ സമ്മേളനത്തിൽ വിമർശനം\nപാലായിലും കടുത്തുരുത്തിയിലും ജാഗ്രതക്കുറവുണ്ടായി എന്ന് സിപിഎം അന്വേഷണ കമ്മീഷൻ റിപ്പോർട്ട് നൽകിയിരുന്നു.\nസിപിഎം കോട്ടയം ജില്ലാ സമ്മേളന വേദിയിൽ ആണ് ജോസ് കെ മാണിയുടെ തോൽവി പ്രധാന ചർച്ചയായത്. ജോസ് കെ മാണിയുടെ തോൽവിയിൽ സിപിഎം നിയോഗിച്ച അന്വേഷണ കമ്മീഷണൻ റിപ്പോർട്ടിനെതിരെ യോഗത്തിൽ ശക്തമായ വിമർശനമാണ് ഉണ്ടായത്. തട്ടിക്കൂട്ടി ഉണ്ടാക്കിയ റിപ്പോർട്ട് ആണ് പാലായിലെയും കടുത്തുരുത്തിയിലെയും തെരഞ്ഞെടുപ്പ് അന്വേഷണ കമ്മീഷൻ റിപ്പോർട്ട് എന്ന് പ്രതിനിധികൾ വിമർശിച്ചു. പാലായിലും കടുത്തുരുത്തിയിലും ജാഗ്രതക്കുറവുണ്ടായി എന്ന് സിപിഎം അന്വേഷണ കമ്മീഷൻ റിപ്പോർട്ട് നൽകിയിരുന്നു. ജാഗ്രതക്കുറവുണ്ടായി എന്നു പറയുമ്പോൾ അത് ആർക്കാണ് ഉണ്ടായത് എന്ന് കൃത്യമായി വിശദീകരിക്കുന്നില്ല എന്നാണ് പ്രതിനിധികൾ ചൂണ്ടിക്കാട്ടുന്നത്. സാധാരണ ഗതിയിൽ ഇത്തരം വീഴ്ചകൾ ഉണ്ടായാൽ അതിനെതിരെ നടപടി എടുക്കുകയാണ് പാർട്ടി രീതി. പക്ഷേ ജാഗ്രതക്കുറവുണ്ടായി എന്നത് പറയുമ്പോഴും ആർക്കാണ് ഉണ്ടായത് എന്ന് വിശദീകരിക്കാത്തതുകൊണ്ട് നടപടിയെടുക്കാൻ ആകുന്നില്ല എന്നും അംഗങ്ങൾ ചൂണ്ടിക്കാട്ടി. ഫലത്തിൽ ഇതൊരു തട്ടിക്കൂട്ട് റിപ്പോർട്ട് ആണ് എന്നും നേതാക്കൾ യോഗത്തിൽ വിമർശിച്ചു.\nജോസ് കെ മാണിയുടെ ഞെട്ടിക്കുന്ന തോൽവിയെ തുടർന്ന് സിപിഎം സംസ്ഥാന സെക്രട്ടറിയേറ്റ് ആണ് അന്വേഷണം പ്രഖ്യാപിച്ചത്. ജോസ് കെ മാണിയുടെ പരാതി പരിഗണിച്ചുകൊണ്ടാണ് സംസ്ഥാന നേതൃത്വം അന്വേഷണത്തിന് നിർദ്ദേശം നൽകിയത്. തുടർന്ന് ജില്ലാ നേതൃത്വം ആണ് സെക്രട്ടറിയേറ്റ് യോഗം ചേർന്ന് രണ്ടംഗ കമ്മീഷനെ നിയോഗിച്ചത്. ജില്ലാ സെക്രട്ടറിയറ്റ് അംഗങ്ങളായ എം ടി ജോസഫ്, ടി ആർ രഘുനാഥ് എന്നിവർ അംഗങ്ങളായി രണ്ടംഗ കമ്മീഷനെ സിപിഐഎം ജില്ലാ സെക്രട്ടറിയേറ്റ് നിയോഗിക്കുകയായിരുന്നു. കഴിഞ്ഞമാസമാണ് ഇവർ റിപ്പോർട്ട് ജില്ലാ നേതൃത്വത്തിന് കൈമാറിയത്. ഇതിൽ നടപടികക്ക് നിർദ്ദേശവും ഉണ്ടായിരുന്നില്ല. തുടർന്ന് ചേർന്ന ജില്ലാ സെക്രട്ടറിയേറ്റ് പാലായിലെയും കടുത്തുരുത്തിയിലെയും തോൽവിയിൽ നടപടി വേണ്ട എന്ന തീരുമാനത്തിൽ എത്തുകയായിരുന്നു.\nAlso read - ഇടതുപക്ഷത്തിൻ്റെ നേതൃത്വത്തിൽ പ്രാദേശിക പാർട്ടികൾ ഇന്ത്യ ഭരിക്കും; ജോസ് കെ മാണി\nകേരള കോൺഗ്രസ് എൽഡിഎഫിൽ എത്തിയത് വലിയ നേട്ടമായി എന്നും ജില്ലാ സമ്മേളന പ്രതിനിധികൾ വിലയിരുത്തി. കോട്ടയം ജില്ല യുഡിഎഫിന് വലിയ ആധിപത്യമുണ്ടായിരുന്ന ജില്ല ആയിരുന്നു. അവിടെയാണ് യുഡിഎഫിനെ അട്ടിമറിച്ച് വിജയം നേടാൻ ഇടതുമുന്നണിക്ക് കഴിഞ്ഞത്. ജോസ് കെ മാണിയെ മുന്നണിയിൽ എത്തിച്ച ജില്ലാ നേതൃത്വത്തിന് പ്രതിനിധികൾ അഭിനന്ദനം അർപ്പിച്ചു. ഇക്കാര്യങ്ങളെല്ലാം ചൂണ്ടിക്കാട്ടിക്കൊണ്ടായിരുന്നു ജോസ് കെ മാണിയുടെ തോൽവിയിൽ പാർട്ടി എടുത്ത തുടർനടപടികളെ അംഗങ്ങൾ വിമർശിച്ചത്. വലിയ നേട്ടം കൊണ്ടുവന്നശേഷം ജോസ് കെ മാണി മാത്രം തോറ്റത് ദൗർഭാഗ്യകരമായി എന്നാണ് നേതാക്കളുടെ വിമർശനം. അതുകൊണ്ടുതന്നെ അച്ചടക്ക നടപടി അനിവാര്യമാണ് എന്ന് ജില്ലാ സമ്മേളന പ്രതിനിധികൾ ആവശ്യപ്പെട്ടു.\nരാജ്യസഭയിൽ നിന്ന് രാജി വെച്ച ശേഷമാണ് ജോസ് കെ മാണി പാലായിൽ മത്സരിച്ചത്. എന്നാൽ സംസ്ഥാനത്തൊട്ടാകെ ഇടതു തരംഗം ആഞ്ഞടിച്ചപ്പോഴും പതിനയ്യായിരത്തിലധികം വോട്ടുകൾക്ക് ജോസ് കെ മാണിയെ മാണി സി കാപ്പൻ തറപറ്റിച്ചു. ഇടതുമുന്നണിയുടെ സംസ്ഥാന നേതൃത്വത്തിന് ഇത് വലിയ ഞെട്ടൽ ഉണ്ടാക്കിയിരുന്നു. തോൽവിക്ക് പിന്നാലെ വീണ്ടും നടന്ന തെരഞ്ഞെടുപ്പിൽ രാജ്യസഭയിലേക്ക് പോകാനും ജോസ് കെ മാണി തയ്യാറായി. സമ്മേളനത്തിന്റെ മറുപടിയിൽ പാലായിലെ തോൽവിയിൽ പാർട്ടി ഔദ്യോഗിക വിശദീകരണം നൽകും എന്നാണ് പ്രതീക്ഷിക്കപ്പെടുന്നത്.\nFirst published: January 14, 2022, 06:23 IST\nAssembly Election 2021cpmJose K Manikerala congress mജോസ് കെ മാണി


മെല്‍ബണ് — Malayalam Newspaper from Australia\nതാറാവ് വേട്ടയ്ക്കു പച്ചക്കൊടി: പരിസ്ഥിതിപ്രേമികള്‍ക്കു പ്രതിഷേധം\nJanuary 25, 2016 at 10:52 am\tComments are Disabled\nമെല്‍ബണ്: താറാവുവേട്ടയ്ക്ക് ഈ സീസണില് പച്ചക്കൊടി കാണിച്ച വിക്ടോറിയന് സര്‍ക്കാരിന്റെ തീരുമാനത്തില് പരിസ്ഥിതി പ്രേമികള്‍ക്ക് നിരാശ. താറാവുകളുടെ എണ്ണം വലിയ തോതില് കുറയുന്നതിനാല് തീരുമാനം കടുത്ത പ്രത്യാഘാതങ്ങള് സൃഷ്ടിക്കുമെന്നാണ് അവരുടെ വാദം. 2014 നുശേഷം താറാവുകളുടെ എണ്ണത്തില് 30 ശതമാനത്തിന്റെ കുറവാണ് രേഖപ്പെടുത്തിയത്. മാര്‍ച്ച് 19 നാണ് സീസണ് ആരംഭിക്കുന്നത്. നേരത്തെ ഉദ്ഘാടനദിനത്തില് പത്ത് താറാവുകളെ വേട്ടെയാടാമെന്നത് എട്ട് ആയി താഴ്ത്തിയിരുന്നു. തുടര്‍ന്നുള്ള 12 ആഴ്ചകളില് പ്രതിദിനം നാല് താറാവുകള് എന്നതുമാണ് [...]\nവിക്ടോറിയയിലെ 20 ആശുപത്രികളില് പുതിയ ജീവന് രക്ഷാ ഉപകരണങ്ങള്.\nJanuary 22, 2016 at 10:45 am\tComments are Disabled\nമെല്‍ബണ്: വിക്ടോറിയയിലെ 20 ആശുപത്രികളിലേക്ക് പുതിയ ജീവന് രക്ഷാ ഉപകരണങ്ങള് വരുന്നു. 35 മില്യന് ഡോളര് ചെലവഴിച്ച് സിടി സ്‌കാനര്, ഡിഫിബ്രിലേറ്റേഴ്‌സ് ആന്‍ഡ് ത്രിഡി ഇമേജിംഗ് ടെക്‌നോളജി എന്നിവയാണ് സജ്ജമാകുന്നത്. ഇതോടെ വിക്ടോറിയയിലെ കൂടുതല് പേര്‍ക്ക് എളുപ്പത്തില് മെച്ചപ്പെട്ട ചികിത്സ ഉറപ്പാക്കാനാകുമെന്ന് ആരോഗ്യമന്ത്രി ജില് ഹെന്നസി പറഞ്ഞു. ആശുപത്രി ഉപകരണങ്ങള് മാറ്റിസ്ഥാപിക്കുന്നതിനുള്ള സര്‍ക്കാര് ഫണ്ട് ഉപയോഗിച്ചാണ് ഉപകരണങ്ങള് വാങ്ങുന്നത്. ഇവ ആവശ്യമുള്ള ആശുപത്രികളെക്കുറിച്ച് പഠിച്ചശേഷമാണ് മാറ്റി സ്ഥാപിക്കാന് തീരുമാനിച്ചത്. ആശുപത്രിയിലെ [...]\nനിയമം ലംഘിച്ചുവെന്ന് ആരോപണം: ഓസ്‌ട്രേലിയയില് വലിയവീടുകള് സ്വന്തമാക്കിയ വിദേശികള് ആശങ്കയില്!\nJanuary 20, 2016 at 6:23 pm\tComments are Disabled\nമെല്‍ബണ്: ഓസ്‌ട്രേലിയയിലെ കൊട്ടാരസദൃശ്യമായ കെട്ടിടങ്ങള് വന്‍തുകയ്ക്ക് വാങ്ങിയ നിരവധി വിദേശികള് ആശങ്കയില്. നിയമം ലംഘിച്ച് ഓസ്‌ട്രേലിയയില് വസ്തുവകകള് വാങ്ങുന്നതിനെതിരേ ഫെഡറല് സര്‍ക്കാര് നടപടികളാരംഭിച്ചു. വന്‍കിട നിക്ഷേപകരെയാണ് സര്‍ക്കാര് ലക്ഷ്യമിടുന്നത്. ആദ്യപടിയായി എട്ട് വിദേശ നിക്ഷേപകര്‍ക്ക് വസ്തു വിറ്റഴിക്കണമെന്ന് കാണിച്ച് നോട്ടീസ് നല്‍കുകയും ചെയ്തു. ഇതിന്റെ ഭാഗമായി മലേഷ്യന് പൗരനായ ഒരാള്‍വാങ്ങിയ മൌണ്ട് വെവർലി മാന്‍ഷന് ആറ് ബില്യന് ഡോളറിന് നിര്‍ബന്ധിച്ച് വില്‍പ്പന നടത്തി. വിദേശികള്‍ക്ക് വസ്തുകൈവശം വയ്ക്കാവുന്ന നിയമങ്ങള്‍ക്ക് വിരുദ്ധമായാണു [...]\nവി-ലൈന് റദ്ദാക്കി: ജോലിക്കു പോകാന് കഴിയാത്തവര്‍ക്കു നഷ്ടപരിഹാരം.\nJanuary 20, 2016 at 5:57 pm\tComments are Disabled\nമെല്‍ബണ്: അപ്രതീക്ഷിതമായി ട്രെയിന് റദ്ദാക്കിയതിനെത്തുടര്‍ന്ന് മെല്‍ബണിലെത്താന് സാധിക്കാത്തതിനെത്തുടര്‍ന്ന് വിക്ടോറിയയിലെ നിരവധി പേര്‍ക്ക് ഒരു ദിവസം ജോലി ചെയ്യാന് കഴിഞ്ഞില്ല. വാര്‍ഷിക ലീവ് എടുക്കാനും ഈ ജീവനക്കാരില് പലര്‍ക്കും കഴിഞ്ഞില്ല. ഇതേത്തുടര്‍ന്ന് യാത്രക്കാര്‍ക്ക് നഷ്ടപരിഹാരം നല്‍കാമെന്ന് സമ്മതിച്ചിരിക്കുകയാണ് വി ലൈന് കമ്പനി. ജീലോംഗ്, ബെല്ലാറത്, ബെന്‍ഡിഗോ, ട്രാലാഗോള് ലൈനില് ചൊവ്വാഴ്ച 67 ട്രെയിനുകളാണ് റദ്ദാക്കിയത്. ഇതേത്തുടര്‍ന്ന് യാത്രക്കാര് വലിയ തോതില് പ്രതിഷേധിച്ചിരുന്നു. വി ലൈന് ട്രെയിനിന്റെ സോഷ്യല്‍മീഡിയ അക്കൗണ്ടിലും പരാതികള് നിറഞ്ഞു. [...]\nമെല്‍ബണിലെ പൊതുയാത്രാസംവിധാനത്തെ പഴിച്ച് ഭരണകക്ഷി എംപി.\nJanuary 18, 2016 at 8:13 pm\tComments are Disabled\nമെല്‍ബണ്: മെല്‍ബണിലെ പബ്ലിക് ട്രാന്‍സ്‌പോര്‍ട്ട് സംവിധാനത്തെക്കുറിച്ച് വിക്ടോറിയയിലെ ഭരണകക്ഷി എംപിക്കു പോലും മതിപ്പില്ല. കഴിഞ്ഞദിവസം എംസിജിയില് നടന്ന ഇന്ത്യാ-ഓസ്‌ട്രേലിയ ഏകദിന ക്രിക്കറ്റ് മത്സരത്തിനായി ആളുകള് കൂട്ടത്തോടെ എത്തിയത് യാത്രസംവിധാനത്തെ മൊത്തത്തില് തകിടംമറിച്ചുവെന്നാണ് എംപി ആന്റണി കാര്‍ബിന്‍സ് പറയുന്നത്. ക്രിക്കറ്റ് മത്സരം കാണുന്നതിനായി എംപി രാത്രി പത്തരയോടെയാണ് ജോളിമോണ്ട് സ്‌റ്റേഷനിലെത്തിയത്. ഹര്‍സ്റ്റ്ബ്രിഡ്ജിലേക്കുള്ള ട്രെയിന് കാത്ത് ഏറെ നേരം അദ്ദേഹത്തിന് കാത്തിരിക്കേണ്ടിവന്നു. ഇതോടെ രോഷാകുലനായ എംപി സോഷ്യല്‍മീഡിയയിലൂടെ യാത്രാക്ലേശത്തെക്കുറിച്ച് അഭിപ്രായപ്രകടനം നടത്തുകയായിരുന്നു. പരിസ്ഥിതികാര്യത്തിന്റെ പാര്‍ലമെന്ററി കാര്യ [...]\nവിക്ടോറിയയില് കുട്ടികളുടെ എണ്ണം വര്‍ധിക്കുന്നു: സ്‌കൂളുകളുടെ എണ്ണത്തില് ആശങ്ക!\nJanuary 18, 2016 at 8:02 pm\tComments are Disabled\nമെല്‍ബണ്: വിക്ടോറിയയില് കൊച്ചുകുട്ടികളുടെ എണ്ണത്തില് ഓരോമാസവും അഭൂതപൂര്‍വമായ വര്‍ധനയാണ്. ഈ സാഹചര്യത്തില് അടുത്ത ദശകത്തില് പുതുതായി നൂറുകണക്കിന് സ്‌കൂളുകള് കൂടി വിക്ടോറിയയില് ആവശ്യമായി വരുമെന്നാണ് വിദഗ്ധരുടെ നിഗമനം. 2016 ആകുമ്പോഴേക്കും ഇപ്പോഴുള്ള വിദ്യാര്‍ഥികളുടെ എണ്ണത്തില് 190,000 പേരുടെ വര്‍ധന ഉണ്ടാകും. 2016 നും6നും ഇടയിലുള്ള പത്തുവര്‍ഷത്തിനിടെ വിദ്യാര്‍ഥികളുടെ എണ്ണം വലിയ തോതില് വര്‍ധിക്കുമെന്നും ഇവര്‍ക്ക് ആവശ്യമായ പഠനസൗകര്യം ഏര്‍പ്പെടുത്തുകയെന്നതു വലിയ വെല്ലുവിളിയാണെന്നും വിദ്യാഭ്യാസവകുപ്പ് സമ്മതിക്കുന്നു. ഓരോ മാസവും [...]\nഅപ്പാര്‍ട്ട്‌മെന്റ് നിര്‍മാണം സര്‍വകാല റെക്കാര്‍ഡിലേക്ക്!\nJanuary 15, 2016 at 8:15 pm\tComments are Disabled\nമെല്‍ബണ്: മെല്‍ബണില് അപ്പാര്‍ട്ട്‌മെന്റ് നിര്‍മാണം സര്‍വകാല റെക്കാര്‍ഡിലേക്ക്. ഈവര്‍ഷം പുതുതായി 80,000 അപ്പാര്‍ട്ട്‌മെന്റുകളാണ് ഓസ്‌ട്രേലിയയില് ഉയരുക. നിര്‍മാണാനുമതിക്കായി കാത്തിരിക്കുന്ന പദ്ധതികളുടെ എണ്ണം അതിലേറെയാണ്. മെല്‍ബണിലാണ് ഏറ്റവും കൂടുതല് കെട്ടിടങ്ങള്. 1846 കെട്ടിടങ്ങള്. ഈവര്‍ഷത്തെ മൊത്തം കണക്കാണിത്. 2017 ഓടെ സംസ്ഥാനത്ത് മൊത്തം 4432 അപ്പാര്‍ട്ട്‌മെന്റുകള് നിര്‍മിച്ചേക്കും. എന്തായാലും 734 പദ്ധതികളിലായി 123,622 അപ്പാര്‍ട്ട്‌മെന്റുകളാണ് ഈവര്‍ഷം മെല്‍ബണില് ഉയരും. സിഡ്‌നിയില് പുതുതായി 88,013ഉം ബ്രിസ്‌ബെയ്‌നില് 34,353 അപ്പാര്‍ട്ട്‌മെന്റുകളും ഈവര്‍ഷം ഉപഭോക്താക്കൾക്കായി തയാറാക്കും. പെര്‍ത്തില് [...]\nJanuary 15, 2016 at 7:54 pm\tComments are Disabled\nമെല്‍ബണ്: എമിഗ്രേഷന് മന്ത്രി പീറ്റര് ഡൗട്ടണ് നന്ദി. പിതാവിന്റെ മൃതദേഹവുമായി നാട്ടിലേക്ക് പോയശേഷം തിരിച്ചെത്താന് ബ്രിഡ്ജിംഗ് വിസ ഉടമയായ ജസ്പാല് സിംഗിന് മന്ത്രി പ്രത്യേക താത്പര്യപ്രകാരം അനുമതി നല്‍കി. കുടുംബാംഗങ്ങളുടെ അപേക്ഷയെത്തുടര്‍ന്ന് വെള്ളിയാഴ്ച ഉച്ചയോടെയാണ് ജസ്പാല് സിംഗിന് പുതിയ വിസ അനുവദിച്ചതെന്ന് സിംഗിന്റെ അഭിഭാഷകന് അറിയിച്ചു. പിതാവിന്റെ മൃതദേഹം നാട്ടിലെത്തിച്ചശേഷം തിരിച്ച് ഓസ്‌ട്രേലിയയില് എത്താനുള്ള അനുമതിയാണ് ജസ്പാല് സിംഗിന് ലഭിച്ചിരിക്കുന്നത്. മകനെ സന്ദര്‍ശിക്കാനെത്തിയ ജസ്പാലിന്റെ പിതാവ് ഗുര്‍ദയാല് സിംഗ് തിങ്കളാഴ്ച [...]\nഇനി നിസാരചെലവില് സിഡ്‌നി-മെല്‍ബണ് വിമാനയാത്ര! (സ്ഥിരയാത്രക്കാർക്ക്)\nJanuary 12, 2016 at 7:54 pm\tComments are Disabled\nമെല്‍ബണ്:സിഡ്‌നിയില് നിന്നും മെല്‍ബണിലേക്കും തിരിച്ചും തീരെ കുറഞ്ഞ ചെലവില് വിമാനയാത്രയ്ക്കു പദ്ധതിയുമായി സ്റ്റാര്‍ട്ട്അപ് സംരംഭം. ഒരുതവണ 1000 ഡോളര് നല്കി അംഗത്വമെടുക്കുകയും പ്രതിമാസം 2500 ഡോളര് ഫീസും നല്‍കുകയും ചെയ്താല് സിഡ്‌നിയിലെ ബാങ്ക്‌സ്ടൗണ് വിമാനത്താവളത്തില് നിന്ന് മെല്‍ബണിലെ എസസ്ഡണ് വിമാനത്താവളത്തിലേക്കു എത്രതവണ വേണമെങ്കിലും യാത്രചെയ്യാനുള്ള ഓഫറാണ് കമ്പനി മുന്നോട്ടുവയ്ക്കുന്നത്. ഏയര്‍ലെ എന്ന സ്റ്റാര്‍ട്ട്അപ് സംരംഭമാണ് ഈ പുതിയ പരീക്ഷണത്തിനു പിന്നില്. എട്ട് സീറ്റ് വിമാനമാണ് പദ്ധതിയുടെ തുടക്കത്തില് സര്‍വീസിനായി കമ്പനി [...]\nവിനോദസഞ്ചാരികളെ പിഴിഞ്ഞ് ഓസ്ട്രേ ലിയൻ എടിഎമ്മുകൾ\nJanuary 12, 2016 at 7:40 pm\tComments are Disabled\nമെല്‍ബണ്: ഓസ്‌ട്രേലിയയിലെത്തുന്ന വിനോദസഞ്ചാരികള് എടിഎം സേവനങ്ങള്‍ക്ക് ഓസ്‌ട്രേലിയയില് ഈടാക്കുന്നത് കനത്ത തുക. വിമാനത്താവളങ്ങള്, ക്രൂയിസ് ഷിപ്പുകള്, വിദേശികൾ കൂടുതൽ വരുന്ന ലൊക്കേഷനുകള്, തുടങ്ങിയ ഇടങ്ങളില് സ്ഥാപിച്ചിരിക്കുന്ന എടിഎം മെഷീനുകളില് നിന്നും പണം പിന് വലിച്ചാല് വന് ഫീസാണ് ഈടാക്കപ്പെടുന്നതെന്ന് ആരോപണം ഉയര്‍ന്നിട്ടുണ്ട്. 2013 ല് ശരാശരി എടിഎം ഫീസായ 2.10 ഡോളര് ഇപ്പോള് 2.20 ആയി വര്‍ധിപ്പിച്ചുവെങ്കിലും എടിഎം ഉപയോഗിക്കുന്ന യാത്രക്കാരെ വിമാനത്താവളങ്ങളിലെ എടിഎം മെഷീനുകളും പിഴിയുകയാണ്. രണ്ടു മുതല് [...]


ms dhoni: ധോണിയും ഇൻഫോസിസും; ആരുമറിയാതെ ആ രഹസ്യബന്ധം വെളിപ്പെടുത്തി നാരായൺ മൂർത്തി - infosys founder nr narayana murthy revealed the special connection between infosys and ms dhoni | Samayam Malayalam\ninfosys founder nr narayana murthy revealed the special connection between infosys and ms dhoni\nAswathi V | Samayam Malayalam | Updated: 28 Feb 2021, 09:53:00 AM\nമുൻ ക്യാപ്റ്റൻ മഹേന്ദ്ര സിങ് ധോണിയും ഇൻഫോസിസും തമ്മിൽ അടുത്ത ബന്ധമുണ്ട്. എന്താണെന്നല്ലേ? ഇൻഫോസിസ് സ്ഥാപകനായ എൻ ആർ നാരായണ മൂർത്തിയാണ് ആ രഹസ്യം വെളിപ്പെടുത്തിയത്.\nധോണിയും ഇൻഫോസിസും; ആരുമറിയാതെ ആ രഹസ്യബന്ധം വെളുപ്പെടുത്തി നാരായൺ മൂർത്തി\nന്യൂഡൽഹി: ഇന്ത്യൻ ക്രിക്കറ്റ് ടീം മുൻ ക്യാപ്റ്റൻ മഹേന്ദ്ര സിങ് ധോണിയും ഇന്ത്യയിലെ രണ്ടാമത്തെ വലിയ ഐടി കമ്പനിയായ ഇൻഫോസിസും തമ്മിൽ അടുത്ത ബന്ധമുണ്ട്. എന്താണ് അവർ തമ്മിലുള്ള ബന്ധമെന്ന് ആലോചിച്ച് തല പുകയ്ക്കേണ്ട. ഇരുവരും തമ്മിൽ ഒരു വർഷം വച്ചാണ് പരസ്പരം ബന്ധപ്പെട്ടിരിക്കുന്നത്. 1981 ജൂലൈ ഏഴിനാണ് ധോണിയുടെ ജനനം. അതേ വർഷം അതേ തീയതിയിൽ തന്നെയാണ് ഇൻഫോസിസും സ്ഥാപിതമായത്. ഇൻഫോസിസ് സ്ഥാപകനായ എൻ ആർ നാരായണ മൂർത്തിയാണ് ഈ രഹസ്യം വെളിപ്പെടുത്തിയത്.\nധോണിയുടെ നേതൃത്വത്തിലുള്ള ടീമാണ് 28 വർഷത്തിന് ശേഷം 2011ൽ ഇന്ത്യയ്ക്ക് ലോകകപ്പ് കിരീടം നേടി തന്നത്. 2020 ഓഗസ്റ്റ് 15ന് അന്താരാഷ്ട്ര ക്രിക്കറ്റിൽ നിന്ന് വിരമിക്കുന്നതായി ധോണി പ്രഖ്യാപിച്ചിരുന്നു. ക്രിക്കറ്റിലെ മികച്ച പ്രകടനത്തേക്കാൾ കൂടുതലായി മറ്റെന്തൊക്കയോ ധോണി ഇന്ത്യയ്ക്കായി നൽകിയിട്ടുണ്ട്. 130 കോടി ഇന്ത്യക്കാരുടെ മനസിൽ ഇടംനേടുകയും അവരുടെ അഭിലാഷങ്ങൾ ഉയർത്തിക്കാട്ടുകയും ചെയ്ത വ്യക്തിയാണ് ധോണി. ധോണിയിലൂടെ ഓരോ ഇന്ത്യക്കാരനെയും തിരിച്ചറിഞ്ഞു.\nAlso Read: അമ്മയുടെ പ്രിയപ്പെട്ട അപർണ, സഹോദരനൊപ്പം എത്താൻ 'അജയ്' ആയി; ലിംഗമാറ്റ ശസ്ത്രക്രിയ നടത്തിയ ഇന്ത്യന് വ്യവസായിയുടെ കഥ\nഎന്റെ സഹോദരി, സുഹൃത്തുക്കൾ, ഡ്രൈവർ, സുരക്ഷാ ഗാർഡുകൾ എന്നിവർ ധോണിയുടെ വിജയത്തിനായി പ്രാർത്ഥിക്കുന്നത് കണ്ടിട്ടുണ്ട്. ഓരോ ഇന്ത്യക്കാരന്റെയും ശ്രദ്ധാകേന്ദ്രമാണ് അദ്ദേഹം. ഈ ഏഴ് പേർക്ക് ഇങ്ങനെ ചെയ്യാൻ കഴിയുമെങ്കിൽ, ഏതൊരു ഇന്ത്യക്കാരനും ഇതി സാധിക്കുമെന്നും നാരായണ മൂർത്തി ടൈംസ് ഓഫ് ഇന്ത്യയ്ക്ക് നൽകിയ കോളത്തിൽ പറഞ്ഞു. മധ്യവർഗത്തിലുള്ള ആളുകൾക്ക് നൈപുണ്യമുണ്ടെങ്കിൽ, കഠിനാധ്വാനം ചെയ്യാൻ തയ്യാറാണെങ്കിൽ, ഉയർന്ന അഭിലാഷമുണ്ടെങ്കിൽ വിജയിക്കാനാകുമെന്ന് ഇൻഫോസിസിനെപ്പോലെ ധോണിയും തെളിയിച്ചു. 1981 ജൂലൈ7നാണ് ധോണിയും ഇൻഫോസിസും ജനിച്ചതെന്നും മൂർത്തി കൂട്ടിച്ചേർത്തു.\nധോണിയുടെ ക്രിക്കറ്റ് മത്സരങ്ങൾ കാണുന്നതിൽ നിന്ന് കോർപ്പറേറ്റ് ഇന്ത്യയ്ക്ക് നേതൃത്വ പാഠങ്ങളെക്കുറിച്ച് ഒരുപാട് പഠിക്കാൻ കഴിയും. ഒരു നേതാവിന്റെ ആദ്യത്തെ ഉത്തരവാദിത്തം മഹത്തായ ഒരു കാഴ്ചപ്പാട് രൂപപ്പെടുത്തുക, അത് ആവിഷ്കരിക്കുക, ജനങ്ങളുടെ അഭിലാഷം, ആത്മവിശ്വാസം, അഭിമാനം, പ്രതീക്ഷ, ഉത്സാഹം എന്നിവ വളർത്തിയെടുക്കുക എന്നതൊക്കെയാണ്. ഇതൊക്കെ ധോണി പൂർണതയിലാക്കി.\nവീടുകളിലും ഇ-ടോയ്‍ലറ്റുകൾ; കിടിലൻ പദ്ധതിയുമായി പ്രവാസി സംരംഭകൻ ആര്‍ട്ടിക്കിള് ഷോ\nമഹേന്ദ്ര സിങ് ധോണി എൻ ആർ നാരായണ മൂർത്തി ഇൻഫോസിസ് NR Narayana Murthy ms dhoni Mahendra Singh Dhoni Infosys founder Infosys indian team captain\nWeb Title : infosys founder nr narayana murthy revealed the special connection between infosys and ms dhoni